CELEX: 52020PC0403
Language: ro
Date: 2020-05-29
Title: Propunere de REGULAMENT AL PARLAMENTULUI EUROPEAN ȘI AL CONSILIULUI de instituire a Programului InvestEU

COMISIA EUROPEANĂ
            Bruxelles, 29.5.2020
            COM(2020) 403 final
            2020/0108(COD)
            Propunere de
            REGULAMENT AL PARLAMENTULUI EUROPEAN ȘI AL CONSILIULUI
            de instituire a Programului InvestEU
            
               
         
         
            
               EXPUNERE DE MOTIVE
            
            
               1.CONTEXTUL PROPUNERII
            
            
               Pentru cadrul financiar multianual (CFM) aferent perioadei 2021-2027, este necesar să se instituie un program de investiții al UE pentru a răspunde obiectivelor orizontale în materie de simplificare, flexibilitate, sinergii și coerență între politicile pertinente ale UE. Considerentele expuse în Documentul de reflecție al Comisiei privind viitorul finanțelor UE subliniază nevoia de „a face mai mult cu mai puține resurse” și de a exploata efectul de levier al bugetului UE într-o perioadă marcată de constrângeri bugetare și de nevoi de investiții masive. Aceste nevoi au crescut semnificativ din cauza impactului pandemiei de COVID-19 asupra economiei europene și a riscului unei redresări asimetrice pe teritoriul UE și în cadrul statelor membre. 
            
            
               Din acest motiv, Comisia își retrage propunerea anterioară prezentată în mai 2018 privind Programul InvestEU
                  1
                și prezintă o nouă propunere Parlamentului European și Consiliului. Această nouă propunere reflectă pe deplin acordul parțial la care au ajuns deja Parlamentul European și Consiliul în aprilie 2019
                  2
               . Propunerea majorează pachetul financiar propus inițial și modifică domeniul de aplicare al propunerii pentru a reflecta nevoile specifice post-pandemie ale economiei europene. 
            
            
               
                  Comisia propune în paralel abordarea consecințelor socioeconomice negative ale pandemiei de COVID-19 pentru lucrătorii, gospodăriile și întreprinderile din Uniune. Multe întreprinderi europene se confruntă deja cu dificultăți din cauza crizei, iar problemele se vor accentua, în condițiile în care restricțiile privind activitățile economice și sociale rămân în vigoare, iar regulile de distanțare continuă să aibă un impact asupra activităților economice din numeroase sectoare. Dificultățile pot fi de lungă durată, putând persista inclusiv după perioada actuală de limitare a mișcării persoanelor. 
               
            
            
               Pentru a răspunde crizei economice și sociale cauzate de pandemia de COVID-19, propunerea din 2018 a Comisiei privind InvestEU trebuie modificată pentru a fi mai bine adaptată circumstanțelor actuale. Modificarea adusă acordului parțial la care au ajuns colegiuitorii constă într-o majorare a pachetului financiar prevăzut pentru Programul InvestEU propus inițial, pentru a reflecta nevoile de investiții mai mari în general și un mediu de risc mai ridicat. De asemenea, noua propunere extinde domeniul de aplicare al Programului InvestEU. Pentru a răspunde nevoilor viitoare ale economiei europene și a asigura sau a menține autonomia strategică în sectoare-cheie, se adaugă o nouă componentă a programului. Pentru a îndeplini obiectivele ambițioase de politică ale Uniunii, atragerea de capital privat pentru finanțarea investițiilor rămâne esențială, alături de ajustarea simultană a abordării pentru a fi mai relevantă din punctul de vedere al politicilor. Programul InvestEU va contribui la îndeplinirea obiectivelor de politică ale Uniunii, ori de câte ori va fi oportun să se recurgă la un sprijin rambursabil pentru investiții. 
            
            
               
                  Programul InvestEU este unic prin caracterul său adecvat pentru a oferi finanțare pe termen lung și a sprijini politicile Uniunii pentru redresarea în urma unei crize economice și sociale profunde. În contextul crizei actuale, alocarea pe piață a resurselor nu este pe deplin eficientă, iar riscul perceput afectează în mod semnificativ fluxul de investiții private. În aceste circumstanțe, caracteristica esențială a InvestEU, și anume reducerea riscurilor aferente proiectelor pentru a atrage finanțare privată, este deosebit de valoroasă și trebuie valorificată. Un Program InvestEU consolidat va fi în măsură să ofere un sprijin esențial întreprinderilor aflate în faza de redresare și, în același timp, în conformitate cu obiectivele sale inițiale, va asigura un accent puternic al investitorilor pe prioritățile de politică ale Uniunii pe termen mediu și lung, cum ar fi Pactul verde european, Planul de investiții al Pactului verde european și Strategia privind conturarea viitorului digital al Europei. Programul va spori capacitatea de asumare a riscurilor a Grupului Băncii Europene de Investiții și a băncilor și instituțiilor naționale de promovare, precum și a altor parteneri de implementare în sprijinul redresării economice, în condițiile actuale, în care aceștia se confruntă cu presiuni sporite asupra capacității de a-și asuma riscuri.
               
            
            
               Pandemia de COVID-19 este un șoc major pentru economia mondială și cea a Uniunii. Din cauza măsurilor de limitare a răspândirii epidemiei care au trebuit să fie luate, activitatea economică din UE a scăzut semnificativ. Se preconizează că PIB-ul UE va scădea în 2020 cu aproximativ 7,5 %, mult mai mult decât în perioada crizei financiare din 2009, cu efecte negative inevitabile în plan social. Izbucnirea pandemiei a demonstrat interconectivitatea lanțurilor de aprovizionare globale și a expus o serie de vulnerabilități, cum ar fi dependența excesivă a industriilor strategice de surse externe de aprovizionare nediversificate. Aceste vulnerabilități trebuie remediate, pentru a îmbunătăți răspunsul Uniunii în situații de urgență, precum și reziliența întregii economii, menținând în același timp deschiderea sa către concurență și comerț în conformitate cu normele sale. 
            
            
               În condițiile unei încetiniri a creșterii economice, este nevoie de un răspuns ferm la nivelul Uniunii, în special pentru a spori reziliența actorilor economici și pentru a consolida și a menține astfel autonomia sectoarelor strategice, pentru a putea asigura competitivitatea economiei europene pe termen lung. Acest obiectiv poate fi atins numai pe baza unei piețe unice puternice și a unor condiții de concurență echitabile. Este esențial ca economiile statelor membre care au fost afectate cel mai mult de impactul acestei pandemii să beneficieze de sprijinul acordat din bugetul UE prin intermediul programelor.
            
            
               În plus, Comisia ar trebui să poată participa la o posibilă majorare de capital (în una sau mai multe runde) a Fondului European de Investiții (FEI), care va juca un rol esențial în sprijinirea redresării economice prin emiterea de garanții, prin efectuarea de operațiuni de securitizare și prin sprijinirea investițiilor de capital în întreaga Uniune. Este necesar să se rezerve un pachet financiar de până la 900 000 000 EUR în cadrul financiar multianual 2021-2027 în acest scop, astfel încât Uniunea, reprezentată de Comisie, să fie în măsură să își mențină cota-parte globală în capitalul FEI.
            
            
               •Motivele și obiectivele propunerii 
            
            
               Crearea Programului InvestEU prevede un mecanism european unic de sprijin pentru investiții destinat acțiunilor interne pentru CFM 2021-2027. Programul InvestEU se bazează pe experiența pozitivă a FEIS și pe instrumentele financiare actuale destinate politicilor interne. Programul va fi structurat pe patru piloni: (i) Fondul InvestEU, care furnizează garanția UE; (ii) Platforma de consiliere InvestEU, care furnizează în special asistența tehnică pentru dezvoltarea proiectelor; (iii) Portalul InvestEU, care furnizează o bază de date ușor de accesat pentru promovarea proiectelor care caută finanțare; și (iv) operațiuni de finanțare mixtă. 
            
            
               Fondul InvestEU se va baza pe cerere în atragerea investițiilor private. Acesta va încuraja în special cercetarea, inovarea, digitalizarea, investițiile în infrastructura sustenabilă și va sprijini întreprinderile strategice, dar va răspunde și nevoilor din sectorul social și ale IMM-urilor. De asemenea, este importantă și finanțarea proiectelor mai mici și locale.
            
            
               Noutăți legate de criză
            
            
               Situația actuală aduce prejudicii întreprinderilor din Uniune, deoarece acestea pot fi afectate de factori pe care nu îi pot controla nici ele, nici autoritățile naționale și de la nivelul Uniunii. Ca urmare a epidemiei actuale de COVID-19, întreprinderile din Uniune se pot confrunta cu riscuri de lichiditate care ar putea duce la insolvență, dar și cu un risc sistemic mai mare de devalorizare a activelor care ar putea duce la slăbirea unor componente strategice ale industriei din Uniune. În plus, pentru a remedia deficiențele întâmpinate în timpul crizei cauzate de perturbarea lanțurilor de aprovizionare, industria din Uniune trebuie să își consolideze capacitatea de a acoperi părți mai extinse ale lanțurilor valorice strategice. 
            
            
               Prin identificarea și abordarea anumitor domenii de investiții ca fiind „strategice”, UE va încerca să realizeze transformarea industrială la scară largă atât de necesară și va asigura o autonomie sporită a economiei Uniunii, în conformitate cu politicile generale, precum Strategia privind conturarea viitorului digital al Europei și Pactul verde european. Aceste priorități de politică pe termen lung trebuie combinate cu măsuri de redresare luate în urma epidemiei de COVID-19. O acțiune orientată și ambițioasă la nivelul Uniunii, care să permită valorificarea deplină a potențialului pieței unice, indiferent de capacitatea fiscală a statelor membre de a interveni și de a sprijini investițiile, va conduce la o Uniune mai competitivă, mai rezilientă și mai sigură în viitor.
            
            
               
                  Prin urmare, alături de o creștere a resurselor în cadrul componentei pentru infrastructura sustenabilă, se propune consolidarea în continuare a InvestEU printr-un Mecanism pentru investiții strategice, și anume a cincea componentă – componenta pentru investiții europene strategice – care se va concentra pe construirea unor lanțuri valorice europene mai puternice, în conformitate cu agenda strategică a Uniunii și cu Noua strategie industrială pentru Europa
                     3
                   prezentată de Comisie. Această consolidare este deosebit de importantă în situația postcriză, deoarece unele state membre ar putea să nu dispună de mijloacele financiare necesare pentru a sprijini astfel de proiecte prin ajutoare de stat naționale, iar multe proiecte sunt transfrontaliere și necesită o abordare europeană. În plus, o utilizare optimă a potențialului pieței unice, inclusiv a factorilor determinanți ai inovării și eficienței, necesită participarea întreprinderilor din mai multe state membre, nu numai din cele care au capacitatea fiscală să investească după această perioadă dificilă. Prezenta propunere va contribui la depășirea acestor dificultăți.
               
            
            
               Obiectivul principal al componentei pentru investiții europene strategice ar fi sprijinirea destinatarilor finali stabiliți într-un stat membru care își desfășoară activitatea
                  4
                în Uniune și ale căror activități au o importanță strategică pentru Uniune, în special în perspectiva tranziției verzi și digitale și a rezilienței consolidate, în unul dintre următoarele domenii:
            
            
               (a)
                     furnizarea asistenței medicale critice, fabricarea și stocarea de produse farmaceutice, dispozitive medicale și materiale medicale, consolidarea capacității de reacție în situații de criză sanitară și a sistemului de protecție civilă;
            
         
         
            
               (b)
                     infrastructura critică, fie ea fizică sau virtuală, inclusiv elementele de infrastructură identificate drept critice în următoarele domenii: energie, transporturi (inclusiv transportul feroviar de marfă), mediu, sănătate, comunicații digitale securizate, 5G, internetul obiectelor, platforme de servicii online, servicii de cloud computing sigure, procesarea sau stocarea datelor, plăți și infrastructura financiară, aeronautică, apărare, comunicații, mass-media, educație și formare, infrastructura electorală și instalațiile sensibile, precum și terenurile și bunurile imobile esențiale pentru utilizarea unei astfel de infrastructuri critice;
            
            
               (c)
                     furnizarea de bunuri și servicii care contribuie la funcționarea și întreținerea infrastructurii critice menționate la litera (b);
            
            
               (d)
                     tehnologii generice, transformatoare, verzi și digitale esențiale, precum și inovații revoluționare în care investițiile sunt importante din punct de vedere strategic pentru viitorul industrial al Uniunii, inclusiv:
            
            
               i) inteligența artificială, tehnologia blockchain, programele informatice, robotica, semiconductorii, microprocesoarele, tehnologiile de tip cloud și edge (procesare la margine), calculul de înaltă performanță, securitatea cibernetică, tehnologiile cuantice, fotonica, biotehnologia industrială, 
            
            
               ii) tehnologiile din domeniul energiei din surse regenerabile, tehnologiile de stocare a energiei, inclusiv bateriile, tehnologiile de transport sustenabile (inclusiv reînnoirea și modernizarea activelor mobile care utilizează aceste tehnologii), aplicațiile pe bază de hidrogen curat și de pile de combustie, tehnologiile de decarbonizare pentru industrie, captarea și stocarea dioxidului de carbon, tehnologiile economiei circulare, 
            
            
               iii) biomedicina, nanotehnologiile, produsele farmaceutice și materialele avansate (cum ar fi grafenul);
            
            
               (e)
                     instalații de producție pentru producerea în masă a componentelor și dispozitivelor pentru tehnologiile informației și comunicațiilor în UE;
            
            
               (f)
                     furnizarea și stocarea de factori de producție critici pentru actorii publici, întreprinderile sau consumatorii din Uniune, inclusiv energie, materii prime, materiale tehnologice sau alimente, ținând seama de eficiența și circularitatea resurselor în cadrul lanțurilor valorice strategice; și 
            
            
               (g)
                     tehnologiile și factorii de producție critici pentru securitatea Uniunii și a statelor sale membre (cum ar fi sectorul apărării și cel spațial și securitatea cibernetică) și produsele cu dublă utilizare, astfel cum sunt definite la articolul 2 punctul 1 din Regulamentul (CE) nr. 428/2009 al Consiliului.
            
            
               A cincea componentă ar aduce o valoare adăugată în comparație cu componentele inițiale în contextul actual, concentrându-se asupra destinatarilor sau a proiectelor datorită importanței lor strategice europene ridicate, un aspect asupra căruia nu s-a insistat în cadrul celorlalte componente. De exemplu, aceasta ar putea include societăți care își desfășoară activitatea în industriile vizate sau IMM-urile care participă la astfel de lanțuri de aprovizionare prin producerea de componente specifice. Aceste operațiuni pot fi adesea în mod inerent mai riscante în mediul post-COVID-19, întrucât promotorii sunt mai expuși unui risc ridicat pe partea cererii sau a ofertei. 
            
            
               Anumite domenii, cum ar fi semiconductorii (inclusiv microprocesoarele), tehnologiile datelor, tehnologiile 5G și tehnologiile cuantice, sunt deosebit de importante pentru securitate, încredere și inovare. În același timp, acestea necesită investiții masive pentru a acoperi întregul lanț valoric al factorilor de producție strategici care, uneori, provin aproape în întregime din surse limitate din afara UE, pentru a obține și a proteja know-how-ul tehnologic esențial, precum și pentru a implementa și a înlocui infrastructura critică, reducând astfel dependența excesivă de furnizori din afara UE.
            
            
               Cea de a cincea componentă ar viza atât proiecte specifice (de exemplu, sprijinirea unor consorții mari sau a unor parteneriate public-privat care vizează dezvoltarea unei tehnologii specifice și construirea unei infrastructuri critice) și ar oferi finanțare într-un mod mai deconcentrat, de exemplu prin sprijinirea apariției unor ecosisteme întregi ale antreprenorilor care își desfășoară activitatea în sectoarele vizate (cum ar fi IMM-urile inovatoare care activează în domeniul tehnologiilor cu relevanță potențială pentru biotehnologia industrială și produsele farmaceutice). În plus, proiectele importante de interes european comun trebuie să poată beneficia de sprijin în cadrul acestei componente.
            
            
               Cerințele privind adiționalitatea din cadrul acestei componente ar fi diferite de cele prevăzute pentru componentele inițiale ale InvestEU. De exemplu, adiționalitatea sprijinului din cadrul celei de-a cincea componente pentru întreprinderi mari ar consta în menținerea și dezvoltarea producției lor în Uniune sau, acolo unde considerentele de securitate sau de ordine publică indică acest lucru, sub controlul investitorilor europeni și în intensificarea implementării tehnologiilor inovatoare, mai degrabă decât în considerentele legate exclusiv de riscuri ale sprijinului acordat de InvestEU. Acest sprijin ar fi complementar celui pus la dispoziție în cadrul componentei pentru cercetare, inovare și digitalizare, care se va concentra asupra dezvoltării în amonte de noi capacități strategice. Se va asigura, de asemenea, o sinergie specială în ceea ce privește investițiile ulterioare în extinderea startup-urilor și a IMM-urilor strategice din UE care provin din Consiliul european pentru inovare (CEI) din cadrul programului-cadru de cercetare și inovare al UE (Orizont Europa).
            
            
               Fondul InvestEU
            
            
               Fondul InvestEU constă într-o garanție bugetară a UE care va sprijini produsele financiare furnizate de partenerii de implementare. Acesta vizează proiectele cu valoare adăugată europeană și promovează o abordare coerentă a finanțării obiectivelor de politică ale UE. Fondul oferă o combinație eficace și eficientă de instrumente de finanțare ale UE pentru domenii de politică specifice. 
            
            
               Ca program unic de investiții pentru politicile interne ale Uniunii, Programul InvestEU este atât un instrument de politică, cât și un instrument de implementare.
            
            
               Ca instrument de politică, obiectivul general al Programului InvestEU este de a sprijini obiectivele de politică ale Uniunii prin mobilizarea investițiilor publice și private din UE, abordând astfel disfuncționalitățile pieței și deficitele de investiții care împiedică realizarea obiectivelor UE în materie de sustenabilitate, competitivitate și creștere favorabilă incluziunii, precum și de autonomie strategică a Uniunii. 
            
            
               Scopul este de a oferi finanțare actorilor economici pe care finanțatorii privați nu pot sau nu doresc întotdeauna să îi finanțeze din cauza profilului lor de risc, pentru a promova competitivitatea economiei UE, creșterea sustenabilă, convergența, reziliența și incluziunea socială și integrarea piețelor de capital din UE în conformitate cu obiectivele de politică ale UE în diferite sectoare. Bazat pe o garanție a UE, Programul InvestEU va contribui la modernizarea bugetului UE și va spori impactul acestuia „făcând mai mult cu mai puține resurse”. Pentru proiectele viabile din punct de vedere economic care pot genera venituri, o utilizare mai sistemică a garanției bugetare poate contribui la creșterea impactului fondurilor publice.
            
            
               Programul InvestEU ar trebui să aibă capacitatea de a dezvolta o strategie a UE pentru a remedia problema activității încă reduse de investiții din Uniune, accentuată de criza cauzată de pandemia de COVID-19. Prin diversificarea surselor de finanțare și promovarea unei finanțări sustenabile și pe termen lung, Programul InvestEU va contribui la integrarea piețelor europene de capital în cadrul uniunii piețelor de capital și la consolidarea pieței unice, dar și la implementarea Pactului verde european și a Planului de investiții al Pactului verde european. Acesta este un instrument important pentru urmărirea obiectivelor Noii strategii industriale pentru Europa. Ca resursă la nivelul UE care centralizează competențele financiare, de piață, tehnice și de politică, Programul InvestEU ar trebui să fie, de asemenea, un catalizator al inovării financiare în sprijinul obiectivelor de politică.
            
            
               Ca instrument de implementare, Fondul InvestEU are drept obiectiv executarea mai eficientă a bugetului UE cu ajutorul unei garanții bugetare, prin realizarea de economii de scară, creșterea vizibilității acțiunii UE și simplificarea cadrului de raportare și răspundere. Structura propusă vizează simplificarea, flexibilitatea crescută și eliminarea potențialelor suprapuneri ale instrumentelor de sprijin UE aparent asemănătoare.
            
         
         
            
               Pe lângă garanția la nivelul Uniunii, propunerea prevede posibilitatea statelor membre de a utiliza o parte din fondurile din cadrul gestiunii partajate printr-un compartiment specific al garanției UE, în cadrul Fondului InvestEU, cu scopul de a realiza aceleași obiective atunci când există disfuncționalități ale pieței sau situații de investiții suboptime la nivel național sau regional.
            
            
               Se propune ca garanția globală a UE să se ridice până la 75 153 850 000 EUR, cu o parte dedicată în mod specific componentei pentru investiții europene strategice de până la 31 153 850 000 EUR. 
            
            
               Platforma de consiliere și Portalul InvestEU
            
            
               Platforma de consiliere InvestEU va oferi consiliere cu privire la dezvoltarea proiectelor și măsuri de însoțire de-a lungul întregului ciclu de investiții, pentru a încuraja inițierea și dezvoltarea proiectelor și accesul la finanțare. Platforma de consiliere InvestEU va funcționa pentru domeniile de politică ale Programului InvestEU și va reprezenta, de asemenea, punctul unic de acces al promotorilor de proiecte și al intermediarilor. Platforma de consiliere InvestEU va completa activitățile de asistență tehnică desfășurate în cadrul programelor cu gestiune partajată. Pentru ca componenta pentru investiții europene strategice și celelalte patru componente să poată beneficia pe deplin de toate caracteristicile Fondului InvestEU, componenta de consiliere și alte măsuri de însoțire ale Programului InvestEU trebuie să fie proporționale cu obiectivele propunerii. Pachetul financiar global, inclusiv măsurile de însoțire, ar trebui să se ridice până la 724 733 000 EUR pentru a răspunde nevoilor noii componente, precum și nevoilor din ce în ce mai mari ale celorlalte patru componente în condițiile actuale. 
            
            
               În fine, Portalul InvestEU va consolida vizibilitatea oportunităților de investiții din Uniune, venind astfel în sprijinul promotorilor de proiecte aflați în căutare de finanțare.
            
            
               Prezenta propunere prevede ca dată de aplicare data de 1 ianuarie 2021.
            
            
               •Coerența cu dispozițiile existente în domeniul de politică vizat
            
            
               Propunerea este pe deplin aliniată la dispozițiile existente, deoarece Programul InvestEU pune la dispoziție garanția UE cu scopul de a utiliza eficient fondurile bugetare ale UE atunci când operațiunile generatoare de venituri sunt finanțate în conformitate cu obiectivele de politică ale UE. Printre acestea se numără uniunea piețelor de capital, Strategia privind piața unică digitală, pachetul „Energie curată pentru toți europenii”, Planul de acțiune al UE pentru economia circulară, Strategia pentru o mobilitate cu emisii scăzute de dioxid de carbon, Planul de acțiune european în domeniul apărării și Fondul de apărare, Strategia spațială pentru Europa, Pilonul european al drepturilor sociale, Pactul verde european, Planul de investiții al Pactului verde european și Noua strategie industrială pentru Europa. În domeniul său de aplicare, Fondul InvestEU sprijină din punct de vedere financiar aceste strategii care se consolidează reciproc.
            
            
               
                  Propunerea este complementară Instrumentului de sprijin pentru solvabilitate din cadrul FEIS. Instrumentul de sprijin pentru solvabilitate este destinat să ofere sprijin pentru nevoile pe termen scurt în materie de solvabilitate rezultate din contracția economică determinată de pandemia de COVID-19 pentru societățile cele mai afectate, cu scopul reconstruirii poziției de capital, în timp ce InvestEU se va concentra asupra investițiilor pe termen lung pentru a sprijini obiectivele de politică ale UE, inclusiv autonomia strategică și reziliența economiei europene. 
               
               
                  Componenta pentru investiții europene strategice din cadrul acestei propuneri va fi mai bine țintită și orientată spre viitor în abordarea sa decât Instrumentul de sprijin pentru solvabilitate din cadrul FEIS. Noua componentă va sprijini proiectele și întreprinderile care sunt relevante pentru realizarea sau menținerea autonomiei strategice în lanțurile valorice esențiale din cadrul pieței unice, prin sprijinirea extinderii proiectelor din Uniune și prin consolidarea fondurilor proprii și a finanțării pe termen lung a societăților din Uniune, ca alternativă la o eventuală preluare de către societăți din afara UE. Întreprinderile strategice care desfășoară activități transfrontaliere vor fi, de asemenea, sprijinite. 
               
            
            
               •Coerența cu alte politici ale Uniunii
            
            
               
                  Programul InvestEU completează acțiunile de finanțare prin granturi și alte acțiuni în cadrul domeniilor de politică pe care le sprijină, cum ar fi Orizont Europa, Mecanismul pentru interconectarea Europei, programul Europa digitală, Programul privind piața unică, competitivitatea IMM-urilor și statisticile europene, programul spațial european, Fondul social european+, Europa creativă, programul pentru mediu și politici climatice (LIFE) și Fondul european de apărare. Vor fi asigurate, dacă este cazul, sinergiile cu instrumentele de politică externe. Programul InvestEU este, de asemenea, compatibil cu alte politici ale Uniunii, cum ar fi Pactul verde european, Planul de investiții al Pactului verde european, Strategia privind conturarea viitorului digital al Europei, Noua strategie industrială pentru Europa
                     5
                  , uniunea piețelor de capital, O Europă socială puternică pentru tranziții juste și alte politici și programe ale UE relevante pentru autonomia strategică și reziliența Uniunii, cum ar fi Fondul european de apărare, Regulamentul UE privind spațiul și Regulamentul privind examinarea investițiilor străine directe.
               
            
            
               Combinarea cu finanțarea prin granturi va asigura complementaritatea cu alte programe de cheltuieli.
            
            
               De asemenea, Programul InvestEU completează și fondurile structurale și de investiții europene. Pentru a facilita implementarea anumitor fonduri în cadrul gestiunii partajate [Fondul european de dezvoltare regională (FEDR), Fondul social european+ (FSE+), Fondul de coeziune, Fondul european pentru pescuit și afaceri maritime (FEPAM) și Fondul european agricol pentru dezvoltare rurală (FEADR)] prin intermediul produselor financiare, statele membre vor avea posibilitatea de a apela la Programul InvestEU. Acest lucru reprezintă o simplificare majoră față de situația actuală, deoarece în acest caz se va aplica un singur set de norme. 
            
            
               Acțiunile Programului InvestEU ar trebui să fie utilizate pentru a remedia disfuncționalitățile pieței sau situațiile de investiții suboptime, în mod proporțional, fără a se suprapune finanțării private și fără a o exclude pe aceasta, și să aibă o valoare adăugată europeană evidentă. Acest lucru va asigura coerența între acțiunile Programului InvestEU și normele UE privind ajutoarele de stat, evitând denaturarea nejustificată a concurenței pe piața internă.
            
            
               Comisia va elabora, în cooperare cu partenerii de implementare, orientări privind evaluarea sustenabilității, utilizând în mod corespunzător criteriile stabilite de [Regulamentul privind instituirea unui cadru de facilitare a investițiilor durabile], pe baza cărora partenerii de implementare vor evalua impactul social, climatic și de mediu al proiectelor finanțate. Aceste orientări ar sprijini obiectivele de politică ale Pactului verde european și ar prevedea că proiectele care subminează obiectivele climatice, de mediu și sociale ale Uniunii nu vor fi sprijinite prin InvestEU. În plus, ar putea fi avute în vedere stimulente specifice pentru produsele financiare dedicate priorităților climatice, de mediu și sociale care sunt dificil de realizat, de exemplu în cadrul componentei pentru IMM-uri, și pentru care sunt identificate riscuri mai mari care ar justifica astfel de stimulente suplimentare.
            
            
               Fondul InvestEU va prevedea, de asemenea, un mecanism specific pentru a genera investiții suplimentare în beneficiul regiunilor vizate de tranziția justă (pilonul 2 al Mecanismului pentru o tranziție justă), în completarea Fondului pentru o tranziție justă (pilonul 1) și a facilității de împrumut pentru sectorul public (pilonul 3).
            
            
               2.TEMEI JURIDIC, SUBSIDIARITATE ȘI PROPORȚIONALITATE
            
            
               •Temei juridic
            
            
               Propunerea se bazează pe articolul 173 (Industria) și pe articolul 175 (Coeziunea economică, socială și teritorială) al treilea paragraf din Tratatul privind funcționarea Uniunii Europene (TFUE). 
            
         
         
            
               În conformitate cu jurisprudența constantă, temeiul juridic este menționat pentru a reflecta conținutul principal al propunerii. Procedurile prevăzute pentru ambele articole cu privire la temeiul juridic sunt identice (procedura legislativă ordinară). 
            
            
               •Subsidiaritate (în cazul competențelor neexclusive) 
            
            
               
                  Obiectivele propunerii nu pot fi realizate într-o măsură suficientă la nivelul statelor membre și, prin urmare, pot fi realizate mai bine de Uniune. Criza economică provocată de pandemia de COVID-19 necesită un răspuns la nivel european care să stea la baza unei redresări rapide a economiei Uniunii prin sprijinirea întreprinderilor și menținerea lanțurilor valorice din Uniune.
               
               
                  Propunerea are o importanță deosebită în situația postcriză, pentru a construi o economie europeană rezilientă, favorabilă incluziunii și integrată și pentru a proteja piața unică și în beneficiul acelor state membre care dispun de mai puține mijloace financiare pentru a sprijini astfel de proiecte prin surse de finanțare naționale. Proiectele transfrontaliere vor necesita, de asemenea, o abordare la nivelul Uniunii. Sprijinul oferit prin prezenta propunere va contribui la depășirea acestor dificultăți.
               
               
               
                  Efectul multiplicator și impactul pe teren vor fi mult mai mari decât cele care ar putea fi obținute printr-o campanie de investiții în fiecare stat membru. Programul ar sprijini politica industrială a UE și ar promova eforturile combinate ale statelor membre pentru a atinge autonomia tehnologică și strategică prin punerea în comun a investițiilor. Piața unică a Uniunii va oferi o mai mare atractivitate pentru investitori și o mai bună diversificare a riscurilor între sectoare și zone geografice.
               
            
            
               Programul InvestEU va acoperi investițiile și accesul la finanțare pentru a sprijini prioritățile de politică ale UE, remediind disfuncționalitățile pieței și deficitele în materie de investiții la nivelul UE. De asemenea, programul sprijină proiectarea de produse financiare inovatoare, dezvoltarea acestora și testarea pe piață la nivelul UE, precum și proiectarea sistemelor de distribuire a acestor produse, cu scopul de a remedia disfuncționalitățile pieței și deficitele în materie de investiții noi sau complexe.
            
            
               Compartimentul pentru statele membre, cu caracter voluntar, ar permite remedierea disfuncționalităților pieței și a deficitelor în materie de investiții specifice țărilor, cu ajutorul produselor financiare proiectate la nivel central, ceea ce ar garanta o utilizare geografică mai eficientă a resurselor, acolo unde acest lucru se justifică. Statele membre ar putea astfel să implementeze, prin Fondul InvestEU, o parte din fondurile lor alocate în cadrul Fondului european de dezvoltare regională (FEDR), al Fondului social european+ (FSE+), al Fondului de coeziune, al Fondului european pentru pescuit și afaceri maritime (FEPAM) și al Fondului european agricol pentru dezvoltare rurală (FEADR).
            
            
               Structura propusă cu două compartimente în fiecare componentă de politică permite o aplicare eficace a principiului subsidiarității. De asemenea, cele două compartimente din fiecare componentă vor fi reglementate de aceleași norme ale Fondului InvestEU, ceea ce va permite un cadru mai clar și mai simplu de utilizare a diferitelor surse de fonduri UE. 
            
            
               •Proporționalitate
            
            
               Obiectivele UE pe termen lung cu privire la sustenabilitate, competitivitate, creștere favorabilă incluziunii și autonomie strategică și reziliență necesită investiții semnificative în mai multe domenii de politică. Aceste domenii includ, printre altele, modele noi privind mobilitatea, energia din surse regenerabile, eficiența energetică, capitalul natural, inovarea, digitalizarea, competențele, infrastructura socială, economia circulară, politicile climatice, oceanele, crearea și dezvoltarea întreprinderilor mici și autonomia strategică și reziliența Uniunii. 
            
            
               Sunt necesare noi eforturi pentru a remedia fragmentarea persistentă a pieței și disfuncționalitățile pieței provocate de aversiunea față de risc a investitorilor privați, de capacitatea de finanțare limitată a sectorului public și de ineficiențele structurale ale mediului de investiții. Statele membre nu pot întotdeauna să acopere suficient aceste deficite în materie de investiții.
            
            
               O intervenție la nivelul UE asigură mobilizarea unei mase critice de resurse pentru a maximiza impactul investițiilor pe teren. Propunerea nu înlocuiește investițiile statelor membre, ci, dimpotrivă, le completează pe acestea, vizând în special sprijinirea proiectelor cu valoare adăugată europeană. În plus, intervenția la nivelul UE asigură realizarea unor economii de scară în utilizarea produselor financiare inovatoare, întrucât catalizează investițiile private din întreaga UE și recurge în acest scop, în modul cel mai eficace, la instituțiile europene și la expertiza acestora. Intervenția UE oferă și accesul la un portofoliu diversificat de proiecte europene, catalizând astfel investițiile private, și permite elaborarea unor soluții de finanțare inovatoare care pot fi extinse sau reproduse, după caz, în toate statele membre.
            
            
               Intervenția la nivelul UE este unicul instrument care poate să răspundă în mod eficace la nevoile de investiții legate de obiectivele de politică europene. De asemenea, vor fi necesare în continuare reforme structurale și un mediu de reglementare îmbunătățit, pentru a remedia deficitele rămase în materie de investiții în perioada 2021-2027. 
            
            
               Propunerea prevede sprijinirea întreprinderilor, a lanțurilor valorice și a ecosistemelor de importanță strategică și reprezintă o reacție la vulnerabilitățile expuse de pandemia de COVID-19. Mobilizarea fondurilor private pentru sprijinirea investițiilor și a redresării, alături de fondurile publice, conferă un efect de levier resurselor bugetare.
            
            
               Propunerea nu depășește ceea ce este necesar pentru îndeplinirea obiectivelor urmărite.
            
            
               •Alegerea instrumentului
            
            
               Scopul propunerii este de a institui un instrument unic pentru a furniza o garanție bugetară a UE care să sprijine operațiunile de finanțare și de investiții ale partenerilor de implementare, în conformitate cu concluziile prevăzute în evaluarea impactului, care recomandă să se valorifice succesul FEIS și al instrumentelor financiare anterioare, ținându-se cont, în același timp, de lecțiile învățate în ceea ce privește, printre altele, evitarea fragmentării și a posibilelor suprapuneri. Prin urmare, se propune un regulament.
            
            
               3.REZULTATELE EVALUĂRILOR RETROSPECTIVE, ALE CONSULTĂRILOR CU PĂRȚILE INTERESATE ȘI ALE EVALUĂRII IMPACTULUI
            
            
               •Evaluări retrospective/verificarea adecvării legislației existente
            
         
         
            
               Propunerea se bazează pe lecțiile învățate din evaluările instrumentelor financiare precedente și ale FEIS. Mai precis, în 2018 a fost efectuată o evaluare independentă a FEIS
                  6
               , care se adaugă altor evaluări efectuate de la inițierea acestuia:
            
            
               
                  ·evaluarea Comisiei cu privire la utilizarea garanției UE și la funcționarea Fondului de garantare al FEIS
                     7
                   însoțită de un aviz al Curții de Conturi
                     8
                  ,
               
               
                  ·evaluarea BEI cu privire la funcționarea FEIS
                     9
                   (octombrie 2016) și 
               
               
                  ·evaluarea externă independentă cu privire la aplicarea Regulamentului FEIS
                     10
                   (noiembrie 2016). 
               
            
            
               Concluziile principale ale acestor evaluări au fost rezumate în Comunicarea Comisiei cu privire la Planul de investiții pentru Europa [COM(2016)764]
                  11
               .
            
            
               Toate evaluările au indicat faptul că garanția UE s-a dovedit a fi relevantă și a permis BEI să se implice în activități mai riscante și să introducă produse cu risc mai ridicat pentru a sprijini o gamă mai largă de beneficiari. De asemenea, FEIS s-a dovedit a fi un instrument relevant de mobilizare a capitalului privat. În ceea ce privește guvernanța, evaluarea independentă din 2018 a subliniat importanța Comitetului pentru investiții pentru credibilitatea sistemului, transparența deciziilor sale și calitatea tabloului de bord, care a fost evaluat ca instrument relevant care permite o abordare coerentă a prezentării proiectelor și sintetizarea concluziilor evaluărilor.
            
            
               Pe baza operațiunilor semnate, FEIS a mobilizat investiții în valoare de 401 miliarde EUR până la sfârșitul anului 2019, reprezentând 80 % din obiectiv. În ceea ce privește operațiunile aprobate, până la acel moment volumul a fost de 458 de miliarde EUR și corespunde unui procent de 92 % din obiectiv. Investițiile mobilizate pentru operațiunile aprobate au atins obiectivul de 315 miliarde EUR până la jumătatea anului 2018. Se preconizează că obiectivul de 500 de miliarde EUR va fi atins.
            
            
               Evaluările au constatat o anumită concentrare în statele membre cu capacități instituționale bine dezvoltate. Cu toate acestea, dacă se iau în considerare investițiile mobilizate în raport cu produsul intern brut al statelor membre, această concentrare este mult mai puțin pronunțată. Pentru a îmbunătăți și mai mult echilibrul geografic, FEIS 2.0 a consolidat relevanța Platformei europene de consiliere în materie de investiții.
            
            
               La data de 31 decembrie 2019, efectul multiplicator real al FEIS era în mare măsură conform cu cel estimat la început – un efect multiplicator global agregat de 15,66 atins la sfârșitul anului 2019, față de un obiectiv de 15 la sfârșitul perioadei de investiții. De asemenea, FEIS a fost eficace în mobilizarea investițiilor private. Aproximativ 69 % din investițiile mobilizate au provenit din sectorul privat. 
            
            
               În ceea ce privește eficiența, disponibilitatea garanției UE s-a dovedit a fi un instrument eficient pentru sporirea considerabilă a volumului de operațiuni mai riscante desfășurate de Banca Europeană de Investiții. Mai precis, garanția UE îngheață mai puține resurse bugetare comparativ cu instrumentele financiare, deoarece necesită o provizionare prudentă, dar limitată comparativ cu nivelul angajamentului financiar. Garanția își asumă o datorie contingentă și, în consecință, este de așteptat să obțină economii de scară care să conducă la investiții mai mari mobilizate pentru fiecare euro cheltuit. De asemenea, dovezile analizate în evaluarea independentă din 2018 au indicat clar faptul că dimensiunea garanției UE în cadrul FEIS a fost corespunzătoare. S-a constatat și faptul că abordarea utilizată pentru modelarea ratei-țintă a FEIS a fost în mare măsură adecvată și conformă cu standardele sectoriale, dar au fost propuse o serie de modificări.
            
            
               S-a demonstrat totodată că o garanție bugetară este mai eficientă din punctul de vedere al costurilor pentru bugetul UE, deoarece limitează plata comisioanelor de gestiune către partenerul de implementare. În cazul FEIS, UE este chiar remunerată pentru garanția UE furnizată în cadrul componentei pentru infrastructură și inovare. 
            
            
               Evaluarea independentă din 2016 a subliniat nevoia de a defini mai bine și de a clarifica conceptul de adiționalitate. În consecință, Regulamentul FEIS 2.0 a inclus câteva măsuri de clarificare a conceptului și a criteriilor și a sporit transparența procesului. 
            
            
               Evaluarea independentă din 2018, care a putut evalua doar operațiunile aprobate în temeiul FEIS și, prin urmare, nu a putut testa noile măsuri FEIS 2.0, a confirmat nevoia de a clarifica mai mult conceptul de adiționalitate și definiția situațiilor de investiții suboptime. Mai precis, evaluarea a concluzionat faptul că operațiunile FEIS sunt caracterizate de un nivel mai ridicat de risc comparativ cu operațiunile standard (non-FEIS) ale Băncii Europene de Investiții, astfel cum prevede Regulamentul FEIS. Cu toate acestea, diversele anchete și interviuri au indicat faptul că s-ar fi produs un efect de excludere în cadrul componentei pentru infrastructură și inovare a FEIS. Acestea au concluzionat că este important să se evite o astfel de situație în cadrul Programului InvestEU. 
            
            
               Evaluarea independentă din 2018 a subliniat și valoarea adăugată nefinanciară a atragerii de noi investitori, a demonstrării și a testării pe piață a noilor produse și modele de finanțare, precum și a sprijinirii adoptării unor standarde mai ridicate pentru operațiuni de către furnizorii de servicii financiare. 
            
            
               Evaluarea BEI din 2016 și evaluarea independentă din 2018 au confirmat faptul că FEIS a perturbat inițial alte instrumente financiare de la nivelul UE, în special instrumentul de datorie prevăzut de Mecanismul pentru interconectarea Europei și o parte din instrumentele InnovFin, dat fiind că a oferit produse financiare similare; aceste perturbări au fost soluționate parțial prin redirecționarea instrumentelor existente către segmente noi de piață. 
            
            
               Propunerea privind Fondul InvestEU se bazează și pe lecțiile învățate din evaluările instrumentelor financiare precedente care se întind pe două decenii [Mecanismul pentru interconectarea Europei, Orizont 2020, COSME etc.] și ale instrumentelor lansate în temeiul cadrelor financiare anterioare, cum ar fi programul-cadru pentru competitivitate și inovare (CIP). În general, aceste evaluări confirmă faptul că în Europa există în continuare deficite de finanțare în sectoarele și domeniile de politică acoperite de instrumentele financiare ale UE și că sprijinirea investițiilor la nivelul UE continuă să fie relevantă și necesară pentru îndeplinirea obiectivelor de politică ale UE. Acestea subliniază însă totodată faptul că ar trebui consolidată coerența dintre diferitele instrumente financiare la nivelul UE și alte inițiative UE, că ar trebui exploatate mai bine sinergiile cu inițiativele naționale și regionale și că există probleme de suprapunere între instrumentele existente. Evaluările indică nevoia unei mai bune coordonări și proiectări a instrumentelor de sprijinire a investițiilor pentru a reduce la minimum suprapunerile posibile. Extinderea activităților a creat nevoia de consolidare a mecanismelor pentru coordonarea generală a acțiunilor, evitând proliferarea inutilă și obținând sinergii mai mari.
            
            
               În ceea ce privește instrumentele COSME care oferă sprijin IMM-urilor, întreprinderi esențiale pentru competitivitatea viitoare a Uniunii, evaluările arată că aceste instrumente au la bază o disfuncționalitate puternică a pieței și dificultățile de acces la finanțare întâmpinate de IMM-uri. În special startup-urile, IMM-urile mai mici și cele care nu dețin garanții suficiente se confruntă cu deficite persistente și structurale ale pieței, în întreaga UE, pentru finanțarea prin îndatorare. Curtea de Conturi a constatat într-un raport special faptul că Fondul de garantare pentru IMM-uri a avut un impact pozitiv asupra creșterii IMM-urilor sprijinite. În conformitate cu recomandările Curții, sunt necesare o mai bună direcționare a sprijinului către beneficiari și o mai bună coordonare cu schemele naționale în materie
                  12
               . 
            
            
               În ceea ce privește instrumentele financiare InnovFin din cadrul programului Orizont 2020, evaluările arată că accesul la finanțare rămâne o chestiune esențială în vederea îmbunătățirii performanței în materie de inovare a Europei. Evaluările confirmă faptul că instrumentele financiare InnovFin au funcționat corespunzător în contextul cererii tot mai mari de finanțare de risc în cercetare și inovare și au permis Grupului Băncii Europene de Investiții să acopere segmente noi mai riscante. Cu toate acestea, nevoia de a consolida sinergiile cu alte programe de finanțare ale UE a fost din nou subliniată, la fel ca și nevoia de a înlătura barierele rămase, în contextul sprijinirii întreprinderilor inovatoare astfel încât să se dezvolte de la etapa inițială la expansiune. De asemenea, s-a subliniat și faptul că numai o serie relativ mică de întreprinderi care au primit granturi în cadrul Orizont 2020 au beneficiat de instrumentele financiare ale acestui program, ceea ce ar putea împiedica extinderea întreprinderilor inovatoare. 
            
            
               Fondul InvestEU se va baza pe aceste experiențe și va viza destinatarii din domeniul cercetării și al inovării (inclusiv IMM-uri și întreprinderi cu capitalizare medie inovatoare) pentru a le oferi un acces mai bun la finanțare în toate etapele lor de dezvoltare. Fondul va exploata sinergiile dintre finanțarea prin granturi și finanțarea bazată pe piață prin facilitarea finanțării mixte. În plus, auditul Curții de Conturi Europene privind mecanismul de garantare a recomandat o mai bună direcționare a sprijinului către întreprinderile mai inovatoare. Centralizând expertiza și resursele, Fondul InvestEU va direcționa tot mai mult sprijinul către întreprinderile care se implică în activități cu risc mai ridicat în materie de inovare. 
            
            
               În domeniul social și în ceea ce privește programul pentru ocuparea forței de muncă și inovare socială (EaSI), experiența a demonstrat că în Uniune există un deficit evident de investiții în infrastructura socială, în întreprinderile sociale care produc bunuri („materiale”), dar și în servicii sociale, idei și oameni („imateriale”), deși aceste investiții sunt esențiale pentru ca statele membre să se poată transforma în societăți echitabile, favorabile incluziunii și bazate pe cunoaștere.
            
         
         
            
               Microfinanțarea și întreprinderile sociale din Europa reprezintă încă evoluții recente și fac parte dintr-o piață emergentă care încă nu s-a dezvoltat complet. Așa cum a fost subliniat în evaluarea EaSI la jumătatea perioadei realizată în 2017, instrumentele financiare ale acestui program au sprijinit persoanele vulnerabile și microîntreprinderile și au facilitat accesul la finanțare pentru întreprinderile sociale, creând astfel un impact social semnificativ. Evaluarea a concluzionat că mobilizarea întregului potențial evidențiat de rezultatele obținute până în prezent justifică menținerea sprijinului pentru investiții în domeniul social și necesitatea unor capacități suplimentare furnizate în cadrul Programului InvestEU. 
            
            
               Raportul privind evaluarea impactului Programului InvestEU include un rezumat detaliat al rezultatelor acestei evaluări. 
            
            
               În ianuarie 2019, Curtea de Conturi Europeană a publicat raportul special nr. 3/2019 privind Fondul european pentru investiții strategice. Raportul a precizat că FEIS a fost eficace în mobilizarea de fonduri pentru a sprijini investiții suplimentare substanțiale în UE, dar a identificat și unele domenii în care sunt necesare îmbunătățiri. Majoritatea acestora au fost deja abordate în principal prin Regulamentul FEIS 2.0, în timp ce altele au fost abordate în propunerea legislativă privind InvestEU.
            
            
               În mod concret, InvestEU va spori complementaritatea și va evita dublările și suprapunerile între diferitele instrumente. În plus, InvestEU va consolida și va clarifica și mai mult criteriile legate de evaluarea adiționalității și de estimarea investițiilor mobilizate în conformitate cu cerințele noului Regulament financiar (UE 2018/1046).
            
            
               În urma recomandării Curții de Conturi Europene de a îmbunătăți distribuția geografică, Comitetul director al FEIS a realizat un studiu în 2019 pentru a analiza cauzele profunde ale răspândirii geografice observate și a adoptat măsuri de îmbunătățire a echilibrului geografic, respectând în același timp caracterul bazat pe cerere al FEIS.
            
            
               În mai 2020, Curtea de Conturi Europeană a publicat raportul special nr. 12/2020 privind Platforma europeană de consiliere în materie de investiții (EIAH). Raportul a concluzionat că, până la sfârșitul anului 2018, EIAH nu s-a dovedit încă a fi un instrument eficace pentru stimularea investițiilor în UE. S-a constatat că în cursul perioadei auditate, doar câteva misiuni au avut un impact semnificativ asupra ofertei de proiecte adecvate pentru investiții și că cea mai mare parte a misiunilor EIAH priveau etapele incipiente ale ciclului de investiții al proiectelor, astfel încât este posibil ca efectele lor să se manifeste doar pe termen mai lung.
            
            
               Curtea de Conturi Europeană a luat notă de nivelul ridicat de satisfacție al beneficiarilor în privința serviciilor de consiliere adaptate primite prin intermediul EIAH, precum și de faptul că majoritatea misiunilor EIAH au fost efectuate în sectoarele și în statele membre cu prioritate ridicată. Cu toate acestea, Curtea de Conturi Europeană a constatat că EIAH a primit puține cereri care au condus la misiuni de consiliere complete în comparație cu resursele disponibile. În plus, sunt necesare o strategie mai clară și proceduri mai bune pentru urmărirea investițiilor rezultate în urma misiunilor EIAH. Totodată, în pofida eforturilor EIAH, cooperarea cu partenerii în vederea îmbunătățirii acoperirii geografice a evoluat lent din cauza complexității juridice și din cauza nivelurilor variabile de disponibilitate și de capacitate de cooperare ale băncilor sau instituțiilor naționale de promovare.
            
            
               Platforma de consiliere InvestEU va lua în considerare, în linii mari, recomandările formulate de Curtea de Conturi Europeană, incluzând lecțiile învățate de la EIAH, de exemplu prin:
            
            
               –dezvoltarea în continuare a cooperării cu băncile și instituțiile naționale de promovare pentru a îmbunătăți prezența locală și accesul la servicii de consiliere;
            
            
               –stabilirea priorităților și a criteriilor specifice pentru evaluarea valorii sprijinului consultativ și dezvoltarea unui cadru de monitorizare a performanței; 
            
            
               –consolidarea procedurilor de examinare pentru evaluarea valorii misiunilor potențiale, pentru a maximiza contribuția acestora;
            
            
               –evaluarea nevoilor de consiliere și a cererii probabile de inițiative de consiliere specifice și de proiecte care ar putea fi sprijinite în cadrul garanției Fondului InvestEU.
            
            
               •Consultări cu părțile interesate
            
            
               Propunerea face parte din pachetul de măsuri pentru contracararea consecințelor economice negative ale pandemiei de COVID-19 și este o măsură de criză. Având în vedere că este urgent să se acorde sprijin întreprinderilor europene afectate grav de pandemie și de măsurile de izolare, nu a fost posibilă consultarea părților interesate în legătură cu elementele noi în comparație cu propunerea inițială a Comisiei din 2018.
            
            
               În privința celorlalte elemente, evaluarea impactului s-a bazat pe consultarea publică privind fondurile UE pentru investiții, cercetare și inovare, IMM-uri și piața unică și în special pe răspunsurile cu privire la sprijinul UE pentru investiții
                  13
               . 
            
            
               Prezenta propunere ia în considerare rezultatele acestei consultări publice. În mod concret, majoritatea respondenților au declarat că sprijinul actual al UE pentru investiții nu răspunde suficient provocărilor politice, precum reducerea șomajului, sprijinul pentru investiții sociale, facilitarea tranziției digitale, facilitarea accesului la finanțare în special pentru IMM-uri, garantarea unui mediu curat și sănătos și sprijinul pentru dezvoltarea industrială. 
            
            
               Respondenții au subliniat importanța provocărilor politice la nivelul UE, printre altele, în domenii precum cercetarea, sprijinul pentru educație și formare profesională, un mediu curat și sănătos, tranziția la o economie circulară cu emisii scăzute de dioxid de carbon și reducerea șomajului. 
            
            
               Aproximativ 60 % dintre respondenții la consultarea publică privind infrastructura strategică au declarat că accesul dificil la instrumente financiare reprezintă un obstacol care împiedică programele actuale să își îndeplinească cu succes obiectivele de politică.
            
            
               O mare majoritate a participanților au sprijinit măsurile identificate care ar putea contribui la simplificarea și la reducerea sarcinilor administrative. Aceste măsuri includ norme mai puține, mai clare și mai concise, armonizarea normelor între fondurile UE, precum și un cadru stabil, dar flexibil între perioadele de programare. 
            
            
               Propunerea vizează luarea în calcul a acestor rezultate acordând o mai mare importanță priorităților politice ale Uniunii în contextul sprijinului furnizat prin Fondul InvestEU. Setul unic de norme instituit odată cu Fondul InvestEU ar trebui să remedieze problema posibilelor suprapuneri și în special să faciliteze solicitarea sprijinului pentru destinatarii finali. De asemenea, Fondul InvestEU are o flexibilitate internă care îi permite să se adapteze la evoluția situației și a nevoilor pieței. Cerințele de raportare au fost la rândul lor armonizate.
            
         
         
            
               •Expertiza externă
            
            
               Așa cum se explică la rubrica „Evaluări retrospective/verificarea adecvării legislației existente”
                  14
               , a fost realizată o evaluare externă în temeiul articolului 18 alineatul (6) din Regulamentul (UE) 2015/1017 al Parlamentului European și al Consiliului din 25 iunie 2015 privind Fondul european pentru investiții strategice, Platforma europeană de consiliere în materie de investiții și Portalul european de proiecte de investiții și de modificare a Regulamentelor (UE) nr. 1291/2013 și (UE) nr. 1316/2013 – Fondul european pentru investiții strategice
                  15
               . 
            
            
               •Evaluarea impactului
            
            
               Propunerea face parte din pachetul de măsuri pentru contracararea consecințelor economice negative ale pandemiei de COVID-19 și este o măsură de criză. Având în vedere că este urgent să se acorde sprijin întreprinderilor europene afectate grav de pandemie și de măsurile de izolare, nu a fost posibilă efectuarea unei evaluări a impactului în legătură cu elementele noi în comparație cu propunerea inițială a Comisiei din 2018.
            
            
               În privința celorlalte elemente, evaluarea impactului
                  16
                prezentată în contextul propunerii inițiale a Comisiei din 2018 a examinat în detaliu provocările principale ale următorului CFM, în special deficitele de investiții și situațiile de investiții suboptime în diferite domenii de politică, precum cercetarea și inovarea, infrastructura sustenabilă, finanțarea IMM-urilor și investițiile sociale. Evaluarea a analizat și a explicat alegerile propuse pentru structura, guvernanța, obiectivele, acțiunile țintă, produsele financiare și destinatarii finali ai Fondului InvestEU. Acolo unde a fost cazul, evaluarea impactului a descris soluțiile alternative avute în vedere și a motivat alegerile propuse, în special în ceea ce privește justificarea creării unui instrument unic de sprijin pentru investiții, mecanismele de implementare și partenerii de implementare, precum și structura de guvernanță propusă. 
            
            
               Evaluarea impactului a subliniat faptul că experiența actuală în ceea ce privește instrumentele financiare ale UE și garanția bugetară a FEIS a demonstrat nevoia simplificării, a raționalizării și a îmbunătățirii coordonării instrumentelor de sprijin pentru investiții ale UE în următorul CFM. Experiența dobândită în ceea ce privește FEIS a evidențiat și beneficiile semnificative și câștigurile de eficacitate ale utilizării, atunci când este posibil, a unei garanții bugetare în locul instrumentelor financiare tradiționale. 
            
            
               Evaluarea impactului a identificat următoarele caracteristici principale ale Fondului InvestEU: 
            
            
               
                  ·o structură unică, comunicată direct intermediarilor financiari, promotorilor de proiecte și destinatarilor finali în căutare de finanțare;
               
               
                  ·creșterea efectului de levier și o utilizare mai eficientă a resurselor bugetare prin utilizarea unei garanții bugetare unice care stă la baza a diferite produse financiare care răspund unui portofoliu de riscuri diversificat. Această opțiune prezintă câștiguri de eficacitate în comparație cu opțiunea de a avea instrumente financiare diferite sau garanții bugetare dedicate care răspund unei game limitate de riscuri, deoarece necesită o rată de provizionare mai mică, oferind în același timp un nivel echivalent de protecție;
               
               
                  ·o ofertă simplificată și concentrată de instrumente de sprijin pentru investiții care vizează principalele obiective de politică ale UE. Această ofertă ar permite și combinarea granturilor cu finanțarea din diferite programe ale UE, cu împrumuturile convenționale ale BEI sau cu finanțarea privată; 
               
               
                  ·capacitatea de a oferi instrumente sectoriale specifice pentru a corecta anumite disfuncționalități ale pieței (de exemplu transportul maritim ecologic, proiectele demonstrative din domeniul energiei, capitalul natural); 
               
               
                  ·măsuri de flexibilitate care vor permite Fondului InvestEU să reacționeze rapid la schimbările pieței și la evoluția în timp a priorităților politice; 
               
               
                  ·o structură de guvernanță și de implementare integrată, care îmbunătățește coordonarea internă și consolidează poziția Comisiei față de partenerii de implementare. Aceasta ar conduce și la creșterea eficacității gestionării din punctul de vedere al costurilor, la evitarea dublărilor și a suprapunerilor și la creșterea vizibilității în fața investitorilor;
               
               
                  ·cerințe simplificate de raportare, monitorizare și control. Datorită cadrului unic, Fondul InvestEU va prevedea norme integrate și simplificate privind monitorizarea și raportarea; 
               
               
                  ·o complementaritate mai bună între programele gestionate la nivel central și cele în gestiune partajată. Aceasta include posibilitatea statelor membre de a canaliza alocările în cadrul gestiunii partajate prin Fondul InvestEU (în compartimentul pentru statele membre); 
               
               
                  ·asocierea Platformei de consiliere InvestEU la Fondul InvestEU pentru a sprijini dezvoltarea și implementarea unei rezerve de proiecte eligibile pentru finanțare. 
               
            
            
               Gama de intervenții prevăzute în cadrul Fondului InvestEU va fi pusă în aplicare prin diferite produse care vizează riscuri diferite ce vor necesita în mod inerent rate de provizionare ridicate, medii sau scăzute, în funcție de tipul de garanție furnizată și de operațiunile sprijinite. Comisia va oferi orientări și va monitoriza utilizarea diferitelor produse și riscurile aferente acestora, pentru a se asigura că portofoliul global este compatibil cu rata de provizionare prevăzută în propunere. 
            
            
               La data de 27 aprilie 2018, Comitetul de control normativ a emis un aviz pozitiv cu rezerve
                  17
               . Documentul de lucru al serviciilor Comisiei privind evaluarea impactului
                  18
                abordează problemele ridicate. Raportul explică acum mai bine suprapunerile actuale dintre FEIS și instrumentele financiare gestionate la nivel central. Acesta clarifică, de asemenea, modul în care se vor evita suprapunerile potențiale în cadrul Fondului InvestEU. În plus, alegerea structurii de guvernanță propuse și rolul diverselor organisme sunt prezentate mai detaliat. Sunt comparate modalitățile de guvernanță utilizate în prezent în cadrul FEIS și al instrumentelor financiare cu cele propuse pentru Fondul InvestEU. Au fost adăugate clarificări suplimentare privind ipotezele legate de nivelul prevăzut de risc și rata de provizionare, inclusiv explicații suplimentare cu privire la funcția de evaluare a riscurilor din cadrul structurii de guvernanță.
            
            
               •Simplificare
            
            
               Situațiile de investiții suboptime sunt tratate în prezent printr-un portofoliu eterogen și fragmentat de instrumente financiare ale UE și prin FEIS. Această situație duce, de asemenea, la o mai mare complexitate pentru intermediarii financiari și destinatarii finali, care se confruntă cu norme diferite de eligibilitate și raportare. 
            
         
         
            
               Obiectivul Fondului InvestEU este de a simplifica sprijinul pentru investiții al UE, instituind un cadru unic care să ajute la reducerea complexității. Datorită numărului redus de acorduri din cadrul unui set unic de norme, Fondul InvestEU va simplifica atât accesul destinatarilor finali la sprijinul UE, cât și guvernanța și gestionarea instrumentelor de sprijin pentru investiții. 
            
            
               De asemenea, deoarece acoperă toate nevoile politicii de sprijin pentru investiții, Fondul InvestEU permite raționalizarea și armonizarea cerințelor de raportare și a indicatorilor de performanță.
            
            
               •Drepturi fundamentale
            
            
               Propunerea nu are niciun impact asupra drepturilor fundamentale.
            
            
               4.IMPLICAȚII BUGETARE
            
            
               În conformitate cu Comunicarea
                  19
                Comisiei intitulată „Un buget al UE care capacitează puterea de acțiune a Planului de redresare pentru Europa” care include un cadru financiar multianual consolidat pentru perioada 2021-2027, cadrul bugetar (angajamente în prețuri curente) prevăzut pentru Programul InvestEU este de 33 524 733 000 EUR, din care 724 733 000 EUR pentru asistența pentru dezvoltarea proiectelor și alte măsuri de însoțire. Provizionarea globală se va ridica la 33 800 000 000 EUR, din care suma de 1 000 000 000 EUR va fi acoperită din venituri, rambursări și recuperări generate de instrumentele financiare existente și de FEIS. Veniturile și recuperările Fondului InvestEU vor furniza, de asemenea, contribuții suplimentare la provizioane. Din cadrul bugetar general menționat mai sus, suma de 33 000 440 000 EUR va fi pusă la dispoziție prin intermediul Instrumentului european de redresare, pe baza împuternicirii prevăzute în noua decizie privind resursele proprii.
            
            
               
                  Participarea Uniunii la o posibilă majorare a capitalului FEI (în una sau mai multe runde) va necesita un pachet financiar de până la 900 000 000 EUR în cadrul financiar multianual 2021-2027. Aceasta se referă la cota-parte a Uniunii din partea vărsată din majorarea de capital. Uniunea trebuie să fie în măsură să își mențină cota-parte globală în capitalul FEI, ținând seama în mod corespunzător de implicațiile financiare. 
               
            
            
               Propunerea include o fișă financiară legislativă cu informații bugetare suplimentare.
            
            
               5.ALTE ELEMENTE
            
            
               •Planuri de implementare și măsuri de monitorizare, evaluare și raportare
            
            
               Fondul InvestEU (garanția UE) va fi implementat prin gestiune indirectă. Comisia va încheia acordurile necesare de garantare cu partenerii de implementare. Platforma de consiliere InvestEU va fi implementată prin gestiune indirectă sau directă, în funcție de tipul de asistență. Portalul InvestEU va fi implementat în principal prin gestiune directă. 
            
            
               Impactul Programului InvestEU va fi analizat în cadrul unor evaluări. Aceste evaluări se vor efectua în conformitate cu punctele 22 și 23 din Acordul interinstituțional din 13 aprilie 2016
                  20
               , în care cele trei instituții au confirmat faptul că evaluările actelor legislative și ale politicilor existente ar trebui să stea la baza evaluărilor impactului opțiunilor pentru acțiunile viitoare. Evaluările vor analiza efectele Programului InvestEU pe teren în funcție de indicatorii/obiectivele programului și de o analiză detaliată a măsurii în care Programul InvestEU poate fi considerat relevant, eficace, eficient, cu o valoare adăugată europeană suficientă și coerent cu alte politici UE. Ele vor include lecțiile învățate pentru a identifica orice lacune sau probleme sau orice posibilitate de îmbunătățire a acțiunilor sau a rezultatelor lor și de a contribui la optimizarea exploatării/impactului acestora. Monitorizarea performanței se va realiza cu ajutorul indicatorilor prevăzuți în propunere. Pe lângă acești indicatori principali, vor fi incluși indicatori mai detaliați în orientările în materie de investiții sau în acordurile de garantare pe baza produselor financiare specifice care vor fi mobilizate. În plus, vor fi elaborați indicatori specifici pentru Platforma de consiliere InvestEU și pentru Portalul InvestEU.
            
            
               Vor fi solicitate rapoarte armonizate din partea partenerilor de implementare, în conformitate cu Regulamentul financiar.
            
            
               •Explicații detaliate cu privire la dispozițiile specifice ale propunerii
            
            
               Capitolul I – Dispoziții generale
            
            
               Dispozițiile generale prevăd obiectivul general și obiectivele specifice ale Programului InvestEU, care sunt reflectate ulterior în componentele de politică.
            
            
               Operațiunile de finanțare și de investiții care vor fi sprijinite prin garanția UE în cadrul Fondului InvestEU vor contribui (i) la competitivitatea Uniunii, inclusiv la cercetare, inovare și digitalizare; (ii) la creștere și la ocuparea forței de muncă în economia Uniunii, la sustenabilitatea acesteia și la dimensiunea sa de mediu și climatică, contribuind la realizarea obiectivelor de dezvoltare durabilă și a obiectivelor Acordului de la Paris privind schimbările climatice, precum și la crearea de locuri de muncă de înaltă calitate; (iii) la reziliența și incluziunea socială și la capacitatea de inovare în plan social a Uniunii; (iv) la promovarea progresului științific și tehnologic, a culturii, a educației și a formării; (v) la integrarea piețelor de capital ale Uniunii și la consolidarea pieței unice, inclusiv prin soluții pentru remedierea fragmentării piețelor de capital ale Uniunii, diversificarea surselor de finanțare pentru întreprinderile din Uniune și promovarea finanțării sustenabile; (vi) la promovarea coeziunii economice, sociale și teritoriale, contribuind la combaterea unei redresări asimetrice în urma crizei; sau (vii) la redresarea economiei Uniunii după criza provocată de pandemia de COVID-19, prin menținerea și consolidarea lanțurilor sale valorice strategice, care adesea afectează mai multe state membre și regiuni, precum și prin menținerea și consolidarea activităților de importanță strategică pentru Uniune în ceea ce privește infrastructura, tehnologiile și factorii de producție critici pentru întreprinderi și consumatori.
            
            
               Cuantumul propus pentru garanția UE este de 75 153 850 000 EUR și rata de provizionare de 45 %; cu alte cuvinte, pentru provizionare este necesară suma de 33 800 000 000 EUR (ambele sume sunt în prețuri curente). Alocarea orientativă a garanției UE între componentele de politică este prevăzută în anexa I. Cu toate acestea, componenta pentru investiții europene strategice dispune de o alocare specifică de până la 31 153 850 000 EUR. Valoarea provizionării se bazează pe tipul de produse financiare avute în vedere și pe gradul de risc al portofoliilor, ținând seama de experiența acumulată în cadrul FEIS și al instrumentelor financiare anterioare.
            
            
               Un pachet financiar de 724 733 000 EUR (în prețuri curente) este propus pentru Platforma de consiliere InvestEU, Portalul InvestEU și măsurile de însoțire. Dimensiunea pachetului financiar este proporțională cu volumul garanției UE pentru a facilita implementarea fără probleme a finanțării disponibile prin acordarea unui sprijin consultativ adecvat, printre altele, promotorilor de proiecte.
            
            
               Se prevede și faptul că țările terțe ar putea fi asociate produselor financiare în cadrul componentelor de politică ale Fondului InvestEU, cu excepția componentei pentru investiții europene strategice, furnizând întreaga lor contribuție în numerar. Această posibilitate este prevăzută în special pentru a permite, dacă este cazul, continuarea acordurilor existente, printre altele, în domeniul cercetării sau pentru a prevedea posibilități de sprijin în cadrul procesului de aderare. Statele membre care doresc să utilizeze o parte din fondurile lor în cadrul gestiunii partajate prin Fondul InvestEU pot contribui la rândul lor. Aceste sume se adaugă la garanția UE în valoare de 75 153 850 000 EUR (în prețuri curente).
            
         
         
            
               Capitolul II - Fondul InvestEU
            
            
               Acest capitol stabilește cele cinci componente de politică ale Fondului InvestEU: (i) infrastructura sustenabilă; (ii) cercetare, inovare și digitalizare; (iii) IMM-uri; (iv) investiții sociale și competențe; (v) investiții europene strategice și oferă o descriere detaliată a domeniului lor de aplicare.
            
            
               De asemenea, capitolul definește cele două compartimente ale garanției UE: (i) compartimentul pentru UE și (ii) compartimentul pentru statele membre, care va fi compus dintr-un subcompartiment pentru fiecare stat membru care decide să contribuie cu o parte din fondurile sale în cadrul gestiunii partajate la Fondul InvestEU. 
            
            
               Normele specifice referitoare la compartimentul pentru statele membre prevăd un acord de contribuție între Comisie și statul membru în cauză și definesc principalele elemente ale contribuției, cum ar fi, de exemplu, dimensiunea, rata de provizionare și datoria contingentă. Regulamentul privind dispozițiile comune și celelalte instrumente juridice relevante vor conține dispozițiile de abilitare necesare. După realizarea transferului către Fondul InvestEU, implementarea compartimentului pentru statele membre va urma normele aplicabile Fondului InvestEU. Comisia va alege partenerul de implementare pe baza unei propuneri a statului membru și va semna un acord de garantare cu respectivul stat membru.
            
            
               Propunerea Comisiei privind CFM 2021-2027 stabilește un obiectiv mai ambițios pentru integrarea politicilor climatice în toate programele UE, cu obiectivul global de a aloca 25 % din cheltuielile UE pentru îndeplinirea obiectivelor climatice. Contribuția Programului InvestEU la îndeplinirea acestui obiectiv global va fi monitorizată cu ajutorul unui sistem de urmărire a politicilor climatice ale UE. Un obiectiv separat ambițios de cel puțin 60 % a fost stabilit pentru investițiile care îndeplinesc obiectivele Uniunii privind clima și mediul în cadrul componentei pentru infrastructură sustenabilă. Comisia va prezenta anual aceste informații în contextul proiectului de buget anual. 
            
            
               Pentru a sprijini exploatarea deplină a potențialului Programului InvestEU de a contribui la obiectivele politicilor climatice, Comisia va căuta să identifice măsurile relevante pe parcursul proceselor de elaborare, de implementare, de revizuire și de evaluare a Programului InvestEU.
            
            
               Capitolul III – Parteneriatul dintre Comisie și Grupul Băncii Europene de Investiții
            
            
               Se instituie un parteneriat între Comisie și Grupul Băncii Europene de Investiții. Acesta acoperă, pe lângă implementarea a 75 % din garanția UE, anumite sarcini de consiliere legate de aspectele bancare ale acordurilor de garantare, în special în legătură cu riscul financiar, precum și de administrarea riscurilor portofoliului. Grupul Băncii Europene de Investiții va juca, de asemenea, un rol central în punerea în aplicare a sprijinului consultativ în cadrul Platformei de consiliere InvestEU. În plus, acesta va oferi consultanță Comisiei și va îndeplini sarcini operaționale legate de platformă.
            
            
               Grupul Băncii Europene de Investiții va lua toate măsurile de precauție necesare pentru a evita conflictele de interese cu alți parteneri de implementare în legătură cu sarcinile pe care le îndeplinește pentru Comisie în cadrul parteneriatului. 
            
            
               Capitolul IV – Garanția UE
            
            
               Acest capitol prevede dispozițiile privind garanția UE și implementarea sa. Acestea includ natura irevocabilă și la cerere a garanției UE, perioada de investiție, cerințele privind operațiunile eligibile de finanțare și de investiții și tipurile eligibile de finanțare. Sectoarele eligibile pentru operațiunile de finanțare și de investiții sunt prevăzute detaliat în Anexa II.
            
            
               De asemenea, acest capitol prevede și cerințele privind partenerii de implementare – care, printre altele, trebuie să treacă cu succes de evaluarea bazată pe piloni în conformitate cu Regulamentul financiar – și privind acordurile de garantare încheiate între Comisie și partenerii de implementare. Cerințele legate de remunerația garanției UE și condițiile de reducere a remunerației în cazuri justificate în mod corespunzător sunt, de asemenea, incluse în acest capitol. 
            
            
               La alegerea partenerilor de implementare, Comisia va lua în considerare capacitatea acestora de a îndeplini obiectivele Fondului InvestEU și de a contribui cu propriile resurse, de a atrage investitori privați, de a asigura acoperirea geografică și sectorială adecvată și de a contribui la noi soluții pentru a remedia disfuncționalitățile pieței și situațiile de investiții suboptime. Având în vedere rolul său prevăzut de tratate, capacitatea sa de a acționa în toate statele membre și experiența existentă în cadrul instrumentelor financiare actuale și al FEIS, Grupul Băncii Europene de Investiții trebuie să rămână un partener de implementare privilegiat în cadrul compartimentului pentru UE. Acesta va implementa 75 % din garanția UE. Băncile sau instituțiile naționale de promovare pot deveni la rândul lor parteneri de implementare. De asemenea, va fi posibil ca și alte instituții financiare internaționale să fie parteneri de implementare, mai ales acelea care prezintă un avantaj comparativ în ceea ce privește expertiza și experiența specifică în anumite state membre. Totodată, și alte entități care îndeplinesc criteriile prevăzute în Regulamentul financiar trebuie să aibă posibilitatea de a deveni parteneri de implementare. 
            
            
               De asemenea, acest capitol include și acoperirea detaliată a garanției UE în funcție de natura finanțării care poate fi furnizată în cadrul său.
            
            
               Capitolul V – Guvernanța
            
            
               Fondul InvestEU va avea un Consiliu consultativ compus din (i) reprezentanți ai partenerilor de implementare; (ii) reprezentanți ai statelor membre; (iii) un expert numit de Comitetul Economic și Social European; și (iv) un expert numit de Comitetul Regiunilor. Sarcinile sale includ consilierea Comisiei și a Comitetului director cu privire la proiectarea produselor financiare care urmează să fie implementate în cadrul Fondului InvestEU și cu privire la evoluția pieței, la disfuncționalitățile pieței și la situațiile de investiții suboptime, precum și cu privire la condițiile de piață. De asemenea, Consiliul consultativ face schimb de opinii cu privire la evoluțiile pieței și împărtășește cele mai bune practici.
            
            
               Se instituie un Comitet director care stabilește orientările strategice și operaționale, adoptă cadrul metodologic privind riscurile, supraveghează implementarea InvestEU, este consultat în legătură cu lista scurtă de candidați pentru a deveni membri ai Comitetului pentru investiții, adoptă regulamentul de procedură al secretariatului Comitetului pentru investiții și adoptă normele aplicabile operațiunilor cu platformele de investiții.
            
            
               Comitetul director este alcătuit din patru reprezentanți ai Comisiei, trei reprezentanți ai Grupului Băncii Europene de Investiții și doi reprezentanți ai altor parteneri de implementare. În plus, Parlamentul European numește un expert în calitate de membru fără drept de vot. Un reprezentant al Comisiei este președintele Comitetului director. 
            
            
               Comisia efectuează un control de conformitate al operațiunilor de finanțare sau de investiții propuse pentru a verifica dacă acestea sunt conforme cu legislația UE înainte ca o propunere să fie prezentată Comitetului pentru investiții. În ceea ce privește Banca Europeană de Investiții, se propune ca propunerile sale să nu fie supuse unui control de conformitate, deoarece acestea sunt prezentate Comisiei în cadrul procedurii prevăzute la articolul 19 din Protocolul nr. 5. Numai în cazul în care Comisia emite un aviz nefavorabil în acest context, operațiunile de finanțare sau de investiții sunt excluse de la acoperirea garanției UE.
            
            
               Comitetul pentru investiții aprobă utilizarea garanției UE pentru operațiunile de finanțare și de investiții. Membrii săi vor fi experți externi din sectoarele relevante. Comitetul se va întruni în cinci configurații diferite, care corespund componentelor de politică. Fiecare configurație este formată din șase membri, din care patru sunt membri permanenți care participă la toate configurațiile. Ceilalți doi membri sunt aleși astfel încât să se țină seama mai specific de domeniile acoperite de componenta de politică respectivă. 
            
         
         
            
               Se înființează un secretariat independent care va asista Comitetul pentru investiții. Din punct de vedere administrativ, secretariatul va avea sediul în cadrul Comisiei, dar va răspunde în fața președintelui Comitetului pentru investiții.
            
            
               Comitetul pentru investiții se va ocupa, de asemenea, de acordarea garanției UE operațiunilor prevăzute de Regulamentul privind FEIS
                  21
               .
            
            
               Este necesar un tablou de bord pentru toate operațiunile de finanțare și de investiții care urmează să fie prezentate Comitetului pentru investiții. Acesta va asigura evaluarea independentă, transparentă și armonizată a cererilor de garantare. El va conține informații detaliate privind operațiunea de finanțare sau de investiții în cauză, referitoare, printre altele, la contribuția operațiunii la obiectivele de politică ale Uniunii, la adiționalitate, la descrierea disfuncționalităților pieței sau a situației de investiții suboptime, la impactul investițiilor și la profilul financiar. 
            
            
               Capitolul VI – Platforma de consiliere InvestEU
            
            
               Platforma de consiliere InvestEU va oferi sprijin consultativ pentru identificarea, pregătirea, dezvoltarea, structurarea, implementarea proiectelor și realizarea achizițiilor, inclusiv în ceea ce privește consolidarea capacităților aferente. Platforma va fi disponibilă atât pentru promotorii de proiecte publici și privați, cât și pentru intermediarii financiari și alți intermediari.
            
            
               Capitolul VII – Portalul InvestEU
            
            
               Portalul InvestEU va fi instituit pe baza experienței dobândite în ceea ce privește Portalul pentru proiecte din cadrul Planului de investiții pentru Europa. Comisia va efectua verificări sistematice ale conformității proiectelor cu legislația și politicile Uniunii. În plus, partenerii de implementare sunt obligați să ia în considerare proiectele care îndeplinesc cerințele de conformitate și care intră în sfera lor de acțiune. Obiectivul portalului este de a oferi vizibilitate proiectelor cu potențial investițional din UE care caută finanțare. Cu toate acestea, nu este necesar ca un proiect să fie publicat pe portal pentru a beneficia de finanțare din partea UE. De asemenea, publicarea pe portal nu înseamnă neapărat că proiectul va beneficia de garanția UE.
            
            
               Capitolul VIII – Responsabilitate, monitorizare și raportare, evaluare și control
            
            
               Președintele Comitetului director poate fi invitat să raporteze Parlamentului European sau Consiliului sau să răspundă oral sau în scris la întrebările acestora.
            
            
               Acest capitol prevede monitorizarea și raportarea periodică, stabilind în același timp indicatorii utilizați pentru măsurarea performanței din Anexa III. Capitolul cuprinde totodată dispoziții privind auditul și drepturile OLAF cu privire la operațiunile de finanțare și de investiții din țări terțe. 
            
            
               În plus, se propune ca utilizarea garanției UE să facă obiectul unei evaluări intermediare și al unei evaluări finale în conformitate cu cerințele prevăzute în Regulamentul financiar. Evaluarea intermediară va trebui să ia în considerare anumite caracteristici specifice ale regulamentului, cum ar fi funcționarea modalităților în cadrul parteneriatului dintre Comisie și Grupul Băncii Europene de Investiții, alocarea garanției UE între Grupul Băncii Europene de Investiții și ceilalți parteneri de implementare, implementarea Platformei de consiliere InvestEU.
            
            
               Capitolul IX – Transparență și vizibilitate
            
            
               Capitolul include dispoziții care vizează asigurarea transparenței și a vizibilității adecvate față de destinatarii finali și, respectiv, de publicul larg.
            
            
               Capitolul X – Dispoziții tranzitorii și finale
            
            
               Acest capitol final include dispoziții privind utilizarea veniturilor, a rambursărilor și a recuperărilor din programele precedente. Lista respectivelor programe, pe lângă FEIS, este prevăzută în Anexa IV. Capitolul stabilește, de asemenea, procedura pentru actele delegate.
            
            
               Capitolul prevede aplicarea regulamentului de la 1 ianuarie 2021.
            
            
               2020/0108 (COD)
            
            
               Propunere de
            
            
               REGULAMENT AL PARLAMENTULUI EUROPEAN ȘI AL CONSILIULUI
            
            
               de instituire a Programului InvestEU
            
         
         
            
               PARLAMENTUL EUROPEAN ȘI CONSILIUL UNIUNII EUROPENE,
            
            
               având în vedere Tratatul privind funcționarea Uniunii Europene, în special articolul 173 și articolul 175 al treilea paragraf,
            
            
               având în vedere propunerea Comisiei Europene,
            
            
               după transmiterea proiectului de act legislativ parlamentelor naționale,
            
            
               având în vedere avizul Comitetului Economic și Social European
                  22
               , 
            
            
               având în vedere avizul Comitetului Regiunilor
                  23
               , 
            
            
               hotărând în conformitate cu procedura legislativă ordinară,
            
            
               întrucât:
            
            
               (1)Pandemia de COVID-19 este un șoc major pentru economia mondială și cea a Uniunii. Din cauza măsurilor de limitare a răspândirii epidemiei care au trebuit să fie luate, activitatea economică din UE a scăzut semnificativ. Se preconizează că PIB-ul UE va scădea în 2020 cu aproximativ 7,5 %, mult mai mult decât în perioada crizei financiare din 2009. Izbucnirea pandemiei a demonstrat interconectivitatea lanțurilor de aprovizionare globale și a expus anumite vulnerabilități, cum ar fi dependența excesivă a industriilor strategice de surse externe de aprovizionare nediversificate. Aceste vulnerabilități trebuie remediate, pentru a îmbunătăți răspunsul Uniunii în situații de urgență, precum și reziliența întregii economii, menținând în același timp deschiderea sa către concurență și comerț în conformitate cu normele sale. Se estimează că activitatea de investiții s-a diminuat substanțial. Chiar și înainte de izbucnirea pandemiei, deși se putea observa o redresare a rapoartelor investiții/PIB în Uniune, activitatea de investiții se situa sub nivelul a ceea ce s-ar fi putut aștepta de la o redresare puternică și era insuficientă pentru a compensa anii cu un nivel de investiții foarte scăzut care au urmat crizei din 2009. Mai mult, nivelurile și previziunile actuale de investiții nu acoperă nevoile de investiții structurale ale Uniunii pentru relansarea și susținerea creșterii economice pe termen lung în contextul schimbărilor tehnologice și al competitivității mondiale, inclusiv pentru inovare, competențe, infrastructură, întreprinderi mici și mijlocii (IMM-uri), și nevoia de a răspunde la provocările-cheie de la nivelul societății, cum ar fi sustenabilitatea sau îmbătrânirea populației. Prin urmare, pentru a atinge obiectivele de politică ale Uniunii și pentru a susține o redresare economică rapidă, incluzivă și sănătoasă, este necesar să se acorde sprijin pentru a remedia disfuncționalitățile pieței și situațiile de investiții suboptime și pentru a reduce deficitul în materie de investiții în sectoarele vizate.
            
            
               (2)Evaluările au subliniat faptul că varietatea instrumentelor financiare implementate în perioada cadrului financiar multianual 2014-2020 a condus la câteva suprapuneri ale domeniilor vizate. De asemenea, această varietate a creat o complexitate pentru intermediari și destinatarii finali, care s-au confruntat cu norme diferite de eligibilitate și raportare. Totodată, absența normelor compatibile a împiedicat combinarea mai multor fonduri ale Uniunii, cu toate că astfel de combinații ar fi fost benefice pentru a sprijini proiectele care necesită tipuri diferite de finanțare. Prin urmare, pentru a oferi un sprijin care să funcționeze mai eficient pentru destinatarii finali prin integrarea și simplificarea finanțării oferite într-un sistem unic de garanție bugetară, îmbunătățind astfel impactul sprijinului Uniunii și reducând în același timp costurile pentru Uniune suportate din buget, trebuie să se instituie un fond unic, Fondul InvestEU, care să se bazeze pe experiența dobândită cu Fondul european pentru investiții strategice (FEIS) instituit în cadrul Planului de investiții pentru Europa.
            
            
               (3)În ultimii ani, Uniunea a adoptat strategii ambițioase pentru finalizarea pieței unice, stimularea creșterii sustenabile și favorabile incluziunii și crearea de locuri de muncă, cum ar fi „Europa 2020 - O strategie europeană pentru o creștere inteligentă, durabilă și favorabilă incluziunii” din 3 martie 2010, „Planul de acțiune privind edificarea unei uniuni a piețelor de capital” din 30 septembrie 2015, „O nouă agendă europeană pentru cultură” din 22 mai 2018, pachetul „Energie curată pentru toți europenii” din 30 noiembrie 2016, „Închiderea buclei – Un plan de acțiune al UE pentru economia circulară” din 2 decembrie 2015, „O strategie europeană pentru o mobilitate cu emisii scăzute de dioxid de carbon” din 20 iulie 2016, „Planul de acțiune european în domeniul apărării” din 30 noiembrie 2016, „Lansarea Fondului european de apărare” din 7 iunie 2017, „Strategia spațială pentru Europa” din 26 octombrie 2016, Proclamația interinstituțională privind Pilonul european al drepturilor sociale din 13 decembrie 2017, „Pactul verde european” din 11 decembrie 2019, „Planul de investiții al Pactului verde european” din 14 ianuarie 2020, „O Europă socială puternică pentru tranziții juste” din 14 ianuarie 2020, „Strategia privind conturarea viitorului digital al Europei”, „Strategia europeană privind datele” și „Comunicarea privind inteligența artificială” din 19 februarie 2020, „O nouă strategie industrială pentru Europa” din 10 martie 2020 și „Strategia pentru IMM-uri pentru o Europă sustenabilă și digitală” din 10 martie 2020. Fondul InvestEU trebuie să valorifice și să întărească sinergiile dintre aceste strategii care se consolidează reciproc, furnizând sprijin pentru investiții și acces la finanțare.
            
            
               (4)La nivelul Uniunii, semestrul european pentru coordonarea politicilor economice este cadrul de identificare a priorităților naționale în materie de reformă și de monitorizare a punerii lor în aplicare. Statele membre, în cooperare, dacă este cazul, cu autoritățile locale și regionale, își elaborează propriile strategii naționale de investiții multianuale în sprijinul acelor priorități în materie de reformă. Strategiile respective trebuie să fie prezentate împreună cu programele naționale de reformă anuale, ca modalitate de stabilire și coordonare a proiectelor de investiții prioritare care urmează să fie sprijinite prin finanțare la nivel național sau din partea Uniunii ori prin ambele forme de finanțare. De asemenea, strategiile respective trebuie să utilizeze în mod coerent finanțarea din partea Uniunii și să maximizeze valoarea adăugată a sprijinului financiar care urmează să fie primit în special din partea fondurilor structurale și de investiții europene, a Mecanismului de redresare și reziliență și a Programului InvestEU.
            
            
               (5)Fondul InvestEU trebuie să contribuie la îmbunătățirea competitivității, a convergenței și coeziunii socioeconomice ale Uniunii, inclusiv în domeniul inovării și al digitalizării, la utilizarea eficientă a resurselor în cadrul economiei circulare, la îmbunătățirea sustenabilității și a caracterului incluziv al creșterii economice a Uniunii, precum și la îmbunătățirea rezilienței sociale și a integrării piețelor de capital ale Uniunii, inclusiv prin intermediul unor soluții care să remedieze fragmentarea piețelor de capital ale Uniunii și să diversifice sursele de finanțare pentru întreprinderile din Uniune. În acest scop, Fondul InvestEU trebuie să sprijine proiecte care sunt viabile din punct de vedere tehnic și economic, furnizând un cadru pentru utilizarea instrumentelor de datorie, de partajare a riscurilor și de capital susținute de o garanție de la bugetul Uniunii și de contribuțiile financiare ale partenerilor de implementare, după caz. Fondul InvestEU trebuie să fie bazat pe cerere și să vizeze totodată furnizarea de beneficii strategice pe termen lung în domenii esențiale ale politicii UE, care altfel nu ar fi finanțate sau ar fi finanțate insuficient, contribuind astfel la îndeplinirea obiectivelor de politică ale Uniunii. Sprijinul din cadrul Fondului InvestEU trebuie să acopere o gamă largă de sectoare și regiuni, însă trebuie să se evite concentrarea sectorială sau geografică excesivă și să se faciliteze accesul proiectelor compuse din entități partenere în mai multe regiuni din întreaga UE. 
            
            
               (6)Sectoarele culturale și creative sunt sectoare-cheie aflate în creștere rapidă în Uniune, generând, din proprietatea intelectuală și din creativitatea individuală, atât valoare economică, cât și valoare culturală. Cu toate acestea, restricțiile privind contactele sociale instituite în timpul crizei generate de Covid-19 au avut un impact economic negativ substanțial asupra acestor sectoare. În plus, caracterul intangibil al activelor din sectoarele respective limitează accesul IMM-urilor și al organizațiilor din aceste sectoare la finanțare privată, care este esențial pentru a fi în măsură să investească, să se extindă și să concureze la nivel internațional. Programul InvestEU trebuie să faciliteze în continuare accesul la finanțare pentru IMM-urile și organizațiile din sectoarele culturale și creative. Sectoarele culturale și creative, audiovizuale și media sunt esențiale pentru diversitatea noastră culturală și pentru democrație în era digitală, constituie o parte intrinsecă a suveranității și autonomiei noastre, iar investițiile strategice în conținut și tehnologie audiovizuală și media vor determina capacitatea pe termen lung de a produce și de a distribui conținut către un public larg, dincolo de frontierele naționale.
            
            
               (7)În vederea promovării unei creșteri sustenabile și favorabile incluziunii, a investițiilor și a ocupării forței de muncă, contribuind astfel la ameliorarea bunăstării, la o distribuție mai echitabilă a veniturilor și la o mai mare coeziune economică, socială și teritorială în Uniune, Fondul InvestEU trebuie să sprijine investițiile în active corporale și necorporale, inclusiv în patrimoniul cultural. Proiectele finanțate din Fondul InvestEU trebuie să respecte standardele sociale și de mediu ale Uniunii, inclusiv standardele privind drepturile lucrătorilor. Intervențiile din Fondul InvestEU trebuie să completeze sprijinul din partea Uniunii furnizat prin intermediul granturilor.
            
            
               (8)Uniunea a aprobat obiectivele prevăzute în Agenda 2030 pentru dezvoltare durabilă a Organizației Națiunilor Unite (denumită în continuare „Agenda 2030”), obiectivele de dezvoltare durabilă ale Organizației Națiunilor Unite (denumite în continuare ODD), Acordul de la Paris adoptat în temeiul Convenției-cadru a Organizației Națiunilor Unite asupra schimbărilor climatice
                  24
                (denumit în continuare „Acordul de la Paris privind schimbările climatice”), precum și Cadrul de la Sendai pentru reducerea riscurilor de dezastre în perioada 2015-2030. Pentru a îndeplini obiectivele respective, precum și pe cele stabilite în politicile de mediu ale Uniunii, acțiunile vizând dezvoltarea durabilă trebuie accelerate semnificativ. Prin urmare, principiile dezvoltării durabile trebuie să ocupe un loc important în procesul de concepere a Fondului InvestEU.
            
            
               (9)Programul InvestEU trebuie să contribuie la elaborarea unui sistem de finanțare sustenabil în Uniune care să sprijine redirecționarea capitalului privat către investiții sustenabile, în conformitate cu obiectivele prevăzute în Comunicarea Comisiei din 8 martie 2018 intitulată „Plan de acțiune: finanțarea creșterii durabile” și în Comunicarea Comisiei din 14 ianuarie 2020 referitoare la Planul de investiții al Pactului verde european.
            
            
               (10)Reflectând importanța combaterii schimbărilor climatice în conformitate cu angajamentele Uniunii de a pune în aplicare Acordul de la Paris privind schimbările climatice și ODD, Programul InvestEU va contribui la integrarea acțiunilor climatice și la îndeplinirea obiectivului general ca 25 % din cheltuielile de la bugetul Uniunii să sprijine obiectivele climatice. Se preconizează că acțiunile din cadrul Programului InvestEU care vor contribui la atingerea obiectivelor climatice vor reprezenta 30 % din pachetul financiar global al acestui program. Acțiunile relevante vor fi identificate în cursul pregătirii și implementării Programului InvestEU și vor fi reevaluate în contextul evaluărilor și al proceselor de revizuire relevante. 
            
            
               (11)Contribuția Fondului InvestEU la îndeplinirea obiectivului climatic va fi urmărită printr-un sistem de urmărire a politicilor climatice al Uniunii care urmează să fie elaborat de Comisie în cooperare cu potențialii parteneri de implementare, utilizându-se în mod corespunzător criteriile prevăzute în [Regulamentul privind instituirea unui cadru de facilitare a investițiilor durabile
                  25
               ] pentru a stabili dacă o activitate economică este sau nu sustenabilă din punctul de vedere al mediului. Programul InvestEU trebuie să contribuie și la implementarea altor dimensiuni ale ODD.
            
            
               (12)În conformitate cu Raportul din 2018 privind riscurile la nivel mondial, elaborat de Forumul Economic Mondial, jumătate din cele mai grave zece riscuri care amenință economia mondială sunt legate de mediu. Aceste riscuri includ poluarea aerului, a solului, a apelor continentale și a oceanelor, fenomene meteorologice extreme, pierderea biodiversității și eșecurile în atenuarea schimbărilor climatice și în adaptarea la acestea. Principiile de mediu sunt bine încorporate în tratate și în majoritatea politicilor Uniunii. Prin urmare, integrarea obiectivelor de mediu trebuie să fie promovată în cadrul operațiunilor legate de Fondul InvestEU. Protecția mediului și prevenirea și gestionarea riscurilor asociate trebuie să fie integrate în pregătirea și implementarea investițiilor. De asemenea, Uniunea trebuie să își urmărească cheltuielile care țin de biodiversitate și de controlul poluării aerului pentru a-și îndeplini obligațiile de raportare în temeiul Convenției privind diversitatea biologică
                  26
                și al Directivei (UE) 2016/2284 a Parlamentului European și a Consiliului
                  27
               . Prin urmare, investițiile alocate obiectivelor de sustenabilitate din punctul de vedere al mediului trebuie să fie urmărite prin utilizarea unor metodologii comune, care să fie în concordanță cu cele elaborate în cadrul altor programe ale Uniunii care se aplică gestionării climei, biodiversității și poluării aerului, pentru a permite evaluarea impactului individual și combinat al investițiilor asupra componentelor-cheie ale capitalului natural, inclusiv asupra aerului, apei, solului și biodiversității. 
            
         
         
            
               (13)Proiectele de investiții care primesc un sprijin substanțial din partea Uniunii, în special în domeniul infrastructurii, trebuie să fie examinate de partenerul de implementare pentru a se stabili dacă au un impact ecologic, climatic sau social. Proiectele de investiții care au un astfel de impact trebuie să facă obiectul unei evaluări a sustenabilității în conformitate cu orientările care trebuie să fie elaborate de Comisie în strânsă cooperare cu potențialii parteneri de implementare în cadrul Programului InvestEU. Orientările respective trebuie să utilizeze în mod corespunzător criteriile stabilite în [Regulamentul privind instituirea unui cadru de facilitare a investițiilor durabile] pentru a stabili dacă o activitate economică este sau nu sustenabilă din punct de vedere al mediului și în concordanță cu orientările elaborate pentru alte programe ale Uniunii. În conformitate cu principiul proporționalității, aceste orientări trebuie să includă dispoziții adecvate pentru a se evita sarcinile administrative inutile, iar proiectele sub o anumită dimensiune care urmează a fi definită în orientări trebuie să fie exceptate de la evaluarea sustenabilității. În cazul în care partenerul de implementare ajunge la concluzia că nu trebuie efectuată o evaluare a sustenabilității, acesta trebuie să furnizeze o justificare Comitetului pentru investiții înființat pentru Fondul InvestEU. Operațiunile care sunt incompatibile cu realizarea obiectivelor climatice trebuie să nu fie eligibile pentru acordarea de sprijin în temeiul prezentului regulament.
            
            
               (14)Ratele scăzute de investiții în infrastructură din Uniune în timpul crizei financiare, precum și în timpul crizei determinate de COVID-19, au subminat capacitatea Uniunii de a stimula creșterea sustenabilă, competitivitatea și convergența. De asemenea, creează riscul de consolidare a dezechilibrelor și afectează dezvoltarea regiunilor pe termen lung. Investițiile considerabile în infrastructura Uniunii, în special cele legate de interconectare și eficiență energetică și de crearea unui spațiu european unic al transporturilor, sunt esențiale pentru îndeplinirea obiectivelor de sustenabilitate ale Uniunii, inclusiv a angajamentelor Uniunii privind ODD și a obiectivelor climatice și energetice stabilite pentru 2030. În consecință, sprijinul din Fondul InvestEU trebuie să vizeze investițiile în transporturi, în energie, inclusiv în eficiența energetică și în energia din surse regenerabile și din alte surse sigure, sustenabile și cu emisii scăzute, în infrastructura de mediu și în infrastructura legată de acțiunile climatice, în infrastructura maritimă și în infrastructura digitală. Programul InvestEU trebuie să acorde prioritate domeniilor în care nu există investiții suficiente și în care sunt necesare investiții suplimentare. Pentru a maximiza impactul și valoarea adăugată a sprijinului financiar din partea Uniunii, este adecvat să se promoveze un proces de investiții raționalizat, care să ofere vizibilitate rezervei de proiecte și să dezvolte la maximum sinergiile dintre programele relevante ale Uniunii în domenii precum transporturile, energia și digitalizarea. Având în vedere amenințările la adresa siguranței și securității, proiectele de investiții care beneficiază de sprijin din partea Uniunii trebuie să includă măsuri care vizează reziliența infrastructurii, inclusiv întreținerea și siguranța infrastructurii, și trebuie să țină seama de principiile protejării cetățenilor în spațiile publice. Aceste măsuri trebuie să fie complementare eforturilor depuse de alte fonduri ale Uniunii care oferă sprijin pentru componentele de securitate ale investițiilor în spații publice, transporturi, energie și alte infrastructuri critice, cum ar fi Fondul european de dezvoltare regională.
            
            
               (15)După caz, Programul InvestEU trebuie să contribuie la obiectivele Directivei (UE) 2018/2001 a Parlamentului European și a Consiliului
                  28
                și ale Regulamentului privind guvernanța
                  29
               , dar și să promoveze eficiența energetică în deciziile privind investițiile.
            
            
               (16)Multimodalitatea veritabilă reprezintă o oportunitate de a crea o rețea de transport eficientă și ecologică, care să folosească potențialul maxim al tuturor mijloacelor de transport și să genereze sinergii între acestea. Programul InvestEU trebuie să sprijine investițiile în nodurile de transport multimodal, care, în pofida potențialului lor economic semnificativ și a interesului economic pe care îl generează, prezintă un risc semnificativ pentru investitorii privați. Programul InvestEU trebuie să contribuie și la dezvoltarea și implementarea sistemelor de transport inteligente (STI). Programul InvestEU trebuie să contribuie la intensificarea eforturilor de elaborare și aplicare a tehnologiilor care vizează îmbunătățirea siguranței vehiculelor și a infrastructurii rutiere. 
            
            
               (17)Programul InvestEU trebuie să contribuie la politicile Uniunii privind mările și oceanele, prin dezvoltarea de proiecte și întreprinderi în domeniul economiei albastre, și la principiile de finanțare a economiei albastre sustenabile. Acest lucru ar putea include intervenții în domeniul antreprenoriatului și industriei maritime, al unei industrii maritime inovatoare și competitive, precum și al energiei marine din surse regenerabile și al economiei circulare.
            
            
               (18)Chiar dacă nivelul investițiilor totale din Uniune era în creștere înainte de criza determinată de COVID-19, investițiile în activități cu risc ridicat, cum ar fi cercetarea și inovarea, erau insuficiente, iar în prezent se estimează că au suferit o lovitură puternică din cauza crizei. Nivelul insuficient al investițiilor în cercetare și inovare rezultat are un efect negativ asupra competitivității industriale și economice a Uniunii și asupra calității vieții cetățenilor săi. Fondul InvestEU trebuie să furnizeze produse financiare corespunzătoare pentru a acoperi diferitele etape ale ciclului de inovare și o gamă largă de părți interesate, în special pentru a permite extinderea și implementarea de soluții la o scară comercială în Uniune, astfel încât aceste soluții să fie competitive pe piețele mondiale și să se poată promova excelența Uniunii la nivel mondial în materie de tehnologii sustenabile, în sinergie cu Orizont Europa, inclusiv cu Consiliul european pentru inovare. În acest sens, experiența dobândită grație instrumentelor financiare, precum InnovFin – Finanțare UE pentru inovatori, implementate în cadrul programului Orizont 2020 pentru facilitarea și accelerarea accesului la finanțare pentru întreprinderile inovatoare, trebuie să constituie o bază solidă pentru furnizarea acestui sprijin specific.
            
            
               (19)Turismul este un domeniu important al economiei Uniunii, iar în acest sector s-a înregistrat o scădere drastică a activității economice ca urmare a pandemiei de COVID-19. Programul InvestEU trebuie să contribuie la consolidarea competitivității sale pe termen lung prin sprijinirea operațiunilor care promovează un turism sustenabil, inovator și digital.
            
            
               (20)Este nevoie urgent de un efort semnificativ pentru a investi în transformarea digitală și pentru a o stimula, astfel încât beneficiile acesteia să fie resimțite de toți cetățenii și de toate întreprinderile din Uniune. Cadrului puternic de politici al Strategiei privind piața unică digitală trebuie să i se adauge acum investiții de o ambiție similară, inclusiv în inteligența artificială în conformitate cu programul Europa digitală.
            
            
               (21)IMM-urile reprezintă peste 99 % din întreprinderile din Uniune, iar valoarea lor economică este semnificativă și esențială. Cu toate acestea, IMM-urile se confruntă cu dificultăți în accesarea finanțării, din cauza faptului că implică riscuri considerate ridicate și nu oferă suficiente garanții reale. O altă serie de provocări provine din necesitatea ca IMM-urile și întreprinderile sociale să rămână competitive prin implicarea în activități de digitalizare, de internaționalizare, de transformare în logica economiei circulare și de inovare și prin perfecționarea forței lor de muncă. În plus, IMM-urile și întreprinderile din economia socială au acces la un set mai limitat de surse de finanțare decât întreprinderile mai mari, deoarece ele nu emit în mod obișnuit obligațiuni și au numai un acces limitat la bursele de valori sau la investitorii instituționali mari. Soluțiile inovatoare, cum ar fi achiziționarea de către angajați a unei întreprinderi sau a unei participații la o întreprindere sunt, de asemenea, din ce în ce mai frecvente pentru IMM-uri și întreprinderile sociale. Dificultățile în accesarea finanțării sunt chiar mai mari pentru IMM-urile ale căror activități se axează pe active necorporale. IMM-urile din Uniune se bazează foarte mult pe bănci și pe finanțarea prin îndatorare sub forma descoperirilor de cont, a împrumuturilor bancare sau a leasingului. Sprijinirea IMM-urilor care se confruntă cu provocările menționate anterior prin simplificarea accesului lor la finanțare și prin oferirea unor surse de finanțare mai diversificate este necesară pentru a spori capacitatea IMM-urilor de a-și finanța înființarea, creșterea, inovarea și dezvoltarea durabilă, de a le asigura competitivitatea și capacitatea de a rezista la șocurile economice, pentru ca economia și sistemul financiar să devină mai reziliente în timpul perioadelor de încetinire a creșterii economice și pentru a menține capacitatea IMM-urilor de a crea locuri de muncă și bunăstare socială. Prezentul regulament este complementar inițiativelor întreprinse deja în contextul uniunii piețelor de capital. Fondul InvestEU trebuie, deci, să valorifice experiența din cadrul unor programe de succes ale Uniunii, cum ar fi Programul pentru competitivitatea întreprinderilor și a întreprinderilor mici și mijlocii (COSME), trebuie să ofere capital circulant și investiții pe parcursul întregului ciclu de viață al unei întreprinderi, trebuie să ofere finanțare pentru operațiuni de leasing și trebuie să ofere ocazia de a pune accent pe produse financiare specifice, mai bine direcționate. De asemenea, trebuie să maximizeze capacitatea de acțiune a vehiculelor de fonduri publice/private, cum ar fi Fondul pentru oferte publice inițiale ale IMM-urilor care vizează sprijinirea IMM-urilor prin canalizarea a cât mai mult capital privat, dar și public, în special către întreprinderile strategice.
            
            
               (22)Potrivit celor prevăzute în Documentul de reflecție al Comisiei privind dimensiunea socială a Europei din 26 aprilie 2017, în Comunicarea privind Pilonul european al drepturilor sociale, în cadrul Uniunii pentru Convenția ONU privind drepturile persoanelor cu handicap și în Comunicarea intitulată „O Europă socială puternică pentru tranziții juste” din 14 ianuarie 2020, crearea unei Uniuni mai echitabile și mai favorabile incluziunii este o prioritate absolută a Uniunii pentru a combate inegalitatea și pentru a încuraja politicile de incluziune socială în Europa. Inegalitatea de șanse afectează în special accesul la educație, la formare, la cultură, la locuri de muncă, la serviciile sociale și de sănătate. Investițiile în economia socială, în economia legată de competențe și de capitalul uman, precum și în integrarea populațiilor vulnerabile în societate pot spori oportunitățile economice, în special dacă sunt coordonate la nivelul Uniunii. Fondul InvestEU trebuie utilizat pentru a sprijini investițiile în educație și formare, inclusiv în ceea ce privește recalificarea și perfecționarea lucrătorilor, printre altele în regiuni care depind de o economie cu emisii ridicate de dioxid de carbon și care sunt afectate de tranziția structurală către o economie cu emisii scăzute de dioxid de carbon. Fondul InvestEU trebuie utilizat pentru a sprijini proiecte care au un impact social pozitiv și care stimulează incluziunea socială, contribuind la creșterea ocupării forței de muncă în toate regiunile, în special în rândul persoanelor șomere necalificate și al șomerilor de lungă durată, precum și la îmbunătățirea situației în ceea ce privește egalitatea de gen, egalitatea de șanse, nondiscriminarea, accesibilitatea, solidaritatea între generații, sectorul sănătății și al serviciilor sociale, locuințele sociale, lipsa de adăpost, incluziunea digitală, dezvoltarea comunităților, rolul și locul tinerilor în societate, precum și persoanele vulnerabile, inclusiv cetățenii țărilor terțe. Programul InvestEU trebuie, de asemenea, să sprijine cultura și creativitatea europeană care vizează un obiectiv social.
            
            
               (23)Pentru a contracara efectele negative ale transformărilor profunde ale societăților din Uniune și ale pieței forței de muncă din deceniul următor, sunt necesare investiții în capitalul uman, în infrastructura socială, în microfinanțare, în finanțarea întreprinderilor etice și sociale și în noile modele de afaceri din economia socială, inclusiv investiții cu impact social și contracte cu rezultate sociale. Programul InvestEU trebuie să consolideze ecosistemul emergent al pieței sociale pentru a spori oferta de finanțare și accesul la finanțare pentru microîntreprinderi și pentru întreprinderile sociale, precum și pentru instituțiile care promovează solidaritatea socială, pentru a da curs cererilor celor care au cea mai mare nevoie de finanțare. Raportul Grupului operativ la nivel înalt privind investițiile în infrastructura socială în Europa din ianuarie 2018, intitulat „Stimularea investițiilor în infrastructura socială din Europa”, a identificat, pentru perioada cuprinsă între 2018 și 2030, un deficit total de cel puțin 1,5 mii de miliarde EUR în materie de investiții în infrastructură și servicii sociale, inclusiv în educație, formare, sănătate și locuințe. Prin urmare, este nevoie de sprijin, inclusiv la nivelul Uniunii. Astfel, pentru a sprijini dezvoltarea lanțului valoric al economiei sociale și pentru o Uniune mai rezilientă, trebuie valorificată puterea colectivă a capitalului public, comercial și filantropic, precum și sprijinul din partea fundațiilor și al unor categorii alternative de finanțatori, precum actori implicați în proiecte etice, sociale și legate de dezvoltarea durabilă.
            
            
               (24)În contextul crizei economice cauzate de pandemia de COVID-19, alocarea pe piață a resurselor nu este pe deplin eficientă, iar riscul perceput afectează în mod semnificativ fluxul de investiții private. În aceste circumstanțe, caracteristica esențială a Fondului InvestEU, și anume reducerea riscurilor aferente proiectelor viabile din punct de vedere economic pentru a atrage finanțare privată, este deosebit de valoroasă și trebuie consolidată, printre altele în scopul contracarării riscului unei redresări asimetrice. Programul InvestEU trebuie să poată oferi un sprijin esențial întreprinderilor aflate în faza de redresare și, în același timp, să asigure un accent puternic al investitorilor pe prioritățile de politică ale Uniunii pe termen mediu și lung, cum ar fi Pactul verde european, Planul de investiții al Pactului verde european, Strategia privind conturarea viitorului digital al Europei și Europa socială puternică pentru tranziții juste. Programul InvestEU trebuie să sporească în mod semnificativ capacitatea de asumare a riscurilor a Grupului Băncii Europene de Investiții (BEI) și a băncilor și instituțiilor naționale de promovare, precum și a altor parteneri de implementare în sprijinul redresării economice.
            
            
               (25)Pandemia de COVID-19 este un șoc major pentru economia mondială și cea a Uniunii. Se preconizează că PIB-ul UE va scădea cu mult mai mult decât în perioada crizei financiare din 2009, iar efectele sociale negative vor fi inevitabile. Pandemia a demonstrat că este necesar ca vulnerabilitățile strategice să fie abordate pentru a îmbunătăți răspunsul Uniunii în situații de urgență, precum și reziliența întregii economii. Numai o economie europeană rezilientă, favorabilă incluziunii și integrată poate proteja piața unică și condițiile echitabile de concurență și în beneficiul celor mai afectate statele membre.
            
            
               (26)Fondul InvestEU trebuie să își desfășoare activitatea în cadrul a cinci componente de politică, reflectând prioritățile de politică absolute ale Uniunii, și anume: infrastructura sustenabilă, cercetarea, inovarea și digitalizarea, IMM-urile, investițiile sociale și competențele și investițiile europene strategice.
            
            
               (27)Deși componenta de politică pentru IMM-uri trebuie să se concentreze în primul rând pe beneficiile pentru IMM-uri, întreprinderile mici cu capitalizare medie trebuie și ele să fie eligibile în cadrul acestei componente de politică. Întreprinderile cu capitalizare medie trebuie să fie eligibile pentru sprijin și în cadrul celorlalte patru componente de politică.
            
            
               (28)Obiectivul principal al componentei pentru investiții europene strategice trebuie să fie sprijinirea destinatarilor finali stabiliți într-un stat membru care își desfășoară activitatea în Uniune și ale căror activități au o importanță strategică pentru Uniune, în special în perspectiva tranziției către o economie verde și a tranziției digitale, precum și a rezilienței consolidate, în următoarele domenii: (i) furnizarea asistenței medicale critice, fabricarea și stocarea de produse farmaceutice, dispozitive medicale și materiale medicale, consolidarea capacității de reacție în situații de criză sanitară și a sistemului de protecție civilă, (ii) infrastructura critică, fie ea fizică sau virtuală, (iii) furnizarea de bunuri și servicii care contribuie la funcționarea și întreținerea infrastructurii critice, (iv) tehnologii generice, transformatoare, verzi și digitale esențiale, precum și inovații revoluționare în care investițiile sunt importante din punct de vedere strategic pentru viitorul industrial al Uniunii, inclusiv inteligența artificială, tehnologia blockchain, programele informatice, robotica, semiconductorii, microprocesoarele, tehnologiile de tip cloud și edge (procesare la margine), calculul de înaltă performanță, securitatea cibernetică, tehnologiile cuantice, fotonica, biotehnologia industrială, tehnologiile din domeniul energiei din surse regenerabile, tehnologiile de stocare a energiei, inclusiv bateriile, tehnologiile de transport sustenabile, aplicațiile pe bază de hidrogen curat și de pile de combustie, tehnologiile de decarbonizare pentru industrie, captarea și stocarea dioxidului de carbon, tehnologiile economiei circulare, biomedicina, nanotehnologiile, produsele farmaceutice și materialele avansate; (v) instalațiile de producție pentru producerea în masă a componentelor și dispozitivelor pentru tehnologiile informației și comunicațiilor în UE; (vi) furnizarea și stocarea de factori de producție critici pentru actorii publici, întreprinderile sau consumatorii din Uniune; (vii) tehnologiile și factorii de producție critici pentru securitatea Uniunii și a statelor sale membre, cum ar fi sectorul apărării și cel spațial și securitatea cibernetică, precum și produsele cu dublă utilizare, astfel cum sunt definite la articolul 2 punctul 1 din Regulamentul (CE) nr. 428/2009 al Consiliului. Destinatarii finali trebuie să aibă sediul social într-un stat membru și să fie activi în Uniune, în sensul că au activități semnificative în ceea ce privește personalul, producția, cercetarea și dezvoltarea sau alte activități economice în Uniune. Proiectele care contribuie la diversificarea lanțurilor de aprovizionare strategice pe piața unică prin operațiuni în mai multe locații din UE trebuie să poată beneficia de sprijin.
            
            
               (29)Componenta pentru investiții europene strategice trebuie să vizeze și furnizorii stabiliți și care își desfășoară activitatea în Uniune, ale căror activități au o importanță strategică pentru Uniune și care ar avea nevoie de investiții pe termen lung sau care fac obiectul mecanismului de examinare a investițiilor străine directe. În plus, proiectele importante de interes european comun trebuie să poată beneficia în mod special de sprijin în cadrul componentei pentru investiții europene strategice.
            
            
               (30)InvestEU trebuie, de asemenea, să ofere sprijin financiar pentru a genera investiții în beneficiul regiunilor vizate de tranziția justă.
            
            
               (31)Fiecare componentă de politică trebuie să fie formată din două compartimente, și anume un compartiment pentru UE și un compartiment pentru statele membre. Compartimentul pentru UE trebuie să vizeze în mod proporțional disfuncționalități specifice ale pieței sau situații specifice de investiții sub nivelul optim care afectează ansamblul Uniunii sau statele membre. Operațiunile care beneficiază de sprijin trebuie să aibă o valoare adăugată clară pentru Uniune. Compartimentul pentru statele membre trebuie să le ofere statelor membre, dar și autorităților regionale prin intermediul statelor membre, posibilitatea de a contribui cu o cotă din resursele lor provenite din fondurile care fac obiectul gestiunii partajate la provizionarea garanției UE și posibilitatea de a utiliza garanția UE în operațiuni de finanțare sau de investiții care să vizeze disfuncționalități specifice ale pieței sau situații specifice de investiții sub nivelul optim de pe teritoriile lor, inclusiv în zonele vulnerabile și izolate, cum ar fi regiunile ultraperiferice ale Uniunii, astfel cum urmează a fi prevăzut în acordul de contribuție, în așa fel încât să fie îndeplinite obiectivele fondului care face obiectul gestiunii partajate. Operațiunile sprijinite din Fondul InvestEU atât prin intermediul compartimentului pentru UE, cât și al compartimentului pentru statele membre nu trebuie să dubleze sau să elimine finanțarea privată ori să denatureze concurența pe piața internă.
            
            
               (32)Compartimentul pentru statele membre trebuie să fie conceput în așa fel încât să permită utilizarea fondurilor care fac obiectul gestiunii partajate pentru a proviziona o garanție emisă de Uniune. Această posibilitate ar mări valoarea adăugată a garanției UE prin acordarea de sprijin prin intermediul acestei garanții unei game mai largi de destinatari finali și de proiecte și prin diversificarea mijloacelor de realizare a obiectivelor fondurilor care fac obiectul gestiunii partajate, garantând în același timp o gestionare coerentă a riscurilor cu privire la datoriile contingente, prin implementarea garanției UE în cadrul gestiunii indirecte. Uniunea trebuie să garanteze operațiunile de finanțare și de investiții prevăzute în acordurile de garantare încheiate între Comisie și partenerii de implementare în cadrul compartimentului pentru statele membre. Fondurile care fac obiectul gestiunii partajate trebuie să asigure provizionarea garanției, respectând rata de provizionare stabilită de Comisie și prevăzută în acordul de contribuție semnat cu statul membru, în funcție de natura operațiunilor și de pierderile preconizate care rezultă. Statul membru ar urma să își asume pierderile ce depășesc pierderile preconizate, emițând o garanție reciprocă (back-to-back) în favoarea Uniunii. Aceste măsuri trebuie prevăzute într-un acord de contribuție unică încheiat cu fiecare stat membru care alege în mod voluntar această opțiune. Acordul de contribuție trebuie să cuprindă acordul sau acordurile de garantare specifice care urmează să fie puse în aplicare în statele membre în cauză pe baza normelor Fondului InvestEU, precum și eventualele delimitări regionale. Stabilirea ratei de provizionare de la caz la caz necesită o derogare de la articolul 211 alineatul (1) din Regulamentul (UE, Euratom) 2018/1046 al Parlamentului European și al Consiliului
                  30
                (denumit în continuare „Regulamentul financiar”). Se prevede, de asemenea, un set unic de norme privind garanțiile bugetare sprijinite de fondurile gestionate la nivel central sau de fondurile care fac obiectul gestiunii partajate, ceea ce ar urma să faciliteze combinarea acestora.
            
         
         
            
               (33)Trebuie instituit un parteneriat între Comisie și grupul BEI pe baza punctelor forte ale fiecărui partener, pentru a asigura un impact maxim al politicilor, eficiența implementării, supravegherea corespunzătoare a gestionării bugetului și a gestionării riscurilor, iar acest parteneriat trebuie să sprijine un acces direct efectiv și incluziv la garanția UE.
            
            
               (34)Pentru a putea canaliza sprijinul către economia europeană prin intermediul Fondului European de Investiții (FEI), Comisia trebuie să fie în măsură să participe la una sau mai multe eventuale majorări de capital ale FEI pentru a-i permite să continue să sprijine economia europeană și redresarea ei. Uniunea trebuie să fie în măsură să își mențină cota-parte globală în capitalul FEI, ținând seama în mod corespunzător de implicațiile financiare. Trebuie prevăzut un pachet financiar suficient în acest scop în cadrul financiar multianual pentru perioada 2021-2027.
            
            
               (35)Comisia trebuie să solicite opiniile altor potențiali parteneri de implementare, pe lângă grupul BEI, cu privire la orientările în materie de investiții, la sistemul de urmărire a politicilor climatice, la documentele de orientare și metodologiile comune privind evaluarea sustenabilității, după caz, pentru a asigura participarea tuturor și buna funcționare, până la înființarea organismelor de guvernanță, iar după aceea implicarea partenerilor de implementare trebuie să se facă în cadrul Consiliului consultativ și al Comitetului director al Programului InvestEU.
            
            
               (36)Fondul InvestEU trebuie să fie deschis contribuțiilor din partea țărilor terțe care sunt membre ale Asociației Europene a Liberului Schimb, din partea țărilor în curs de aderare, a țărilor candidate și potențial candidate, din partea țărilor incluse în politica europeană de vecinătate și a altor țări, în conformitate cu condițiile stabilite între Uniune și țările respective. Acest lucru trebuie să permită continuarea cooperării cu țările relevante, dacă este cazul, în special în domeniile cercetării și inovării, dar și al IMM-urilor.
            
            
               (37)Prezentul regulament prevede un pachet financiar pentru alte măsuri ale Programului InvestEU în afară de provizionarea garanției UE, care va constitui suma principală de referință, în sensul [referință de actualizat după caz în conformitate cu noul acord interinstituțional: punctul 16 din Propunerea de acord interinstituțional din 2 decembrie 2013 între Parlamentul European, Consiliu și Comisie privind disciplina bugetară, cooperarea în chestiuni bugetare și buna gestiune financiară, astfel cum a fost adoptată de instituțiile menționate 
                  31
               ], pentru Parlamentul European și pentru Consiliu în cursul procedurii bugetare anuale.
            
            
               (38)Se preconizează că garanția UE în valoare de 75 153 850 000 EUR (în prețuri curente) la nivelul Uniunii va mobiliza investiții suplimentare de peste 1 000 000 000 000 EUR la nivelul Uniunii și trebuie să fie alocată cu titlu indicativ între componentele de politică. Cu toate acestea, componenta pentru investiții europene strategice trebuie să aibă o parte dedicată din garanția UE.
            
            
               (39)La 18 aprilie 2019, Comisia a declarat că, fără a aduce atingere prerogativelor Consiliului în punerea în aplicare a Pactului de stabilitate și de creștere (PSC), contribuțiile unice ale statelor membre la platformele tematice de investiții sau la platformele de investiții la care participă mai multe țări, realizate fie de un stat membru, fie de băncile naționale de promovare care sunt clasificate în sectorul public general sau care acționează în numele unui stat membru, trebuie ca, în principiu, să reprezinte măsuri unice, în înțelesul articolului 5 alineatul (1) și al articolului 9 alineatul (1) din Regulamentul (CE) nr. 1466/97 al Consiliului
                  32
                și al articolului 3 alineatul (4) din Regulamentul (CE) nr. 1467/97 al Consiliului
                  33
               . În plus, fără a aduce atingere prerogativelor Consiliului în punerea în aplicare a PSC, Comisia a declarat că va analiza în ce măsură tratamentul aplicat în cazul FEIS în contextul comunicării Comisiei privind flexibilitatea poate fi aplicat și în cazul Programului InvestEU, ca instrument care îi succedă FEIS, în ceea ce privește contribuțiile unice furnizate de statele membre în numerar pentru a finanța o valoare suplimentară a garanției UE în scopul compartimentului pentru statele membre.
            
            
               (40)Garanția UE care stă la baza Fondului InvestEU trebuie să fie implementată indirect de către Comisie, bazându-se pe partenerii de implementare, care sunt în contact cu intermediarii financiari, după caz, și cu destinatarii finali. Selecția partenerilor de implementare trebuie să se facă transparent și fără vreun conflict de interese. Comisia trebuie să încheie cu fiecare partener de implementare un acord de garantare care să aloce capacitate de garantare din Fondul InvestEU, pentru a sprijini operațiunile de finanțare și de investiții care îndeplinesc criteriile de eligibilitate ale Fondului InvestEU și care contribuie la îndeplinirea obiectivelor acestuia. Gestionarea riscurilor aferente garanției UE nu trebuie să împiedice partenerii de implementare să aibă acces direct la garanția UE. Odată ce garanția UE este acordată partenerilor de implementare în cadrul compartimentului pentru UE, ei trebuie să fie pe deplin responsabili pentru întregul proces de investiții și pentru procesul de diligență aferent operațiunilor de finanțare sau de investiții. Fondul InvestEU trebuie să sprijine proiecte care au în general un profil de risc mai ridicat decât proiectele susținute de operațiunile normale ale partenerilor de implementare și care nu ar fi putut fi realizate în perioada în care poate fi folosită garanția UE sau nu ar fi putut fi realizate în aceeași măsură de către alte surse publice sau private fără sprijinul InvestEU. Cu toate acestea, la criteriul de adiționalitate se pot aplica condiții specifice în ceea ce privește operațiunile de finanțare și de investiții din cadrul componentei pentru investiții europene strategice care rezultă din obiectivul său.
            
            
               (41)Fondul InvestEU trebuie să fie dotat cu o structură de guvernanță a cărei funcție trebuie să fie proporțională cu unicul său scop de a asigura folosirea adecvată a garanției UE, în vederea garantării independenței politice a deciziilor legate de investiții. Această structură de guvernanță trebuie să fie compusă dintr-un consiliu consultativ, un comitet director și un comitet pentru investiții total independent. În cadrul componenței generale a structurii de guvernanță trebuie să se urmărească realizarea echilibrului de gen. Structura de guvernanță nu trebuie să aducă atingere sau să interfereze cu procesul decizional al grupului BEI sau al altor parteneri de implementare sau să se substituie organelor lor de conducere respective.
            
            
               (42)Trebuie să se înființeze un consiliu consultativ format din reprezentanți ai partenerilor de implementare, reprezentanți ai statelor membre, un expert numit de Comitetul Economic și Social European și un expert numit de Comitetul Regiunilor, pentru a se face schimb de informații și de opinii cu privire la utilizarea produselor financiare mobilizate în cadrul Fondului InvestEU și pentru a discuta despre evoluția nevoilor și despre produsele noi, inclusiv despre lacunele existente pe piață în anumite teritorii. 
            
            
               (43)Pentru a putea constitui Comitetul consultativ încă de la început, Comisia trebuie să numească reprezentanții potențialilor parteneri de implementare pentru o perioadă temporară de un an, după care partenerii de implementare care au semnat acorduri de garantare vor prelua această responsabilitate.
            
            
               (44)Comitetul director, format din reprezentanți ai Comisiei, reprezentanți ai partenerilor de implementare și un expert fără drept de vot desemnat de Parlamentul European, trebuie să stabilească orientările strategice și operaționale pentru Fondul InvestEU.
            
            
               (45)Comisia trebuie să evalueze compatibilitatea operațiunilor de finanțare și de investiții prezentate de partenerii de implementare cu toată legislația și toate politicile Uniunii. Deciziile privind operațiunile de finanțare și de investiții trebuie, în ultimă instanță, să fie luate de un partener de implementare.
            
            
               (46)Comitetul pentru investiții format din experți independenți trebuie să ia decizia finală cu privire la acordarea sprijinului din garanția UE pentru operațiunile de finanțare și de investiții care îndeplinesc criteriile de eligibilitate, furnizând astfel cunoștințe de specialitate externe în evaluarea investițiilor legate de proiecte. Comitetul pentru investiții trebuie să aibă formațiuni diferite pentru a acoperi diferitele domenii și sectoare de politică cât se poate de bine.
            
            
               (47)De asemenea, Comitetul pentru investiții trebuie să devină responsabil, încă de la constituirea sa, și de acordarea beneficiului garanției UE pentru operațiuni de finanțare și de investiții în temeiul Regulamentului (UE) 2015/1017, pentru a se evita ca propunerile de utilizare a garanției UE să fie evaluate de structuri similare paralele.
            
            
               (48)Comitetul pentru investiții trebuie să fie asistat de un secretariat independent găzduit de Comisie și care răspunde în fața președintelui Comitetului pentru investiții. 
            
            
               (49)La selectarea partenerilor de implementare pentru mobilizarea Fondului InvestEU, Comisia trebuie să țină seama de capacitatea contrapărții de a îndeplini obiectivele Fondului InvestEU și de a contribui cu resursele proprii pentru a asigura o diversificare și o acoperire geografică adecvate, pentru a atrage investitori privați și pentru a furniza o diversificare suficientă a riscurilor și soluții pentru remedierea disfuncționalităților pieței și a situațiilor de investiții sub nivelul optim. Având în vedere rolul său prevăzut de tratate, capacitatea sa de a acționa în toate statele membre și experiența existentă în cadrul instrumentelor financiare actuale și al FEIS, Grupul BEI trebuie să rămână un partener de implementare privilegiat în cadrul compartimentului pentru UE al Fondului InvestEU. Pe lângă grupul BEI, băncile sau instituțiile naționale de promovare trebuie să poată oferi o gamă complementară de produse financiare, având în vedere că experiența și capacitățile acestora la nivel național și regional ar putea fi benefice pentru maximizarea impactului fondurilor publice asupra întregului teritoriu al Uniunii și pentru asigurarea unui echilibru geografic echitabil al proiectelor. Programul InvestEU trebuie implementat astfel încât să promoveze condiții de concurență echitabile pentru băncile și instituțiile de promovare mai mici și mai tinere. În plus, trebuie să fie posibil ca și alte instituții financiare internaționale să devină parteneri de implementare, mai ales atunci când acestea prezintă un avantaj comparativ în ceea ce privește cunoștințele de specialitate specifice și experiența în anumite state membre și atunci când majoritatea acționarilor lor provin din Uniune. Totodată, și alte entități care îndeplinesc criteriile prevăzute în Regulamentul financiar trebuie să aibă posibilitatea de a deveni parteneri de implementare. 
            
            
               (50)Pentru a promova o mai bună diversificare geografică se pot crea platforme de investiții pentru a combina eforturile și cunoștințele de specialitate ale partenerilor de implementare cu alte bănci sau instituții naționale de promovare care au o experiență limitată în folosirea instrumentelor financiare. Astfel de structuri trebuie încurajate, inclusiv cu sprijinul disponibil din partea Platformei de consiliere InvestEU. Pentru a promova utilizarea platformelor de investiții în sectoarele relevante, este oportun să se reunească coinvestitori, autorități publice, experți, instituții de învățământ, de formare și cercetare, parteneri sociali relevanți și reprezentanți ai societății civile, precum și alți actori relevanți de la nivelul Uniunii, de la nivel național și de la nivel regional.
            
            
               (51)Garanția UE în cadrul compartimentului pentru statele membre trebuie alocată oricărui partener de implementare eligibil, în conformitate cu articolul 62 alineatul (1) litera (c) din Regulamentul financiar, inclusiv băncilor sau instituțiilor naționale sau regionale de promovare, BEI, Fondului european de investiții și altor instituții financiare internaționale. La selectarea partenerilor de implementare în cadrul compartimentului pentru statele membre, Comisia trebuie să ia în considerare propunerile prezentate de fiecare stat membru, astfel cum sunt ele reflectate în acordul de contribuție. În conformitate cu articolul 154 din Regulamentul financiar, Comisia trebuie să efectueze o evaluare a normelor și a procedurilor partenerului de implementare pentru a se asigura că acestea oferă un nivel de protecție a interesului financiar al Uniunii echivalent cu cel oferit de Comisie.
            
            
               (52)Operațiunile de finanțare și de investiții trebuie să fie decise în ultimă instanță de către partenerul de implementare în nume propriu, să fie implementate în conformitate cu normele, politicile și procedurile interne proprii și să fie contabilizate în situațiile financiare proprii sau, după caz, publicate în notele la situațiile financiare. Prin urmare, Comisia trebuie să contabilizeze exclusiv eventualele datorii financiare care rezultă din garanția UE și trebuie să divulge cuantumul maxim al garanției, inclusiv toate informațiile relevante cu privire la garanția furnizată.
            
         
         
            
               (53)Dacă este cazul, Fondul InvestEU trebuie să permită combinarea fără probleme, fără sincope și eficientă a granturilor sau a instrumentelor financiare, ori a ambelor, finanțate din bugetul Uniunii sau din alte fonduri, precum Fondul pentru inovare al sistemului UE de comercializare a certificatelor de emisii (ETS), cu garanția UE în situațiile în care este necesară o mai bună sprijinire a investițiilor pentru remedierea disfuncționalităților specifice ale pieței sau a situațiilor de investiții sub nivelul optim.
            
            
               (54)Proiectele depuse de partenerii de implementare în vederea acordării de sprijin în cadrul Programului InvestEU care implică combinarea sprijinului din Fondul InvestEU cu sprijin acordat din alte programe ale Uniunii trebuie să fie, în ansamblu, în concordanță și cu obiectivele și cu criteriile de eligibilitate ale celorlalte programe relevante ale Uniunii. Utilizarea garanției UE trebuie decisă în temeiul Programului InvestEU.
            
            
               (55)Platforma de consiliere InvestEU trebuie să sprijine crearea unei rezerve consistente de proiecte de investiții în fiecare componentă de politică, prin inițiative de consiliere care sunt implementate de grupul BEI sau de alți parteneri de consiliere, ori care sunt implementate direct de Comisie. Platforma de consiliere InvestEU trebuie să promoveze diversificarea geografică pentru a contribui la obiectivele de coeziune economică, socială și teritorială ale Uniunii și pentru a reduce decalajele dintre regiuni. Ea trebuie să acorde o atenție deosebită grupării proiectelor de mici dimensiuni în portofolii mai mari. Comisia, grupul BEI și ceilalți parteneri de consiliere trebuie să coopereze strâns pentru a asigura eficiența, sinergiile și acoperirea geografică efectivă a sprijinului în întreaga Uniune, luând în considerare cunoștințele de specialitate și capacitatea locală ale partenerilor locali de implementare, precum și Platforma europeană de consiliere în materie de investiții instituită în temeiul Regulamentului (UE) 2015/1017 al Parlamentului European și al Consiliului
                  34
               . În plus, Platforma de consiliere InvestEU trebuie să ofere un punct central de acces pentru asistența pentru dezvoltarea de proiecte furnizată în cadrul Platformei de consiliere InvestEU pentru autoritățile publice și pentru promotorii de proiecte.
            
            
               (56)Platforma de consiliere InvestEU trebuie creată de Comisie împreună cu grupul BEI, în calitate de partener principal, pe baza experienței dobândite cu Platforma europeană de consiliere în materie de investiții. Comisia trebuie să răspundă de orientarea strategică a Platformei de consiliere InvestEU și de gestionarea punctului central de acces. Grupul BEI trebuie să prezinte inițiative de consiliere în cadrul componentelor de politică. În plus, grupul BEI trebuie să furnizeze Comisiei servicii operaționale, inclusiv oferind contribuții la orientările strategice și de politici referitoare la inițiativele de consiliere, inventariind inițiativele de consiliere existente și emergente, evaluând nevoile de consiliere și consiliind Comisia cu privire la modalitățile optime de a răspunde acestor nevoi prin inițiative de consiliere existente sau noi.
            
            
               (57)Pentru a garanta o acoperire geografică vastă a serviciilor de consiliere pe teritoriul Uniunii și pentru a mobiliza cu succes cunoștințele locale cu privire la Fondul InvestEU, trebuie să se asigure o prezență locală a Platformei de consiliere InvestEU acolo unde este necesar, ținând seama de sistemele de sprijin existente și de prezența partenerilor locali, cu scopul de a oferi asistență concretă, proactivă și personalizată pe teren. Pentru a înlesni furnizarea de sprijin consultativ la nivel local și pentru a asigura eficiența, sinergiile și acoperirea geografică efectivă a sprijinului în întreaga Uniune, Platforma de consiliere InvestEU trebuie să coopereze cu băncile sau instituțiile naționale de promovare și trebuie să beneficieze de cunoștințele de specialitate ale acestora și să le utilizeze.
            
            
               (58)Platforma de consiliere InvestEU trebuie să ofere sprijin consultativ proiectelor de mici dimensiuni și proiectelor desfășurate de start-up-uri, în special atunci când acestea din urmă încearcă să își protejeze investițiile în cercetare și inovare prin obținerea unor titluri de proprietate intelectuală, cum ar fi brevetele, ținând seama de existența altor servicii care pot acoperi astfel de acțiuni și urmărind să creeze sinergii cu aceste servicii.
            
            
               (59)În contextul Fondului InvestEU, este nevoie să se asigure sprijin pentru dezvoltarea de proiecte și pentru consolidarea capacităților în vederea dezvoltării capacităților organizaționale și a activităților de dezvoltare a piețelor, necesare pentru a crea proiecte de calitate. Acest tip de sprijin trebuie, de asemenea, să vizeze intermediarii financiari care sunt esențiali pentru a ajuta întreprinderile mici să aibă acces la finanțare și să își atingă întregul potențial. De asemenea, obiectivul urmărit de sprijinul consultativ este crearea condițiilor necesare pentru creșterea numărului potențial de destinatari eligibili din cadrul segmentelor de piață emergente, în special în cazurile în care dimensiunea mică a proiectelor individuale majorează considerabil costurile de tranzacție la nivelul proiectului, cum se întâmplă în cazul ecosistemului financiar social, inclusiv al organizațiilor filantropice, sau în cazul sectoarelor culturale și creative. Sprijinul pentru consolidarea capacităților trebuie să completeze acțiunile întreprinse în cadrul altor programe ale Uniunii care acoperă domenii de politică specifice. De asemenea, trebuie depuse eforturi pentru a sprijini consolidarea capacităților potențialilor promotori de proiecte, în special organizații și autorități locale.
            
            
               (60)Trebuie să fie instituit Portalul InvestEU, care să ofere o bază de date referitoare la proiecte ușor de accesat și de utilizat pentru a promova vizibilitatea proiectelor de investiții pentru care este nevoie de finanțare, punându-se un accent deosebit pe furnizarea unei rezerve potențiale de proiecte de investiții compatibile cu legislația și politicile Uniunii pentru partenerii de implementare.
            
            
               (61)În conformitate cu Regulamentul [Instrumentul de redresare al Uniunii Europene] și în limitele resurselor alocate în cadrul acestuia, trebuie să fie puse în aplicare măsuri de redresare și de reziliență în cadrul InvestEU ca răspuns la impactul fără precedent al crizei cauzate de COVID-19. Aceste resurse suplimentare trebuie utilizate în așa fel încât să se asigure respectarea termenelor prevăzute în Regulamentul [EURI].
            
            
               (62)În temeiul punctelor 22 și 23 din Acordul interinstituțional privind o mai bună legiferare din 13 aprilie 2016
                  35
               , este necesară evaluarea Programului InvestEU pe baza informațiilor colectate prin aplicarea cerințelor specifice de monitorizare, evitându-se totodată reglementarea și sarcinile administrative excesive, mai ales asupra statelor membre. După caz, aceste cerințe pot include indicatori cuantificabili, ca bază pentru evaluarea efectelor Programului InvestEU pe teren.
            
            
               (63)Trebuie pus în aplicare un cadru de monitorizare solid, care să fie bazat pe indicatori de realizare, de rezultat și de impact, pentru a urmări progresele în ceea ce privește atingerea obiectivelor Uniunii. Pentru a garanta responsabilitatea față de cetățenii Uniunii, Comisia trebuie să raporteze anual Parlamentului European și Consiliului cu privire la progresele, impactul și operațiunile Programului InvestEU.
            
            
               (64)Normele financiare orizontale adoptate de Parlamentul European și de Consiliu în temeiul articolului 322 din Tratatul privind funcționarea Uniunii Europene (TFUE) se aplică în cazul prezentului regulament. Aceste norme sunt prevăzute în Regulamentul financiar și determină în special procedura de stabilire și execuție a bugetului prin granturi, achiziții, premii sau gestiune indirectă și prevăd verificarea responsabilităților actorilor financiari. Normele adoptate în temeiul articolului 322 din TFUE vizează, de asemenea, protecția bugetului Uniunii în cazul unor deficiențe generalizate în ceea ce privește statul de drept în statele membre, întrucât respectarea statului de drept reprezintă o condiție prealabilă esențială pentru buna gestiune financiară și pentru eficacitatea finanțării din partea UE.
            
            
               (65)Regulamentul financiar se aplică Programului InvestEU. Regulamentul prevede norme privind execuția bugetului Uniunii, inclusiv norme privind garanțiile bugetare.
            
            
               (66)În conformitate cu Regulamentul financiar, cu Regulamentul (UE, Euratom) nr. 883/2013 al Parlamentului European și al Consiliului
                  36
               , cu Regulamentul (Euratom, CE) nr. 2988/95 al Consiliului
                  37
               , cu Regulamentul (Euratom, CE) nr. 2185/96 al Consiliului
                  38
                și cu Regulamentul (UE) 2017/1939 al Consiliului
                  39
               , interesele financiare ale Uniunii trebuie protejate prin măsuri proporționale, printre care se numără prevenirea, detectarea, corectarea și investigarea neregulilor, inclusiv a cazurilor de fraudă, recuperarea fondurilor pierdute, plătite în mod necuvenit sau utilizate incorect și, acolo unde este cazul, aplicarea de sancțiuni administrative. În special, în conformitate cu Regulamentul (UE, Euratom) nr. 883/2013 și cu Regulamentul (Euratom, CE) nr. 2185/96, Oficiul European de Luptă Antifraudă (OLAF) poate efectua investigații administrative, inclusiv verificări și inspecții la fața locului, pentru a stabili dacă a avut loc o fraudă, un act de corupție sau orice altă activitate ilegală care afectează interesele financiare ale Uniunii. În conformitate cu Regulamentul (UE) 2017/1939, Parchetul European (EPPO) poate investiga și urmări penal infracțiuni împotriva intereselor financiare ale Uniunii, conform prevederilor Directivei (UE) 2017/1371 a Parlamentului European și a Consiliului
                  40
               . În conformitate cu Regulamentul financiar, orice persoană sau entitate care primește fonduri din partea Uniunii trebuie să coopereze pe deplin pentru protejarea intereselor financiare ale Uniunii, să acorde acces și drepturile necesare Comisiei, OLAF și EPPO în ceea ce privește acele state membre care participă la cooperarea consolidată în temeiul Regulamentului (UE) 2017/1939, precum și Curții de Conturi Europene, asigurându-se totodată că eventualii terți implicați în gestiunea fondurilor Uniunii acordă drepturi echivalente. 
            
            
               (67)Țările terțe care sunt membre ale Spațiului Economic European (SEE) pot participa la programele Uniunii în cadrul cooperării stabilite în temeiul Acordului privind SEE, care prevede implementarea programelor printr-o decizie adoptată în temeiul acordului respectiv. Țările terțe pot participa, de asemenea, pe baza altor instrumente juridice. În prezentul regulament trebuie introdusă o dispoziție specifică prin care să se acorde drepturile și accesul necesare ordonatorului de credite responsabil, OLAF și Curții de Conturi Europene pentru a-și exercita în mod exhaustiv competențele care le revin.
            
            
               (68)În temeiul articolului 83 din [Propunerea de decizie a Consiliului privind asocierea țărilor și teritoriilor de peste mări la Uniunea Europeană, inclusiv relațiile dintre Uniunea Europeană, pe de o parte, și Groenlanda și Regatul Danemarcei, pe de altă parte („Decizia de asociere peste mări”)]
                  41
               , persoanele și entitățile stabilite în țările și teritoriile de peste mări (TTPM) sunt eligibile pentru finanțare sub rezerva normelor și a obiectivelor Programului InvestEU și a eventualelor mecanisme aplicabile statului membru de care este legată țara sau teritoriul de peste mări relevant.
            
            
               (69)Pentru a completa elementele neesențiale ale prezentului regulament cu orientările privind investițiile și cu un tablou de bord al indicatorilor, pentru a facilita adaptarea rapidă și flexibilă a indicatorilor de performanță și pentru a ajusta rata de provizionare, competența de a adopta acte în conformitate cu articolul 290 din TFUE trebuie delegată Comisiei în ceea ce privește elaborarea orientărilor privind investițiile pentru operațiunile de finanțare și de investiții din cadrul diferitelor componente de politică, tabloul de bord, modificarea anexei III la prezentul regulament pentru a revizui sau a completa indicatorii și ajustarea ratei de provizionare. În conformitate cu principiul proporționalității, aceste orientări privind investițiile trebuie să includă dispoziții adecvate pentru a se evita o sarcină administrativă inutilă. Este deosebit de important ca, în cursul lucrărilor sale pregătitoare, Comisia să organizeze consultări adecvate, inclusiv la nivel de experți, și ca respectivele consultări să se desfășoare în conformitate cu principiile stabilite în Acordul interinstituțional din 13 aprilie 2016 privind o mai bună legiferare. În special, pentru a asigura participarea egală la pregătirea actelor delegate, Parlamentul European și Consiliul primesc toate documentele în același timp cu experții din statele membre, iar experții acestora au acces în mod sistematic la reuniunile grupurilor de experți ale Comisiei însărcinate cu pregătirea actelor delegate.
            
            
               (70)Programul InvestEU trebuie să vizeze disfuncționalități specifice ale pieței și situații specifice de investiții sub nivelul optim care afectează ansamblul Uniunii și statele membre și trebuie să prevadă, pentru abordarea disfuncționalităților de piață noi sau complexe, o testare pe piață la nivelul întregii Uniuni a produselor financiare inovatoare, precum și sisteme de difuzare a acestora. Prin urmare, se justifică o acțiune la nivelul Uniunii,
            
            
            
               ADOPTĂ PREZENTUL REGULAMENT:
            
         
         
            
            
               CAPITOLUL I
            
            
               DISPOZIȚII GENERALE
            
            
               Articolul 1
            
            
               Obiect
            
            
            
               1.Prezentul regulament instituie Fondul InvestEU, care furnizează o garanție a UE pentru a sprijini operațiunile de finanțare și de investiții desfășurate de partenerii de implementare, care contribuie la obiectivele politicilor interne ale Uniunii.
            
            
               2.De asemenea, prezentul regulament instituie un mecanism de consiliere pentru a oferi sprijin în vederea dezvoltării unor proiecte cu potențial investițional și a accesului la finanțare și pentru a asigura asistență în vederea consolidării capacităților aferente („Platforma de consiliere InvestEU”). De asemenea, regulamentul instituie o bază de date care conferă vizibilitate proiectelor ai căror promotori caută finanțare și care oferă investitorilor informații despre oportunitățile de investiții („Portalul InvestEU”).
            
            
               3.Prezentul regulament stabilește obiectivele Programului InvestEU, bugetul și cuantumul garanției UE pentru perioada 2021-2027, formele de finanțare din partea Uniunii și normele de acordare a acestei finanțări.
            
            
               Articolul 2
            
            
               Definiții
            
            
            
               1.
                     În sensul prezentului regulament se aplică următoarele definiții:
            
            
               (1)„Programul InvestEU” înseamnă Fondul InvestEU, Platforma de consiliere InvestEU, Portalul InvestEU și operațiunile de finanțare mixtă, în mod colectiv;
            
            
               (2)„garanție a UE” înseamnă o garanție bugetară generală irevocabilă, necondiționată și acordată la cerere, furnizată de bugetul Uniunii, prin care garanțiile bugetare acordate în conformitate cu articolul 219 alineatul (1) din Regulamentul financiar produc efecte prin intrarea în vigoare a unor acorduri individuale de garantare cu partenerii de implementare;
            
            
               (3)„componentă de politică” înseamnă un domeniu specific în care garanția UE oferă sprijin, astfel cum se prevede la articolul 7 alineatul (1);
            
            
               (4)„compartiment” înseamnă o parte a garanției UE definită din punctul de vedere al originii resurselor care o susțin; 
            
            
               (5)„operațiune de finanțare mixtă” înseamnă o operațiune sprijinită de bugetul Uniunii care combină forme de sprijin nerambursabile, rambursabile sau de ambele tipuri, din bugetul Uniunii, cu forme rambursabile de sprijin din partea instituțiilor de dezvoltare sau a altor instituții financiare publice sau din partea instituțiilor financiare comerciale și a investitorilor; în sensul prezentei definiții, programele Uniunii finanțate din alte surse decât bugetul Uniunii, cum ar fi Fondul pentru inovare al sistemului UE de comercializare a certificatelor de emisii (ETS), pot fi asimilate programelor Uniunii finanțate din bugetul Uniunii;
            
            
               (6)„BEI” înseamnă Banca Europeană de Investiții;
            
            
               (7)„grupul BEI” înseamnă BEI, filialele acesteia și alte entități înființate în conformitate cu articolul 28 alineatul (1) din Protocolul nr. 5 privind Statutul Băncii Europene de Investiții, anexat la Tratatul privind Uniunea Europeană și la TFUE (Statutul BEI);
            
         
         
            
               (8)„contribuție financiară” înseamnă o contribuție a unui partener de implementare sub forma capacității sale de asumare de riscuri care este furnizată în condiții de egalitate (pari passu) cu garanția UE sau sub altă formă care permite o implementare eficientă a Programului InvestEU, asigurând, în același timp, o aliniere adecvată a intereselor;
            
            
               (9)„acord de contribuție” înseamnă un instrument juridic prin care Comisia și unul sau mai multe state membre stabilesc condițiile garanției UE în cadrul compartimentului pentru statele membre, astfel cum se prevede la articolul 9;
            
            
               (10)„produs financiar” înseamnă un mecanism sau un acord financiar prin care partenerul de implementare oferă finanțare directă sau intermediată destinatarilor finali utilizând oricare dintre tipurile de finanțare menționate la articolul 15;
            
            
               (11)„operațiuni de finanțare și/sau de investiții” înseamnă operațiuni menite să asigure finanțare directă sau indirectă, prin intermediul produselor financiare, destinatarilor finali, efectuate de un partener de implementare în nume propriu, furnizate de acesta în conformitate cu normele, politicile și procedurile sale interne și contabilizate în situațiile sale financiare sau, după caz, publicate în notele la situațiile financiare respective;
            
            
               (12)„fonduri care fac obiectul gestiunii partajate” înseamnă fonduri în cadrul cărora este prevăzută posibilitatea de a aloca o parte din respectivele fonduri pentru provizionarea unei garanții bugetare în cadrul compartimentului pentru statele membre al Fondului InvestEU, și anume Fondul european de dezvoltare regională (FEDR), Fondul social european Plus (FSE+), Fondul de coeziune, Fondul european pentru pescuit și afaceri maritime (FEPAM), Fondul european agricol pentru dezvoltare rurală (FEADR) și [Fondul pentru o tranziție justă (FTJ)]
                  42
               ;
            
            
               (13)„acord de garantare” înseamnă un instrument juridic prin care Comisia și un partener de implementare precizează condițiile pentru propunerea de operațiuni de finanțare sau de investiții care să beneficieze de garanția UE, pentru furnizarea garanției UE pentru operațiunile respective și pentru implementarea lor în conformitate cu dispozițiile prezentului regulament;
            
            
               (14)„partener de implementare” înseamnă o contraparte eligibilă, cum ar fi o instituție financiară sau alt intermediar financiar cu care Comisia a încheiat un acord de garantare;
            
            
               (15)„proiect important de interes european comun” înseamnă un proiect care îndeplinește toate criteriile prevăzute în Comunicarea Comisiei intitulată „Criterii pentru analiza compatibilității cu piața internă a ajutorului de stat destinat să promoveze realizarea unor proiecte importante de interes european comun” (JO C 188, 20.6.2014, p. 4) sau în orice revizuire ulterioară;
            
            
               (16)„Platforma de consiliere InvestEU” înseamnă asistența tehnică definită la articolul 24;
            
            
               (17)„acord de consiliere” înseamnă un instrument juridic prin care Comisia și partenerul de consiliere precizează condițiile pentru implementarea Platformei de consiliere InvestEU;
            
            
               (18)„inițiativă de consiliere” înseamnă asistența tehnică și serviciile de consiliere care sprijină investițiile, inclusiv activitățile de consolidare a capacităților, oferite de partenerii de consiliere, de prestatorii externi de servicii contractați de Comisie sau de agenții executive;
            
            
               (19)„partener de consiliere” înseamnă o contraparte eligibilă, cum ar fi o instituție financiară sau altă entitate cu care Comisia a încheiat un acord de consiliere pentru a implementa una sau mai multe inițiative de consiliere, altele decât inițiativele de consiliere implementate prin intermediul prestatorilor externi de servicii contractați de Comisie sau de agenții executive;
            
            
               (20)„Portalul InvestEU” înseamnă baza de date definită la articolul 25; 
            
            
               (21)„orientări în materie de investiții” înseamnă orientările stabilite printr-un act delegat menționat la articolul 7 alineatul (7);
            
            
               (22)„platformă de investiții” înseamnă un vehicul cu scop special, un cont gestionat, un acord contractual de cofinanțare sau de partajare a riscurilor sau un mecanism instituit prin orice alte mijloace prin intermediul cărora entitățile canalizează o contribuție financiară pentru a finanța o serie de proiecte de investiții și care pot include:
            
            
               (a)o platformă națională sau subnațională, care reunește mai multe proiecte de investiții pe teritoriul unui stat membru;
            
            
               (b)o platformă transfrontalieră, multinațională, regională sau macroregională care reunește parteneri din mai multe state membre, regiuni sau din țări terțe interesați de proiecte de investiții desfășurate într-o anumită zonă geografică;
            
            
               (c)o platformă tematică care reunește proiecte de investiții dintr-un anumit sector;
            
            
               (23)„microfinanțare” înseamnă microfinanțare astfel cum este definită la articolul [2 alineatul (11)] din Regulamentul [[FSE+] numărul]; 
            
            
               (24)„bancă sau instituție națională de promovare” sau „BINP” înseamnă o entitate juridică ce desfășoară activități financiare cu titlu profesional, căreia un stat membru sau o entitate a unui stat membru de la nivel central, regional sau local i-a acordat un mandat de desfășurare de activități de dezvoltare sau de promovare;
            
         
         
            
               (25)„întreprindere mică și mijlocie” sau „IMM” înseamnă o microîntreprindere, o întreprinderi mică sau mijlocie în sensul anexei la Recomandarea 2003/361/CE a Comisiei
                  43
               ;
            
            
               (26)„întreprindere mică cu capitalizare medie” înseamnă o entitate care nu este un IMM și care are până la 499 de angajați;
            
            
               (27)„întreprindere socială” înseamnă o întreprindere socială astfel cum este definită la articolul [2 alineatul (15)] din Regulamentul [[FSE +] numărul];
            
            
               (28)„țară terță” înseamnă o țară care nu este stat membru al Uniunii.
            
            
            
               Articolul 3
            
            
               Obiectivele Programului InvestEU
            
            
            
               1.Obiectivul general al Programului InvestEU este acela de a sprijini obiectivele de politică ale Uniunii prin intermediul unor operațiuni de finanțare și de investiții care contribuie la: 
            
            
               (a)
                     competitivitatea Uniunii, inclusiv la cercetare, inovare și digitalizare;
            
            
               (b)
                     creșterea și ocuparea forței de muncă în economia Uniunii, la sustenabilitatea economiei Uniunii și la dimensiunea sa de mediu și climatică care contribuie la realizarea ODD și a obiectivelor Acordului de la Paris privind schimbările climatice și la crearea de locuri de muncă de înaltă calitate;
            
            
               (c)
                     reziliența și incluziunea sociale și capacitatea de inovare în plan social ale Uniunii;
            
            
               (d)
                     promovarea progresului științific și tehnologic, a culturii, a educației și a formării;
            
            
               (e)
                     integrarea piețelor de capital ale Uniunii și consolidarea pieței unice, inclusiv la soluțiile care remediază fragmentarea piețelor de capital ale Uniunii, diversificând sursele de finanțare pentru întreprinderile din Uniune și promovând finanțarea sustenabilă; 
            
            
               (f)
                     promovarea coeziunii economice, sociale și teritoriale; sau
            
            
               (g)
                     redresarea sustenabilă și favorabilă incluziunii a economiei Uniunii după criza provocată de pandemia de COVID-19, prin menținerea și consolidarea lanțurilor sale valorice strategice, precum și prin menținerea și consolidarea activităților de importanță strategică pentru Uniune în ceea ce privește infrastructura critică, tehnologiile transformaționale, inovațiile și contribuțiile revoluționare pentru întreprinderi și consumatori.
            
            
               2.Programul InvestEU are următoarele obiective specifice:
            
            
               (a)
                     sprijinirea operațiunilor de finanțare și de investiții legate de infrastructura sustenabilă în domeniile menționate la articolul 7 alineatul (1) litera (a);
            
            
               (b)
                     sprijinirea operațiunilor de finanțare și de investiții legate de cercetare, inovare și digitalizare, inclusiv acordarea de sprijin pentru dezvoltarea întreprinderilor inovatoare și pentru introducerea pe piață a tehnologiilor în domeniile menționate la articolul 7 alineatul (1) litera (b);
            
            
               (c)
                     sporirea accesului la finanțare și a disponibilității finanțării pentru IMM-uri și pentru întreprinderile mici cu capitalizare medie, precum și sporirea competitivității globale a acestor IMM-uri;
            
         
         
            
               (d)
                     sporirea accesului la finanțare și microfinanțare și a disponibilității fondurilor pentru întreprinderile sociale, sprijinirea operațiunilor de finanțare și de investiții legate de investițiile sociale, competențe și aptitudini și dezvoltarea și consolidarea piețelor de investiții sociale în domeniile menționate la articolul 7 alineatul (1) litera (d).
            
            
               (e)
                     sprijinirea operațiunilor de finanțare și de investiții în sectoarele menționate la articolul 7 alineatul (1) litera (e) pentru a menține și a consolida autonomia strategică a Uniunii și a economiei acesteia.
            
            
            
               Articolul 4
            
            
               Bugetul și cuantumul garanției UE
            
            
            
               1.Garanția UE destinată compartimentului pentru UE menționat la articolul 8 alineatul (1) litera (a) este de 75 153 850 000 EUR (în prețuri curente). Aceasta este provizionată la o rată de 45 %. Cuantumul menționat la articolul 34 alineatul (3) primul paragraf litera (a) este luat, de asemenea, în considerare la calcularea provizionării care rezultă din această rată de provizionare. 
            
            
               Un cuantum suplimentar al garanției UE poate fi furnizat în scopul compartimentului pentru statele membre menționat la articolul 8 alineatul (1) litera (b), sub rezerva alocării cuantumurilor corespunzătoare de către statele membre, în conformitate cu [articolul 10 alineatul (1)] din Regulamentul [[RDC] numărul]
                  44
                și cu articolul [75 alineatul (1)] din Regulamentul [[planurile strategice PAC] numărul]
                  45
               .
            
            
               De asemenea, un cuantum suplimentar al garanției UE poate fi furnizat sub formă de numerar de către statele membre în scopul compartimentului pentru statele membre. Acest cuantum constituie venit alocat extern în conformitate cu articolul 21 alineatul (5) a doua teză din Regulamentul financiar.
            
            
               Contribuțiile țărilor terțe menționate la articolul 5 vor face, de asemenea, să crească garanția UE menționată la primul paragraf, furnizând o provizionare integrală în numerar, în conformitate cu articolul 218 alineatul (2) din Regulamentul financiar.
            
            
               2.Un cuantum de 31 153 850 000 EUR (în prețuri curente) din cuantumul menționat la alineatul (1) primul paragraf se alocă pentru operațiunile de implementare a măsurilor menționate la articolul 2 din Regulamentul [EURI] pentru obiectivele menționate la articolul 3 alineatul (2) litera (e). 
            
            
               Un cuantum de 41 500 000 000 EUR (în prețuri curente) din cuantumul menționat la alineatul (1) primul paragraf se alocă pentru operațiunile de implementare a măsurilor menționate la articolul 2 din Regulamentul [EURI] pentru obiectivele menționate la articolul 3 alineatul (2) literele (a) - (d). 
            
            
               Un cuantum de 2 500 000 000 EUR (în prețuri curente) din cuantumul menționat la alineatul (1) primul paragraf se alocă obiectivelor menționate la articolul 3 alineatul (2) literele (a) - (d).
            
            
               Cuantumurile menționate la primul și al doilea paragraf sunt disponibile numai începând cu data menționată la articolul 4 alineatul (3) din Regulamentul [EURI].
            
            
               Repartizarea orientativă a garanției UE în scopul compartimentului pentru UE este stabilită în anexa I la prezentul regulament. Acolo unde este cazul, Comisia poate modifica cuantumurile menționate în anexa I și poate majora cuantumul menționat la primul paragraf cu până la 15 % pentru fiecare obiectiv. Comisia informează Parlamentul European și Consiliul în legătură cu o astfel de modificare.
            
            
               3.Valoarea pachetului financiar pentru implementarea măsurilor prevăzute în capitolele VI și VII este de 724 733 000 EUR (în prețuri curente). 
            
            
               4.Cuantumul menționat la alineatul (3) poate fi utilizat, de asemenea, pentru asistența tehnică și administrativă destinată implementării Programului InvestEU, de exemplu pentru activități de pregătire, monitorizare, control, audit și evaluare, inclusiv pentru sisteme informatice instituționale. 
            
            
               Articolul 5
            
            
               Țări terțe asociate Fondului InvestEU
            
            
         
         
            
               Compartimentul pentru UE al Fondului InvestEU menționat la articolul 8 alineatul (1) litera (a) și fiecare dintre componentele de politică menționate la articolul 7 alineatul (1), cu excepția componentei pentru investiții europene strategice, pot primi contribuții din partea următoarelor țări terțe care doresc să participe la anumite produse financiare în conformitate cu articolul 218 alineatul (2) din Regulamentul financiar:
            
            
               
                  (a)
                        statele membre ale Asociației Europene a Liberului Schimb (AELS) care sunt membre ale Spațiului Economic European (SEE), în conformitate cu condițiile prevăzute în Acordul privind Spațiul Economic European; 
               
               
                  (b)
                        țările în curs de aderare, țările candidate și potențial candidate, în conformitate cu principiile generale și cu termenele și condițiile generale de participare a acestora la programele Uniunii instituite prin acordurile-cadru și deciziile Consiliului de asociere corespunzătoare sau prin alte acorduri similare și în conformitate cu condițiile specifice prevăzute în acordurile dintre Uniune și aceste țări terțe;
               
               
                  (c)
                        țările terțe cărora li se aplică politica europeană de vecinătate, în conformitate cu principiile generale și cu termenele și condițiile generale de participare a țărilor respective la programele Uniunii instituite prin acordurile-cadru și deciziile Consiliului de asociere corespunzătoare sau prin alte acorduri similare și în conformitate cu condițiile specifice prevăzute în acordurile dintre Uniune și țările terțe respective;
               
               
                  (d)
                        țări terțe, în conformitate cu condițiile prevăzute într-un acord specific care reglementează participarea țării terțe la orice program al Uniunii, cu condiția ca acordul:
               
               
                  (i)
                        să asigure un echilibru adecvat între contribuțiile și beneficiile țării terțe care participă la programele Uniunii;
               
               
                  (ii)
                        să stabilească condițiile de participare la programele Uniunii, inclusiv calcularea contribuțiilor financiare la programele individuale și la costurile administrative ale acestora. Aceste contribuții constituie venituri alocate externe în conformitate cu articolul 21 alineatul (5) a doua teză din Regulamentul financiar;
               
               
                  (iii)
                        să nu confere țării terțe o putere decizională asupra programului Uniunii;
               
               
                  (iv)
                        să garanteze drepturile Uniunii de a asigura buna gestiune financiară și de a-și proteja interesele financiare.
               
            
            
               Articolul 6
            
            
               Implementare și forme de finanțare din partea Uniunii
            
            
            
               1.Garanția UE este implementată prin gestiune indirectă împreună cu organismele menționate la articolul 62 alineatul (1) litera (c) punctele (ii), (iii), (v) și (vi) din Regulamentul financiar. Alte forme de finanțare din partea Uniunii prevăzute în prezentul regulament se implementează prin gestiune directă sau indirectă, în conformitate cu Regulamentul financiar, inclusiv granturile implementate în conformitate cu titlul VIII din Regulamentul financiar și operațiunile de finanțare mixtă implementate în conformitate cu prezentul articol, cât mai armonios posibil și asigurându-se sprijinirea eficientă și coerentă a politicilor Uniunii.
            
            
               2.Operațiunile de finanțare și de investiții acoperite de garanția UE care fac parte dintr-o operațiune de finanțare mixtă care combină sprijinul acordat în temeiul prezentului regulament cu sprijinul acordat în cadrul unuia sau mai multor alte programe ale Uniunii sau de către Fondul pentru inovare al sistemului UE de comercializare a certificatelor de emisii (ETS):
            
            
               
                  (a)
                        sunt conforme cu obiectivele de politică și respectă criteriile de eligibilitate stabilite în normele privind programul Uniunii în temeiul căruia se acordă sprijinul;
               
               
                  (b)
                        respectă prezentul regulament. 
               
            
            
               3.Operațiunile de finanțare mixtă care includ un instrument financiar finanțat integral de alte programe ale Uniunii sau de Fondul pentru inovare al sistemului UE de comercializare a certificatelor de emisii (ETS) fără a utiliza garanția UE prevăzută în prezentul regulament sunt conforme cu obiectivele de politică și respectă criteriile de eligibilitate stabilite în normele programului Uniunii în temeiul căruia se acordă sprijinul.
            
            
               4.În conformitate cu articolul 6 alineatul (2), formele de sprijin și instrumentele financiare nerambursabile din bugetul Uniunii care fac parte din operațiunea de finanțare mixtă menționată la alineatele (2) și (3) ale prezentului articol se acordă în conformitate cu normele programului relevant al Uniunii și se implementează în cadrul operațiunii de finanțare mixtă în conformitate cu prezentul regulament și cu titlul X din Regulamentul financiar.
            
            
               
                     Raportarea referitoare la astfel de operațiuni de finanțare mixtă vizează, de asemenea, conformitatea acestora cu obiectivele de politică și criteriile de eligibilitate stabilite în normele programului Uniunii în temeiul căruia se decide sprijinul, precum și respectarea prezentului regulament. 
               
            
            
         
         
            
               CAPITOLUL II
            
            
               Fondul InvestEU
            
            
               Articolul 7
            
            
               Componente de politică
            
            
               
            
            
               1.Fondul InvestEU funcționează prin intermediul următoarelor cinci componente de politică, care vizează disfuncționalități ale pieței sau situații de investiții sub nivelul optim în domeniul lor specific de aplicare:
            
            
               (a)
                     componenta de politică pentru infrastructura sustenabilă: cuprinde investiții sustenabile în sectorul transporturilor, inclusiv în transportul multimodal, în siguranța rutieră, inclusiv în conformitate cu obiectivul Uniunii de eliminare a accidentelor rutiere mortale și a vătămărilor grave până în 2050, în reînnoirea și întreținerea infrastructurii feroviare și rutiere, în energie, în special în energia din surse regenerabile, în eficiența energetică în conformitate cu cadrul de politici privind energia pentru 2030, în proiectele de renovare a clădirilor axate pe economiile de energie și pe integrarea clădirilor într-un sistem energetic, de stocare, digital și de transport conectat, în îmbunătățirea nivelurilor de interconectare, a conectivității și a accesului digital, inclusiv în zonele rurale, în aprovizionarea cu materii prime și în prelucrarea acestora, în spațiu, oceane, ape, inclusiv căi navigabile interioare, în managementul deșeurilor în conformitate cu ierarhia deșeurilor și cu economia circulară, în natură și în alte infrastructuri de mediu, în patrimoniul cultural, în turism, în echipamente, în active mobile și în implementarea tehnologiilor inovatoare care contribuie la îndeplinirea obiectivelor de mediu legate de reziliența la schimbările climatice sau de sustenabilitate socială ale Uniunii și care respectă standardele de sustenabilitate socială și de mediu ale Uniunii;
            
            
               (b)
                     componenta de politică pentru cercetare, inovare și digitalizare: cuprinde activitățile de cercetare, dezvoltare de produse și inovare, transferul tehnologiilor și rezultatelor cercetării către piață în vederea sprijinirii facilitatorilor pieței și a cooperării dintre întreprinderi, demonstrarea și implementarea unor soluții inovatoare și sprijinul pentru dezvoltarea întreprinderilor inovatoare, precum și digitalizarea industriei din Uniune;
            
            
               (c)
                     componenta de politică pentru IMM-uri: accesul la finanțare și disponibilitatea fondurilor în special pentru IMM-uri, inclusiv pentru IMM-urile inovatoare și cele care își desfășoară activitatea în sectoarele culturale și creative, precum și pentru întreprinderile mici cu capitalizare medie;
            
            
               (d)
                     componenta de politică pentru investiții sociale și competențe: cuprinde microfinanțarea, finanțarea întreprinderilor sociale, economia socială și măsurile de promovare a egalității de gen, a competențelor, a educației, a formării și a serviciilor conexe, a infrastructurii sociale, inclusiv a infrastructurii de sănătate și învățământ și a locuințelor sociale și studențești, inovarea socială, asistența medicală și îngrijirea pe termen lung, incluziunea și accesibilitatea, activitățile culturale și creative cu obiectiv social și integrarea persoanelor vulnerabile, inclusiv a resortisanților țărilor terțe;
            
            
               (e)
                     componenta de politică pentru investiții europene strategice: cuprinde investiții strategice pentru sprijinirea destinatarilor finali care sunt stabiliți într-un stat membru și care își desfășoară activitatea în Uniune și ale căror activități au o importanță strategică pentru Uniune, în special în perspectiva tranziției verzi și digitale și a rezilienței consolidate, în unul dintre următoarele domenii: 
            
            
               (i)
                     furnizarea asistenței medicale critice, fabricarea și stocarea de produse farmaceutice, dispozitive medicale și materiale medicale, consolidarea capacității de reacție în situații de criză sanitară și a sistemului de protecție civilă;
            
            
               (ii)
                     infrastructura critică, fie ea fizică sau virtuală, inclusiv elementele de infrastructură identificate drept critice în următoarele domenii: energie, transporturi, mediu, sănătate, comunicații digitale securizate, 5G, internetul obiectelor, platforme de servicii online, servicii de cloud computing sigure, procesarea sau stocarea datelor, plăți și infrastructura financiară, aeronautică, apărare, comunicații, mass-media, educație și formare, infrastructura electorală și instalațiile sensibile, precum și terenurile și bunurile imobile esențiale pentru utilizarea unei astfel de infrastructuri critice;
            
            
               (iii)
                     furnizarea de bunuri și servicii care contribuie la funcționarea și întreținerea infrastructurii critice menționate la punctul (ii);
            
            
               (iv)
                     tehnologii generice, transformatoare, verzi și digitale esențiale, precum și inovații revoluționare în care investițiile sunt importante din punct de vedere strategic pentru viitorul industrial al Uniunii, inclusiv: 
            
            
               (a) inteligența artificială, tehnologia blockchain, programele informatice, robotica, semiconductorii, microprocesoarele, tehnologiile de tip cloud și edge (procesare la margine), calculul de înaltă performanță, securitatea cibernetică, tehnologiile cuantice, fotonica, biotehnologia industrială,
            
            
               (b) tehnologiile din domeniul energiei din surse regenerabile, tehnologiile de stocare a energiei, inclusiv bateriile, tehnologiile de transport sustenabile, aplicațiile curate pe bază de hidrogen și de pile de combustie, tehnologiile de decarbonizare pentru industrie, captarea și stocarea dioxidului de carbon, tehnologiile economiei circulare, 
            
            
               (c) biomedicina, nanotehnologiile, produsele farmaceutice și materialele avansate;
            
            
               (v)
                     instalații de producție pentru producerea în masă a componentelor și dispozitivelor pentru tehnologiile informației și comunicațiilor în UE;
            
            
               (vi)
                     furnizarea și stocarea de factori de producție critici pentru actorii publici, întreprinderile sau consumatorii din UE, inclusiv energie, materii prime sau alimente, ținând seama de eficiența și circularitatea resurselor în cadrul lanțurilor valorice strategice;
            
         
         
            
               (vii)
                     tehnologiile și factorii de producție critici pentru securitatea Uniunii și a statelor sale membre, cum ar fi sectorul apărării și cel spațial și securitatea cibernetică, precum și produsele cu dublă utilizare, astfel cum sunt definite la articolul 2 punctul 1 din Regulamentul (CE) nr. 428/2009 al Consiliului.
            
            
               În plus, în cazul investițiilor în sectorul spațial, al apărării și al securității cibernetice, precum și în anumite tipuri de proiecte cu implicații efective și directe în ce privește securitatea asupra sectoarelor critice, destinatarii finali nu sunt controlați de o țară terță sau de entități din țări terțe, iar conducerea lor executivă se află în Uniune, în vederea protejării securității Uniunii și a statelor sale membre.
            
            
               Comitetul director stabilește toate cerințele necesare referitoare la controlul și conducerea executivă a destinatarilor finali pentru alte domenii din cadrul componentei pentru investiții europene strategice și la controlul intermediarilor din cadrul componentei respective, din perspectiva oricăror considerente de securitate sau de ordine publică aplicabile.
            
            
               2.În cazul în care o operațiune de finanțare sau de investiții propusă Comitetului pentru investiții menționat la articolul 23 se încadrează în mai multe componente de politică, aceasta se atribuie componentei de politică în care se încadrează obiectivul său principal sau obiectivul principal al majorității subproiectelor sale, cu excepția situației în care orientările în materie de investiții conțin dispoziții contrare.
            
            
               3.Operațiunile de finanțare și de investiții sunt examinate pentru a se stabili dacă au un impact asupra mediului sau climei sau un impact social. În cazul în care aceste operațiuni au un astfel de impact, ele fac obiectul unei evaluări a sustenabilității climatice, de mediu și sociale, pentru a se reduce la minimum efectele nocive și pentru a se maximiza beneficiile în ceea ce privește clima, mediul și dimensiunea socială. În acest scop, promotorii de proiecte care solicită finanțare furnizează informații adecvate pe baza orientărilor menționate la alineatul (4). Proiectele cu o dimensiune mai mică decât cea menționată în orientări sunt excluse de la această evaluare. Proiectele care sunt incompatibile cu obiectivele climatice nu sunt eligibile pentru sprijin în temeiul prezentului regulament. În cazul în care partenerul de implementare ajunge la concluzia că nu trebuie să se facă o evaluare a sustenabilității, acesta trimite o justificare Comitetului pentru investiții.
            
            
               4.Comisia elaborează orientări în materie de sustenabilitate care, în conformitate cu obiectivele și standardele sociale și de mediu ale Uniunii, permit: 
            
            
               (a)în ceea ce privește adaptarea, să se asigure reziliența la potențialele efecte negative ale schimbărilor climatice printr-o evaluare a vulnerabilității și a riscurilor climatice, inclusiv prin măsuri de adaptare relevante, iar în ceea ce privește atenuarea, să se integreze în analiza cost-beneficiu costurile emisiilor de gaze cu efect de seră și efectele pozitive ale măsurilor de atenuare a schimbărilor climatice;
            
            
               (b)să se țină cont de impactul consolidat al proiectelor în ceea ce privește componentele principale ale capitalului natural referitoare la aer, apă, sol și biodiversitate;
            
            
               (c)să se estimeze impactul social al proiectelor, inclusiv asupra egalității de gen, asupra incluziunii sociale a anumitor zone sau populații și asupra dezvoltării economice a zonelor și sectoarelor afectate de probleme structurale, cum ar fi necesitatea de decarbonizare a economiei;
            
            
               (d)să se identifice proiectele care sunt incompatibile cu îndeplinirea obiectivelor climatice;
            
            
               (e)să se pună la dispoziția partenerilor de implementare orientări referitoare la examinarea prevăzută la alineatul (3). 
            
            
               5.Partenerii de implementare furnizează informațiile necesare pentru a permite urmărirea investițiilor care contribuie la îndeplinirea obiectivelor Uniunii în materie de climă și mediu, pe baza orientărilor care urmează să fie furnizate de către Comisie.
            
            
               6.Partenerii de implementare au obiectivul ca cel puțin 60 % din investițiile efectuate în cadrul componentei de politică pentru infrastructura sustenabilă să contribuie la îndeplinirea obiectivelor Uniunii în materie de climă și mediu.
            
            
               Comisia, împreună cu partenerii de implementare, urmărește să asigure faptul că partea din garanția UE utilizată pentru componenta de politică pentru infrastructură sustenabilă este distribuită astfel încât să se realizeze un echilibru între diferitele domenii menționate la alineatul (1) litera (a).
            
            
               7.Comisia este împuternicită să adopte acte delegate în conformitate cu articolul 33 pentru a completa prezentul regulament prin definirea orientărilor în materie de investiții pentru fiecare componentă de politică. Orientările în materie de investiții sunt elaborate în strânsă legătură cu grupul BEI și cu alți potențiali parteneri de implementare.
            
            
               8.
                     Pentru operațiunile de finanțare și de investiții din cadrul componentei pentru investiții europene strategice în sectorul apărării și cel spațial și în domeniul securității cibernetice, orientările în materie de investiții pot stabili limitări în ceea ce privește transferul și acordarea de licențe privind drepturile de proprietate intelectuală pentru tehnologiile critice și tehnologiile care contribuie la protejarea securității Uniunii și a statelor sale membre.
            
            
               9.Comisia pune informațiile despre aplicarea și interpretarea orientărilor în materie de investiții la dispoziția partenerilor de implementare, a Comitetului pentru investiții și a partenerilor de consiliere.
            
            
               Articolul 8
            
            
               Compartimente
            
            
         
         
            
               1.Componentele de politică menționate la articolul 7 alineatul (1) sunt alcătuite dintr-un compartiment pentru UE și un compartiment pentru statele membre. Compartimentele respective vizează disfuncționalități ale pieței sau situații de investiții sub nivelul optim, după cum urmează:
            
            
               (a)compartimentul pentru UE vizează oricare dintre următoarele situații: 
            
            
               (i)
                     disfuncționalități ale pieței sau situații de investiții sub nivelul optim legate de prioritățile de politică ale Uniunii;
            
            
               (ii)
                     disfuncționalități specifice ale pieței sau situații specifice de investiții sub nivelul optim care afectează ansamblul Uniunii sau statele membre; sau
            
            
               (iii)
                     disfuncționalități ale pieței sau situații de investiții sub nivelul optim care necesită dezvoltarea unor soluții financiare și a unor structuri de piață inovatoare, în special disfuncționalități ale pieței sau situații de investiții sub nivelul optim noi sau complexe;
            
            
               (b)compartimentul pentru statele membre vizează disfuncționalități specifice ale pieței sau situații specifice de investiții sub nivelul optim în una sau mai multe regiuni sau state membre, în vederea îndeplinirii obiectivelor de politică ale fondurilor din care se alocă contribuții și care fac obiectul gestiunii partajate sau ale cuantumului suplimentar furnizat de un stat membru în temeiul articolului 4 alineatul (1) al treilea paragraf, în special pentru a consolida coeziunea economică, socială și teritorială în Uniune prin remedierea dezechilibrelor dintre regiunile sale.
            
            
               2.Dacă este cazul, compartimentele menționate la alineatul (1) se folosesc într-o manieră complementară pentru a sprijini o anumită operațiune de finanțare sau de investiții, inclusiv prin combinarea sprijinului din ambele compartimente.
            
            
               Articolul 9
            
            
               Dispoziții specifice aplicabile compartimentului pentru statele membre
            
            
            
               1.Cuantumurile alocate de un stat membru în mod voluntar în temeiul articolului [10 alineatul (1)] din Regulamentul [[RDC] numărul] sau al articolului [75 alineatul (1)] din Regulamentul [[planurile strategice PAC] numărul] se utilizează pentru provizionarea părții din garanția UE din cadrul compartimentului pentru statele membre care acoperă operațiunile de finanțare și de investiții în statul membru în cauză sau pentru o posibilă contribuție din fondurile care fac obiectul gestiunii partajate către Platforma de consiliere InvestEU. Aceste cuantumuri se utilizează pentru a contribui la îndeplinirea obiectivelor de politică specificate în acordul de parteneriat menționat la articolul 7 din Regulamentul [[RDC] numărul], în programele sau în planul strategic PAC care contribuie la InvestEU.
            
            
               Cuantumul suplimentar alocat de un stat membru în temeiul articolului 4 alineatul (1) al treilea paragraf se utilizează pentru provizionarea părții din garanția UE din cadrul compartimentului pentru statele membre.
            
            
               2.Constituirea părții din garanția UE din cadrul compartimentului pentru statele membre este condiționată de încheierea unui acord de contribuție între un stat membru și Comisie.
            
            
               Al patrulea paragraf de la prezentul alineat și alineatul (5) din prezentul articol nu se aplică cuantumului suplimentar acordat de un stat membru în temeiul articolului 4 alineatul (1) al treilea paragraf.
            
            
               Dispozițiile din prezentul articol legate de cuantumurile alocate în temeiul articolului 10 alineatul (1) din Regulamentul [RDC numărul] sau al articolului 75 alineatul (1) din Regulamentul [Planurile strategice PAC] nu se aplică unui acord de contribuție privind un cuantum suplimentar din partea unui stat membru, menționat la articolul 4 alineatul (1) al treilea paragraf.
            
            
               Statul membru și Comisia încheie un acord de contribuție sau un amendament la acesta în termen de patru luni de la decizia Comisiei de aprobare a acordului de parteneriat în temeiul articolului 9 alineatul (4) din Regulamentul [RDC] sau a planului strategic PAC în temeiul Regulamentului [PAC] sau simultan cu decizia Comisiei de modificare a unui program în conformitate cu articolul 10 din Regulamentul [RDC] sau a unui plan strategic PAC în conformitate cu articolul 107 din Regulamentul [PAC].
            
            
               Două sau mai multe state membre pot încheia cu Comisia un acord comun de contribuție.
            
            
               Prin derogare de la articolul 211 alineatul (1) din Regulamentul financiar, rata de provizionare a garanției UE din cadrul compartimentului pentru statele membre este stabilită la 40 % și poate fi ajustată în sensul reducerii sau măririi în fiecare acord de contribuție, pentru a ține seama de riscurile legate de produsele financiare care se intenționează a fi utilizate.
            
            
               3.Acordul de contribuție conține cel puțin următoarele elemente:
            
            
               (a)
                     cuantumul total al părții din garanția UE din cadrul compartimentului pentru statele membre corespunzătoare statului membru, rata de provizionare a acesteia, cuantumul contribuției din fonduri care fac obiectul gestiunii partajate, faza de constituire a provizionării în conformitate cu un plan financiar anual și cuantumul datoriei contingente rezultate care trebuie să fie acoperită de o garanție reciprocă (back-to-back) constituită de statul membru în cauză;
            
         
         
            
               (b)
                     strategia statului membru, constând în produsele financiare și efectul lor minim de levier, acoperirea geografică, inclusiv acoperirea regională dacă este nevoie, tipurile de proiecte, perioada de investiție și, dacă este cazul, categoriile de destinatari finali și de intermediari eligibili;
            
            
               (c)
                     potențialul partener sau potențialii parteneri de implementare, propuși în conformitate cu articolul 14 alineatul (1) al patrulea paragraf și obligația Comisiei de a informa statul membru cu privire la partenerul sau partenerii de implementare selectați;
            
            
               (d)
                     orice contribuție din fonduri care fac obiectul gestiunii partajate la Platforma de consiliere InvestEU;
            
            
               (e)
                     obligația de a furniza rapoarte anuale statului membru, inclusiv raportarea privind indicatorii relevanți legați de obiectivele de politică, acoperiți de acordul de parteneriat, de program sau de planul strategic PAC și menționați în acordul de contribuție;
            
            
               (f)
                     dispoziții privind remunerarea părții din garanția UE din cadrul compartimentului pentru statele membre;
            
            
               (g)
                     orice combinație cu resurse din cadrul compartimentului pentru UE în conformitate cu articolul 8 alineatul (2), inclusiv pentru realizarea unei structuri stratificate destinate să asigure o mai bună acoperire a riscurilor.
            
            
               4.Acordurile de contribuție sunt puse în aplicare de Comisie prin acorduri de garantare încheiate cu partenerii de implementare în conformitate cu articolul 16 și prin acorduri de consiliere încheiate cu partenerii de consiliere în conformitate cu articolul 24 alineatul (1) al doilea paragraf. 
            
            
               În cazul în care nu a fost încheiat niciun acord de garantare în termen de nouă luni de la încheierea acordului de contribuție, acordul de contribuție se reziliază sau se prelungește de comun acord. În cazul în care cuantumul unui acord de contribuție nu a fost angajat integral în temeiul unuia sau mai multor acorduri de garantare în termen de nouă luni de la încheierea acordului de contribuție, cuantumul respectiv se modifică în consecință. Cuantumul neutilizat al provizionării atribuibil cuantumurilor alocate de statele membre în temeiul articolului [10 alineatul (1) din Regulamentul [[RDC]] sau al articolului [75 alineatul (1)] din Regulamentul [[PAC]] se reutilizează în conformitate cu [articolul 10 alineatul (5)] din Regulamentul [[RDC] numărul] și cu articolul [75 alineatul (5)] din Regulamentul [[planurile strategice PAC] numărul]. Cuantumul neutilizat al provizionării atribuibil cuantumurilor alocate de un stat membru în temeiul articolului 4 alineatul (1) al treilea paragraf din prezentul regulament se rambursează statului membru.
            
            
               În cazul în care un acord de garantare nu a fost pus în aplicare în mod corespunzător în perioada prevăzută la articolul [10 alineatul (6)] din Regulamentul [[RDC] numărul] sau la articolul [75 alineatul (6)] din Regulamentul [[planurile strategice PAC] numărul], acordul de contribuție se modifică. Cuantumul neutilizat al provizionării atribuibil cuantumurilor alocate de statele membre în temeiul articolului [10 alineatul (1) din Regulamentul [[RDC]] sau al articolului [75 alineatul (1)] din Regulamentul [[PAC]] se reutilizează în conformitate cu [articolul 10 alineatul (6)] din Regulamentul [[RDC] numărul] și cu articolul [75 alineatul (6)] din Regulamentul [[planurile strategice PAC] numărul]. Cuantumul neutilizat al provizionării atribuibil cuantumurilor alocate de un stat membru în temeiul articolului 4 alineatul (1) al treilea paragraf din prezentul regulament se rambursează statului membru.
            
            
               5.Următoarele reguli se aplică provizionării acelei părți din garanția UE din cadrul compartimentului pentru statele membre care a fost stabilită printr-un acord de contribuție.
            
            
               (a)
                     După faza de constituire menționată la alineatul (3) litera (a) de la prezentul articol, orice excedent anual de provizioane, calculat prin compararea cuantumului provizioanelor impuse de rata de provizionare stabilită în acordul de contribuție cu cuantumul efectiv al provizioanelor, este reutilizat în conformitate cu [articolul 10 alineatul (7)] din [RDC] și cu articolul [75 alineatul (7)] din [[Planurile strategice PAC] numărul].
            
            
               (b)
                     Prin derogare de la articolul 213 alineatul (4) din Regulamentul financiar, după faza de constituire menționată la alineatul (3) litera (a) de la prezentul articol, provizionarea nu ocazionează realimentări anuale pe perioada de disponibilitate a acestei părți a garanției UE din cadrul compartimentului pentru statele membre.
            
            
               (c)
                     Comisia informează imediat statul membru în cazul în care nivelul provizioanelor pentru această parte a garanției UE scade sub 20 % din provizionarea inițială ca urmare a unor cereri de executare a acestei părți din garanția UE din cadrul compartimentului pentru statele membre.
            
            
               (d)
                     În cazul în care nivelul provizioanelor pentru această parte a garanției UE din cadrul compartimentului pentru statele membre atinge 10 % din provizionarea inițială, statul membru în cauză furnizează, la cererea Comisiei, până la 5 % din provizioanele inițiale fondului comun de provizionare menționat la articolul 212 din Regulamentul financiar.
            
            
               CAPITOLUL III
            
            
               PARTENERIATUL DINTRE COMISIE ȘI GRUPUL BEI
            
            
               Articolul 10
            
            
               Domeniul de aplicare al parteneriatului
            
            
            
               1.
                     Comisia și grupul BEI formează un parteneriat în temeiul prezentului regulament cu obiectivul de a sprijini implementarea InvestEU și de a promova coerența, caracterul incluziv, adiționalitatea și eficiența implementării. În concordanță cu dispozițiile prezentului regulament și astfel cum se precizează în acordurile menționate la alineatul (3), grupul BEI:
            
         
         
            
               (a)
                     implementează partea din garanția UE specificată la articolul 12 alineatul (4);
            
            
               (b)
                     sprijină implementarea compartimentului pentru UE al Fondului InvestEU și, după caz, a compartimentului pentru statele membre, în special prin:
            
            
               (i)
                     aducerea unei contribuții, împreună cu potențialii parteneri de implementare, la orientările în materie de investiții în conformitate cu articolul 7 alineatul (7) și prin aducerea unei contribuții la elaborarea tabloului de bord în conformitate cu articolul 21, precum și prin aducerea unei contribuții la alte documente care stabilesc orientările operaționale pentru Fondul InvestEU;
            
            
               (ii)
                     definirea, împreună cu Comisia și cu potențialii parteneri de implementare, a metodologiei riscului și a sistemului de identificare a riscurilor legate de operațiunile de finanțare și de investiții ale partenerilor de implementare pentru a permite ca aceste operațiuni să fie evaluate pe baza unei scale de rating comune;
            
            
               (iii)
                     la cererea Comisiei și în acord cu partenerul de implementare potențial în cauză, efectuarea unei evaluări a sistemelor respectivului partener de implementare potențial și furnizarea de consultanță tehnică specifică cu privire la acele sisteme, dacă și în măsura în care este necesar în urma concluziilor auditului privind evaluarea bazată pe piloni în vederea implementării produselor financiare pe care respectivul potențial partener de implementare le are în vedere;
            
            
               (iv)
                     emiterea unui aviz fără caracter obligatoriu cu privire la aspectele bancare, în special cu privire la riscul financiar și la condițiile financiare legate de partea din garanția UE care urmează să fie alocată partenerului de implementare, altul decât grupul BEI, astfel cum sunt definite în acordul de garantare care urmează să fie încheiat cu respectivul partener de implementare; 
            
            
               (v)
                     efectuarea de simulări și previziuni privind riscul financiar și remunerarea portofoliului agregat pe baza ipotezelor convenite cu Comisia;
            
            
               (vi)
                     măsurarea riscului financiar al portofoliului agregat și furnizarea de rapoarte financiare privind portofoliul agregat precum și
            
            
               (vii)
                     punerea la dispoziția Comisiei, la cererea acesteia și în acord cu partenerul de implementare, a unor servicii de restructurare și de recuperare prevăzute în acordul menționat la alineatul (3) litera (b), în conformitate cu articolul 16 alineatul (2) litera (g), în cazul în care partenerul de implementare respectiv nu mai este responsabil de desfășurarea activităților de restructurare și de recuperare în temeiul acordului de garantare relevant;
            
            
               (c)
                     poate să asigure unei bănci sau instituții naționale de promovare servicii de consolidare a capacităților, astfel cum se menționează la articolul 24 alineatul (2) litera (h), precum și alte servicii, în legătură cu implementarea produselor financiare sprijinite de garanția UE, dacă acest lucru este solicitat de respectiva bancă sau instituție națională de promovare;
            
            
               (d)
                     în legătură cu Platforma de consiliere InvestEU:
            
            
               (i)
                     i se alocă, din pachetul financiar menționat la articolul 4 alineatul (3), un cuantum de până la 525 000 000 EUR pentru inițiativele de consiliere menționate la articolul 24 și pentru sarcinile operaționale menționate la punctul (ii) de la prezenta literă (d);
            
            
               (ii)
                     acordă consultanță Comisiei și îndeplinește sarcini operaționale stabilite în acordul menționat la alineatul (3) litera (c), prin:
            
            
               –
                     sprijinirea Comisiei în ceea ce privește elaborarea, instituirea și funcționarea Platformei de consiliere InvestEU;
            
            
               –
                     furnizarea unei evaluări a cererilor de sprijin consultativ pe care Comisia nu le consideră ca făcând obiectul inițiativelor de consiliere existente, cu scopul de a sprijini decizia de alocare a Comisiei în legătură cu cererile de consiliere primite prin intermediul punctului central de acces definit la articolul 24 alineatul (2) litera (a);
            
            
               –
                     oferirea de sprijin băncilor sau instituțiilor naționale de promovare, la cererea acestora, prin consolidarea capacităților menționate la articolul 24 alineatul (2) litera (h), în legătură cu dezvoltarea capacităților lor de consiliere pentru a le permite să participe la inițiative de consiliere;
            
            
               –
                     la cererea Comisiei și a unui potențial partener de consiliere și sub rezerva acordului grupului BEI, încheierea unui acord cu partenerul de consiliere, în numele Comisiei, pentru implementarea inițiativelor de consiliere.
            
            
               Grupul BEI se asigură că sarcinile sale menționate la primul paragraf litera (d) punctul (ii) se desfășoară în întregime independent de rolul său de partener de consiliere.
            
            
               După caz, Comisia colaborează cu partenerul de implementare pe baza constatărilor avizului emis de grupul BEI, menționat la prezentul alineat primul paragraf litera (b) punctul (iv). Comisia informează grupul BEI cu privire la decizia sa.
            
            
               2.
                     Informațiile bancare care au fost transmise grupului BEI de către Comisie în conformitate cu alineatul (1) litera (b) punctele (ii), (iv), (v) și (vi) se limitează la informațiile strict necesare grupului BEI pentru a-și îndeplini obligațiile în temeiul punctelor respective. Comisia definește, în strânsă legătură cu grupul BEI și cu potențialii parteneri de implementare, natura și sfera acestor informații bancare, ținând seama de cerințele privind buna gestiune financiară a garanției UE, de interesele legitime ale partenerului de implementare în ceea ce privește informațiile sensibile din punct de vedere comercial și de nevoile grupului BEI în scopul îndeplinirii obligațiilor care îi revin în temeiul punctelor sus-menționate.
            
         
         
            
               3.
                     Condițiile parteneriatului sunt prevăzute în acorduri, inclusiv:
            
            
               (a)
                     în ceea ce privește acordarea și implementarea părții din garanția UE specificate la articolul 12 alineatul (4):
            
            
               (i)
                     un acord de garantare între Comisie și grupul BEI sau
            
            
               (ii)
                     acorduri de garantare separate între Comisie și BEI și filialele acesteia sau alte entități înființate în conformitate cu articolul 28 alineatul (1) din Statutul BEI, după caz;
            
            
               (b)
                     un acord între Comisie și grupul BEI în legătură cu dispozițiile alineatului (1) literele (b) și (c);
            
            
               (c)
                     un acord între Comisie și grupul BEI în legătură cu Platforma de consiliere InvestEU;
            
            
               (d)
                     acorduri de prestare servicii între grupul BEI și băncile și instituțiile naționale de promovare referitoare la consolidarea capacităților și la alte servicii prestate în conformitate cu alineatul (1) litera (c).
            
            
               4.
                     Fără a aduce atingere articolului 17 alineatul (3) și articolului 24 alineatul (4) din prezentul regulament, costurile suportate de grupul BEI pentru îndeplinirea sarcinilor menționate la alineatul (1) literele (b) și (c) de la prezentul articol sunt conforme cu condițiile convenite în acordul menționat la alineatul (3) litera (b) de la prezentul articol și pot fi acoperite din rambursările sau din veniturile atribuibile garanției UE sau din provizionare, în conformitate cu articolul 211 alineatele (4) și (5) din Regulamentul financiar, sau pot fi imputate pachetului financiar menționat la articolul 4 alineatul (3) din prezentul regulament, pe baza justificării acelor costuri de către grupul BEI, în limitele unui plafon global de 10 000 000 EUR. 
            
            
               5.
                     Costurile suportate de grupul BEI pentru îndeplinirea sarcinilor operaționale menționate la alineatul (1) litera (d) punctul (ii) sunt acoperite și plătite integral din cuantumul menționat la alineatul (1) litera (d) punctul (i), pe baza justificării acelor costuri de către grupul BEI și în limitele unui plafon global de 15 000 000 EUR.
            
            
               Articolul 11
            
            
               Conflictele de interese
            
            
            
               1.
                     În cadrul parteneriatului menționat la articolul 10, Grupul BEI ia toate măsurile și precauțiile necesare pentru a evita conflictele de interese cu alți parteneri de implementare, inclusiv prin crearea unei echipe specializate și independente pentru sarcinile menționate la articolul 10 alineatul (1) litera (b) punctele (iii) - (vi). Echipa respectivă face obiectul unor norme stricte de confidențialitate, care continuă să se aplice membrilor echipei după ce aceștia au părăsit echipa. 
            
            
               2.
                     Grupul BEI și alți parteneri de implementare informează fără întârziere Comisia cu privire la orice situație care constituie un conflict de interese sau care este posibil să conducă la un conflict de interese. În cazul în care există îndoieli, Comisia stabilește dacă există un conflict de interese și informează grupul BEI cu privire la concluzia sa. În cazul unui conflict de interese, grupul BEI ia măsurile adecvate. Comitetul director este informat cu privire la măsurile sus-menționate și la rezultatele acestora.
            
            
               3.
                     Grupul BEI ia măsurile de precauție necesare pentru a evita situațiile în care ar putea să apară un conflict de interese în implementarea Platformei de consiliere InvestEU, în special în ceea ce privește sarcinile sale operaționale legate de rolul său de sprijinire a Comisiei menționat la articolul 10 alineatul (1) litera (d) punctul (ii). În cazul unui conflict de interese, grupul BEI ia măsurile adecvate.
            
            
               CAPITOLUL IV 
            
            
               Garanția UE
            
            
               Articolul 12
            
            
               Garanția UE 
            
            
               
            
         
         
            
               1.
                     Garanția UE se acordă partenerilor de implementare ca o garanție irevocabilă și necondiționată, la cerere, în conformitate cu articolul 219 alineatul (1) din Regulamentul financiar și este implementată prin intermediul gestiunii indirecte în conformitate cu titlul X din regulamentul sus-menționat.
            
            
               2.
                     Remunerarea garanției UE este legată de caracteristicile și profilul de risc ale produselor financiare, luându-se în considerare natura operațiunilor subiacente de finanțare și de investiții și îndeplinirea obiectivelor de politică vizate de produsele financiare. 
            
            
               În cazurile justificate în mod corespunzător de natura obiectivelor de politică vizate de produsul financiar și de necesitatea ca produsele financiare să fie accesibile pentru destinatarii finali vizați, costul finanțării acordate destinatarului final poate fi redus sau condițiile finanțării respective pot fi îmbunătățite, prin ajustarea remunerării garanției UE sau, dacă este necesar, prin acoperirea costurilor administrative restante suportate de partenerul de implementare prin intermediul bugetului Uniunii, în special:
            
            
               (a)
                     în situațiile în care condițiile dificile de pe piața financiară ar împiedica realizarea unei operațiuni de finanțare sau de investiții la prețuri conforme pieței sau
            
            
               (b)
                     acolo unde este necesar, pentru a stimula operațiunile de finanțare și de investiții în sectoarele sau domeniile care se confruntă cu o disfuncționalitate semnificativă a pieței sau cu o situație de investiții sub nivelul optim sau pentru a facilita crearea de platforme de investiții,
            
            
               în măsura în care reducerea remunerării garanției UE sau acoperirea costurilor administrative restante suportate de partenerul de implementare nu are un impact semnificativ asupra provizionării garanției UE.
            
            
               Reducerea remunerării garanției UE este în întregime în beneficiul destinatarilor finali.
            
            
               3.
                     Condiția prevăzută la articolul 219 alineatul (4) din Regulamentul financiar se aplică fiecărui partener de implementare pe bază de portofoliu.
            
            
               4.
                     Grupului BEI i se acordă 75 % din garanția UE din cadrul compartimentului pentru UE, astfel cum este prevăzută la articolul 4 alineatul (1) primul paragraf, în valoare de 56 365 380 000 EUR. Grupul BEI furnizează o contribuție financiară globală în valoare de 9 418 270 000 EUR. Această contribuție este furnizată într-un mod și sub o formă care să faciliteze implementarea Fondului InvestEU și realizarea obiectivelor prevăzute la articolul 14 alineatul (2).
            
            
               5.
                     Restul de 25 % din garanția UE din cadrul compartimentului pentru UE se acordă altor parteneri de implementare, care furnizează, de asemenea, o contribuție financiară care urmează să fie stabilită în acordurile de garantare.
            
            
               6.
                     Se depun toate eforturile pentru a asigura faptul că, la finalul perioadei de investiții, este acoperită o gamă largă de sectoare și de regiuni și este evitată concentrarea geografică sau sectorială excesivă. Aceste eforturi includ stimulente pentru băncile și instituțiile naționale de promovare de mai mici dimensiuni sau mai puțin complexe care au un avantaj comparativ datorită prezenței, cunoștințelor și competențelor lor în materie de investiții la nivel local. Comisia elaborează o abordare coerentă pentru a sprijini aceste eforturi.
            
            
               7.
                     Sprijinul garanției UE menționat la articolul 4 alineatul (2) primul și al doilea paragraf se acordă în condițiile prevăzute la articolul 4 alineatul (6) din Regulamentul [EURI]. În alte cazuri, sprijinul garanției UE poate fi acordat pentru operațiuni de finanțare și de investiții care intră sub incidența prezentului regulament pentru o perioadă de investiții care se încheie la 31 decembrie 2027.
            
            
               Contractele dintre partenerul de implementare și destinatarul final sau intermediarul financiar sau altă entitate menționată la articolul 15 alineatul (1) litera (a) în cadrul garanției UE menționate la articolul 4 alineatul (2) primul și al doilea paragraf se semnează în termen de un an de la aprobarea operațiunii relevante de finanțare sau de investiții de către partenerul de implementare. În alte cazuri, contractele dintre partenerul de implementare și destinatarul final sau intermediarul financiar sau altă entitate menționată la articolul 15 alineatul (1) litera (a) se semnează până la 31 decembrie 2028.
            
            
               Articolul 13
            
            
               Operațiuni eligibile de finanțare și de investiții
            
            
            
               1.
                     Fondul InvestEU sprijină numai operațiunile de finanțare și de investiții care:
            
            
               (a)
                     îndeplinesc condițiile prevăzute la articolul 209 alineatul (2) literele (a)-(e) din Regulamentul financiar, în special cele privind disfuncționalitățile pieței, situațiile de investiții sub nivelul optim și adiționalitatea, astfel cum sunt prevăzute la articolul 209 alineatul (2) literele (a) și (b) din Regulamentul financiar și în anexa V la prezentul regulament, precum și, după caz, maximizarea investițiilor private în conformitate cu articolul 209 alineatul (2) litera (d) din Regulamentul financiar;
            
            
               (b)
                     contribuie la îndeplinirea obiectivelor de politică ale Uniunii și intră sub incidența domeniilor eligibile pentru operațiunile de finanțare și de investiții din cadrul componentei de politică corespunzătoare, în conformitate cu anexa II la prezentul regulament; 
            
            
               (c)
                     nu acordă sprijin financiar pentru activitățile excluse definite la punctul B din anexa V la prezentul regulament precum și
            
         
         
            
               (d)
                     sunt în concordanță cu orientările în materie de investiții.
            
            
               2.
                     În plus față de proiectele situate în Uniune sau într-o țară ori un teritoriu de peste mări legat(ă) de un stat membru, astfel cum sunt prevăzute în anexa II la TFUE, Fondul InvestEU poate sprijini următoarele proiecte și operațiuni prin operațiuni de finanțare și de investiții în cadrul altor componente decât componenta pentru investiții europene strategice:
            
            
               (a)
                     proiectele care implică entități situate sau stabilite în unul sau mai multe state membre și care se extind în una sau mai multe țări terțe, inclusiv state în curs de aderare, țări candidate și potențial candidate, țări care intră sub incidența politicii europene de vecinătate, țări din Spațiul Economic European sau din Asociația Europeană a Liberului Schimb, într-o țară sau un teritoriu de peste mări prevăzut(ă) în anexa II la TFUE sau într-o țară terță asociată, indiferent dacă există sau nu un partener în aceste țări terțe ori țări sau teritorii de peste mări;
            
            
               (b)
                     operațiunile de finanțare și de investiții în țările terțe menționate la articolul 5 care au contribuit la un anumit produs financiar.
            
            
               3.
                     Fondul InvestEU poate sprijini operațiunile de finanțare și de investiții care furnizează finanțare unor destinatari finali care sunt persoane juridice stabilite în oricare din următoarele țări sau teritorii: 
            
            
               (a)
                     un stat membru sau o țară ori un teritoriu de peste mări legat(ă) de un stat membru, astfel cum sunt prevăzute în anexa II la TFUE;
            
            
               (b)
                     o țară terță asociată la Programul InvestEU în conformitate cu articolul 5; 
            
            
               (c)
                     o țară terță menționată la alineatul (2) litera (a), după caz;
            
            
               (d)
                     alte țări terțe, dacă acest lucru este necesar pentru finanțarea unui proiect într-o țară sau un teritoriu menționat(ă) la literele (a), (b) sau (c).
            
            
               În pofida primului paragraf, destinatarii finali și intermediarii din cadrul componentei pentru investiții europene strategice sunt entități juridice care îndeplinesc cerințele prevăzute în teza introductivă, în cel de al doilea paragraf și în cel de al treilea paragraf de la articolul 7 alineatul (1) litera (e).
            
            
            
               Articolul 14
            
            
               Selectarea partenerilor de implementare, alții decât grupul BEI
            
            
            
               1.
                     Comisia selectează partenerii de implementare, alții decât grupul BEI, în conformitate cu articolul 154 din Regulamentul financiar.
            
            
               Partenerii de implementare pot forma un grup. Un partener de implementare poate fi membru al unuia sau mai multor grupuri.
            
            
               În ceea ce privește compartimentul pentru UE, contrapărțile eligibile își vor fi exprimat interesul în legătură cu partea din garanția UE menționată la articolul 12 alineatul (5).
            
            
               În ceea ce privește compartimentul pentru statele membre, statul membru în cauză poate propune una sau mai multe contrapărți ca parteneri de implementare dintre contrapărțile care și-au exprimat interesul. Statul membru în cauză poate propune, de asemenea, grupul BEI ca partener de implementare și poate contracta, pe propria cheltuială, grupul BEI pentru prestarea serviciilor enumerate la articolul 10.
            
            
               În cazul în care statul membru în cauză nu propune un partener de implementare, Comisia acționează în conformitate cu al treilea paragraf al prezentului alineat și selectează drept parteneri de implementare contrapărți eligibile care pot acoperi operațiunile de finanțare și de investiții în zonele geografice respective.
            
            
               2.
                     Atunci când selectează partenerii de implementare, Comisia se asigură că portofoliul de produse financiare din cadrul Fondului InvestEU îndeplinește următoarele obiective:
            
         
         
            
               (a)
                     acoperirea cât mai bună a obiectivelor prevăzute la articolul 3;
            
            
               (b)
                     maximizarea impactului garanției UE prin intermediul resurselor proprii angajate de partenerul de implementare;
            
            
               (c)
                     maximizarea, după caz, a investițiilor private;
            
            
               (d)
                     promovarea de soluții financiare și de gestionare a riscului inovatoare pentru a remedia disfuncționalitățile pieței și situațiile de investiții sub nivelul optim;
            
            
               (e)
                     obținerea unei diversificări geografice prin alocarea graduală a garanției UE și asigurarea posibilității finanțării proiectelor mai mici;
            
            
               (f)
                     asigurarea unei diversificări suficiente a riscurilor.
            
            
               3.
                     La selectarea partenerilor de implementare, Comisia ia în considerare, de asemenea:
            
            
               (a)
                     costul și remunerația posibile pentru bugetul Uniunii;
            
            
               (b)
                     capacitatea partenerului de implementare de a pune în aplicare în întregime cerințele articolului 155 alineatele (2) și (3) din Regulamentul financiar privind evitarea obligațiilor fiscale, frauda fiscală, evaziunea fiscală, spălarea banilor, finanțarea terorismului și jurisdicțiile necooperante.
            
            
               4.
                     Băncile sau instituțiile naționale de promovare pot fi selectate ca parteneri de implementare, cu condiția să îndeplinească cerințele stabilite la prezentul articol.
            
            
            
               Articolul 15
            
            
               Tipuri de finanțare eligibile
            
            
            
               1.
                     Garanția UE poate fi utilizată pentru acoperirea riscurilor pentru următoarele tipuri de finanțare furnizate de partenerii de implementare:
            
            
               (a)
                     împrumuturi, garanții, contragaranții, instrumente de pe piața de capital, orice altă formă de finanțare sau de îmbunătățire a calității creditului, inclusiv datorii subordonate, sau investiții de capital sau cvasicapital, furnizate direct sau indirect prin intermediari financiari, fonduri, platforme de investiții sau alte vehicule, care urmează să fie canalizate către destinatarii finali; 
            
            
               (b)
                     finanțarea sau garanțiile acordate de un partener de implementare unei alte instituții financiare care să îi permită acesteia să întreprindă activitățile de finanțare menționate la litera (a).
            
            
               Pentru a fi acoperită de garanția UE, finanțarea menționată la primul paragraf literele (a) și (b) de la prezentul alineat se acordă, se obține sau se eliberează în beneficiul operațiunilor de finanțare sau de investiții menționate la articolul 13 alineatul (1), în cazul în care finanțarea de către partenerul de implementare a fost acordată în conformitate cu un acord sau o tranzacție de finanțare care a fost semnat(ă) sau încheiat(ă) de partenerul de implementare după semnarea acordului de garantare și care nu a expirat și nu a fost anulat(ă).
            
            
               2.
                     Operațiunile de finanțare și de investiții prin intermediul fondurilor sau al altor structuri intermediare sunt sprijinite de garanția UE în conformitate cu dispozițiile care urmează să fie stabilite în orientările în materie de investiții, chiar dacă aceste structuri investesc o mică parte din investițiile lor în afara Uniunii și în țările terțe menționate la articolul 13 alineatul (2) sau investesc o mică parte din investițiile lor în alte active decât cele eligibile în temeiul prezentului regulament.
            
            
               Orientările în materie de investiții pot stabili limitări suplimentare în ceea ce privește proporția cuantumurilor investite în afara Uniunii în operațiuni de finanțare și de investiții prin intermediul fondurilor sau al altor structuri intermediare în cadrul componentei pentru investiții europene strategice, inclusiv clauzele potențiale privind ieșirea din aceste investiții. 
            
         
         
            
            
               Articolul 16
            
            
               Acorduri de garantare
            
            
            
               1.
                     Comisia încheie un acord de garantare cu fiecare partener de implementare, având drept obiect acordarea garanției UE până la un cuantum care urmează a fi stabilit de Comisie. 
            
            
               În cazul în care partenerii de implementare formează un grup, se încheie un acord de garantare unic între Comisie și fiecare partener de implementare din cadrul grupului sau între Comisie și un singur partener de implementare în numele grupului.
            
            
               2.
                     Acordul de garantare conține:
            
            
               (a)
                     cuantumul și condițiile contribuției financiare care trebuie furnizată de partenerul de implementare;
            
            
               (b)
                     condițiile de finanțare sau garanțiile care trebuie furnizate de partenerul de implementare unei alte entități juridice care participă la implementare, ori de câte ori este cazul;
            
            
               (c)
                     norme detaliate privind furnizarea garanției UE în conformitate cu articolul 18, inclusiv privind acoperirea portofoliilor de tipuri specifice de instrumente și evenimentele care declanșează posibile cereri de executare a garanție UE;
            
            
               (d)
                     remunerația pentru asumarea riscurilor care trebuie alocată proporțional cu cota de asumare a riscurilor a Uniunii și, respectiv, a partenerului de implementare sau care este ajustată în cazuri justificate corespunzător în temeiul articolului 12 alineatul (2);
            
            
               (e)
                     condițiile de plată;
            
            
               (f)
                     angajamentul partenerului de implementare de a accepta deciziile Comisiei și ale Comitetului pentru investiții în ceea ce privește utilizarea garanției UE în beneficiul unei operațiuni de finanțare sau de investiții propuse, fără a aduce atingere procesului decizional al partenerului de implementare cu privire la operațiunea propusă în absența garanției UE;
            
            
               (g)
                     dispozițiile și procedurile privind recuperarea creanțelor care trebuie încredințată partenerului de implementare;
            
            
               (h)
                     raportarea financiară și operațională și monitorizarea operațiunilor de finanțare și de investiții în cadrul garanției UE;
            
            
               (i)
                     principalii indicatori de performanță, în special în ceea ce privește utilizarea garanției UE, îndeplinirea obiectivelor și a criteriilor prevăzute la articolele 3, 7 și 13, precum și mobilizarea capitalului privat; 
            
            
               (j)
                     după caz, dispoziții și proceduri privind operațiunile de finanțare mixtă;
            
            
               (k)
                     alte dispoziții relevante, în conformitate cu cerințele articolului 155 alineatul (2) și ale titlului X din Regulamentul financiar;
            
            
               (l)
                     existența unor mecanisme adecvate pentru a răspunde preocupărilor potențiale ale investitorilor privați.
            
            
               3.
                     Un acord de garantare prevede, de asemenea, că remunerația atribuibilă Uniunii din operațiunile de finanțare și de investiții care intră sub incidența prezentului regulament trebuie să fie furnizată după deducerea plăților datorate ca urmare a cererilor de executare a garanției UE.
            
         
         
            
               4.
                     În plus, un acord de garantare prevede că orice cuantum datorat partenerului de implementare legat de garanția UE se deduce din cuantumul total al remunerației, al veniturilor și al rambursărilor datorate de partenerul de implementare Uniunii în cadrul operațiunilor de finanțare și de investiții care fac obiectul prezentului regulament. În cazul în care acel cuantum nu este suficient pentru a acoperi cuantumul datorat partenerului de implementare în conformitate cu articolul 17 alineatul (3), cuantumul rămas se deduce din provizionarea garanției UE.
            
            
               5.
                     În cazul în care acordul de garantare este încheiat în cadrul compartimentului pentru statele membre, acesta poate prevedea participarea reprezentanților din statul membru sau din regiunile în cauză la monitorizarea punerii în aplicare a acordului de garantare respectiv.
            
            
               Articolul 17
            
            
               Cerințe privind utilizarea garanției UE
            
            
            
               1.
                     Acordarea garanției UE este condiționată de intrarea în vigoare a acordului de garantare cu partenerul de implementare relevant.
            
            
               2.
                     Operațiunile de finanțare și de investiții sunt acoperite de garanția UE numai în cazul în care îndeplinesc criteriile stabilite în prezentul regulament și în orientările relevante în materie de investiții și în cazul în care Comitetul pentru investiții a concluzionat că aceste operațiuni îndeplinesc cerințele pentru a beneficia de garanția UE. Partenerii de implementare rămân responsabili pentru asigurarea conformității operațiunilor de finanțare și investiții cu prezentul regulament și cu orientările relevante în materie de investiții. 
            
            
               3.
                     Comisia nu datorează partenerului de implementare niciun cost sau comision administrativ legat de implementarea operațiunilor de finanțare și de investiții în cadrul garanției UE, cu excepția cazului în care natura obiectivelor de politică vizate de produsul financiar care urmează a fi implementat și accesibilitatea din punct de vedere financiar pentru destinatarii finali vizați sau tipul de finanțare furnizată permit partenerului de implementare să justifice în mod adecvat în fața Comisiei necesitatea unei excepții. Acoperirea acestor costuri din bugetul Uniunii se limitează la cuantumul strict necesar pentru implementarea operațiunilor de finanțare și de investiții relevante și nu este pusă la dispoziție decât în măsura în care costurile nu sunt acoperite de veniturile încasate de către partenerii de implementare din operațiunile de finanțare și de investiții în cauză. Dispozițiile referitoare la comisioane sunt prevăzute în acordul de garantare și sunt conforme cu dispozițiile articolului 16 alineatul (4) și ale articolului 209 alineatul (2) litera (g) din Regulamentul financiar.
            
            
               4.
                     În plus, partenerul de implementare poate utiliza garanția UE pentru a acoperi partea corespunzătoare a oricăror costuri legate de recuperare în conformitate cu articolul 16 alineatul (4), cu excepția cazului în care aceste costuri au fost deduse din sumele încasate din recuperări.
            
            
               Articolul 18
            
            
               Acoperirea și condițiile garanției UE
            
            
               
            
            
               1.
                     Remunerația pentru asumarea riscurilor se alocă între Uniune și un partener de implementare, proporțional cu cota lor respectivă de participare la asumarea riscurilor în cadrul unui portofoliu de operațiuni de finanțare și de investiții sau, după caz, în cadrul unor operațiuni individuale de finanțare și de investiții. Remunerarea garanției UE poate fi redusă în cazuri justificate corespunzător, menționate la articolul 12 alineatul (2).
            
            
               Partenerul de implementare are o expunere adecvată, pe propriul risc, la operațiunile de finanțare și de investiții sprijinite de garanția UE, cu excepția cazului în care, în mod excepțional, obiectivele de politică vizate de produsul financiar care urmează a fi implementat sunt de așa natură încât partenerul de implementare nu poate contribui în mod rezonabil cu propria capacitate de a-și asuma riscuri.
            
            
               2.
                     Garanția UE acoperă:
            
            
               (a)
                     în cazul produselor de tip datorie menționate la articolul 15 alineatul (1) litera (a):
            
            
               
                  (i)
                        principalul și toate dobânzile și cuantumurile datorate partenerului de implementare, dar care nu au fost primite de acesta în conformitate cu condițiile operațiunilor de finanțare până la data producerii situației de neîndeplinire a obligațiilor;
               
            
            
               (ii)
                     pierderile din restructurări;
            
            
               
                  (iii)
                        pierderile generate de fluctuațiile altor monede decât euro pe piețe pe care posibilitățile de acoperire a riscului pe termen lung sunt limitate; 
               
            
            
               (b)
                     în cazul investițiilor de capital sau cvasicapital menționate la articolul 15 alineatul (1) litera (a): cuantumurile investite și costurile de finanțare aferente și pierderile care decurg din fluctuațiile altor monede decât euro;
            
         
         
            
               (c)
                     pentru finanțarea sau garanțiile acordate de un partener de implementare unei alte instituții financiare, în conformitate cu articolul 15 alineatul (1) litera (b): cuantumurile utilizate și costurile de finanțare aferente acestora.
            
            
               În sensul primului paragraf litera (a) punctul (i), în cazul datoriilor subordonate, o amânare, o reducere sau o ieșire forțată se consideră o situație de neîndeplinire a obligațiilor;
            
            
               3.
                     În cazul în care Uniunea efectuează o plată către partenerul de implementare ca urmare a unei cereri de executare a garanției UE, Uniunea se subrogă în drepturile relevante ale partenerului de implementare în legătură cu oricare dintre operațiunile sale de finanțare sau de investiții acoperite de garanția UE, în măsura în care acele drepturi continuă să existe.
            
            
               Partenerul de implementare urmărește, în numele Uniunii, recuperarea creanțelor pentru cuantumurile subrogate și rambursează Uniunii cuantumurile recuperate.
            
            
            
               CAPITOLUL V
            
            
               GUVERNANȚA
            
            
               Articolul 19
            
            
               Consiliul consultativ
            
            
            
               1.
                     Comisia și Comitetul director instituit în temeiul articolului 20 sunt consiliate de un Consiliu consultativ.
            
            
               2.
                     Consiliul consultativ depune toate eforturile pentru a asigura echilibrul de gen și cuprinde:
            
            
               (a)
                     un reprezentant al fiecărui partener de implementare;
            
            
               (b)
                     un reprezentant al fiecărui stat membru;
            
            
               (c)
                     un expert numit de Comitetul Economic și Social European;
            
            
               (d)
                     un expert numit de Comitetul Regiunilor.
            
            
               3.
                     Consiliul consultativ este prezidat de un reprezentant al Comisiei. Reprezentantul grupului BEI este vicepreședinte.
            
            
               Consiliul consultativ se reunește în mod regulat, de cel puțin două ori pe an, la cererea președintelui. 
            
            
               4.
                     Consiliul consultativ: 
            
            
               (a)
                     oferă consiliere Comisiei și Comitetului director cu privire la conceperea produselor financiare care urmează a fi implementate în temeiul prezentului regulament;
            
         
         
            
               (b)
                     oferă consiliere Comisiei și Comitetului director cu privire la evoluțiile pieței, la condițiile de pe piață, la disfuncționalitățile pieței și la situațiile de investiții sub nivelul optim;
            
            
               (c)
                     face schimb de opinii privind evoluțiile pieței și schimb de bune practici.
            
            
               5.
                     Comisia numește primii membri ai Consiliului consultativ care reprezintă partenerii de implementare, alții decât grupul BEI, după consultarea potențialilor parteneri de implementare. Mandatul lor este limitat la un an.
            
            
               
                  6.
                        Se organizează, de asemenea, reuniuni ale reprezentanților statelor membre într-un format separat, de cel puțin două ori pe an, prezidate de către Comisie.
               
               
                  7.
                        Consiliul consultativ și formatul care reunește reprezentanți ai statelor membre menționat la alineatul (6) pot adresa recomandări Comitetului director, spre examinare, cu privire la implementarea și la funcționarea Programului InvestEU.
               
               
                  8.
                        Procesele-verbale detaliate ale reuniunilor Consiliului consultativ se publică de îndată ce sunt aprobate de acesta.
               
               
                     Comisia stabilește normele și procedurile de funcționare ale Consiliului consultativ și gestionează secretariatul acestuia. Toate documentele și informațiile relevante sunt puse la dispoziția Consiliului consultativ pentru a-și putea exercita atribuțiile.
               
               
                  9.
                        Băncile și instituțiile naționale de promovare reprezentate în Consiliul consultativ selectează din rândul lor reprezentanții partenerilor de implementare, alții decât grupul BEI, pentru a face parte din Comitetul director menționat la articolul 20 alineatul (1). Băncile și instituțiile naționale de promovare urmăresc să asigure o reprezentare echilibrată în cadrul Comitetului director din punct de vedere al dimensiunii și localizării geografice. Reprezentanții selectați reprezintă poziția comună convenită a tuturor partenerilor de implementare, alții decât grupul BEI.
               
            
            
               Articolul 20
            
            
               Comitetul director
            
            
            
               
                  1.
                        Se înființează un Comitet director pentru Programul InvestEU. Comitetul director este format din patru reprezentanți ai Comisiei, trei reprezentanți ai grupului BEI și doi reprezentanți ai altor parteneri de implementare decât grupul BEI, precum și un expert numit în calitate de membru fără drept de vot de către Parlamentul European. Expertul numit în calitate de membru fără drept de vot de către Parlamentul European nu poate solicita și nici accepta instrucțiuni din partea instituțiilor, organelor, oficiilor sau agențiilor Uniunii, din partea guvernului vreunui stat membru sau a oricărui alt organism public sau privat și acționează cu deplină independență. Expertul respectiv își îndeplinește atribuțiile în mod imparțial și în interesul Fondului InvestEU.
               
               
                  Membrii Comitetului director sunt numiți pentru un mandat de patru ani, care poate fi reînnoit o singură dată, cu excepția reprezentanților altor parteneri de implementare decât grupul BEI, care vor fi numiți pentru un mandat de doi ani.
               
            
            
               2.
                     Comitetul director alege un președinte din rândul reprezentanților Comisiei pentru un mandat de patru ani, care poate fi reînnoit o singură dată. Președintele prezintă un raport bianual reprezentanților statelor membre în cadrul Consiliului consultativ privind implementarea și funcționarea Programului InvestEU.
            
            
               Procesele-verbale detaliate ale reuniunilor Comitetului director sunt publicate de îndată ce sunt aprobate de acesta.
            
            
               3.
                     Comitetul director:
            
            
               (a)
                     stabilește orientările strategice și operaționale pentru partenerii de implementare, inclusiv orientările privind conceperea produselor financiare și alte politici și proceduri operaționale necesare pentru funcționarea Fondului InvestEU;
            
            
               (b)
                     adoptă cadrul metodologic privind riscurile, elaborat de Comisie în cooperare cu grupul BEI și cu ceilalți parteneri de implementare;
            
            
               (c)
                     supraveghează implementarea Programului InvestEU;
            
            
               (d)
                     este consultat cu privire la lista scurtă a candidaților pentru Comitetul pentru investiții, înainte de selecția acestora, în conformitate cu articolul 23 alineatul (2), iar poziția sa reflectă opiniile tuturor membrilor săi;
            
         
         
            
               (e)
                     adoptă regulamentul de procedură al secretariatului Comitetului pentru investiții menționat la articolul 23 alineatul (4).
            
            
               (f)
                     adoptă normele aplicabile operațiunilor cu platforme de investiții.
            
            
               4.
                     Comitetul director utilizează o abordare consensuală în discuțiile sale, în acest scop ținând seama cât mai mult posibil de pozițiile tuturor membrilor. Dacă membrii nu pot ajunge la un consens, Comitetul director adoptă decizii cu majoritatea calificată a membrilor săi cu drept de vot, ceea ce înseamnă un număr de cel puțin șapte voturi.
            
            
               Articolul 21
            
            
               Tabloul de bord
            
            
            
               1.
                     Se stabilește un tablou de bord al indicatorilor (denumit în continuare „tabloul de bord”) pentru a se asigura o evaluare independentă, transparentă și armonizată, de către Comitetul pentru investiții, a cererilor de utilizare a garanției UE pentru operațiuni de finanțare sau de investiții propuse de parteneri de implementare.
            
            
               2.
                     Partenerii de implementare completează tabloul de bord pentru operațiunile de finanțare și de investiții pe care le propun. 
            
            
               3.
                     Tabloul de bord cuprinde următoarele elemente:
            
            
               (a)
                     o descriere a operațiunii de finanțare și de investiții propuse;
            
            
               (b)
                     modul în care operațiunea propusă contribuie la obiectivele de politică ale UE;
            
            
               (c)
                     o descriere a adiționalității; 
            
            
               (d)
                     descrierea disfuncționalităților pieței sau a situației de investiții sub nivelul optim;
            
            
               (e)
                     contribuția financiară și tehnică a partenerului de implementare;
            
            
               (f)
                     impactul investiției;
            
            
               (g)
                     profilul financiar al operațiunii de finanțare și de investiții;
            
            
               (h)
                     indicatori complementari.
            
            
               4.
                     Comisia este împuternicită să adopte acte delegate în conformitate cu articolul 33 pentru a completa prezentul regulament prin stabilirea de elemente suplimentare ale tabloului de bord, inclusiv norme detaliate de utilizare a acestuia de către partenerii de implementare.
            
            
               Articolul 22
            
            
               Controale de conformitate cu politicile Uniunii
            
         
         
            
            
               1.
                     Comisia verifică dacă operațiunile de finanțare și de investiții propuse de partenerii de implementare, alții decât BEI, respectă legislația și politicile Uniunii.
            
            
               2.
                     În cazul operațiunilor de finanțare și de investiții ale BEI care intră în domeniul de aplicare al prezentului regulament, aceste operațiuni nu sunt acoperite de garanția UE în cazul în care Comisia emite un aviz nefavorabil în cadrul procedurii prevăzute la articolul 19 din Statutul BEI.
            
            
            
               Articolul 23
            
            
               Comitetul pentru investiții
            
            
                  
            
            
               1.
                     Se înființează un Comitet pentru investiții total independent pentru Fondul InvestEU (denumit în continuare „Comitetul pentru investiții”). Comitetul pentru investiții:
            
            
               
                  (a)
                        examinează propunerile de operațiuni de finanțare și de investiții prezentate de partenerii de implementare pentru o acoperire în cadrul garanției UE, propuneri care au trecut controlul de conformitate cu politicile Uniunii menționat la articolul 22 alineatul (1) sau care au primit un aviz favorabil în cadrul procedurii prevăzute la articolul 19 din Statutul BEI;
               
               
                  (b)
                        verifică conformitatea acestora cu prezentul regulament și cu orientările relevante în materie de investiții; 
               
               
                  (c)
                        acordă o atenție deosebită cerinței privind adiționalitatea prevăzută la articolul 209 alineatul (2) litera (b) din Regulamentul financiar și în anexa V la prezentul regulament, precum și cerinței de a atrage investiții private menționată la articolul 209 alineatul (2) litera (d) din Regulamentul financiar și
               
               
                  (d)
                        verifică dacă operațiunile de finanțare și de investiții care ar beneficia de sprijinul acordat de garanția UE respectă toate cerințele relevante.
               
            
            
               2.
                     Comitetul pentru investiții se reunește în cinci configurații diferite, care corespund celor cinci componente de politică menționate la articolul 7 alineatul (1). 
            
            
               Fiecare configurație a Comitetului pentru investiții este compusă din șase experți externi remunerați. Experții sunt selectați și sunt numiți de Comisie, la recomandarea Comitetului director. Experții sunt numiți pentru un mandat de până la patru ani, reînnoibil o singură dată. Aceștia sunt remunerați de Uniune. Comisia, la recomandarea Comitetului director, poate decide să reînnoiască mandatul unui membru în exercițiu al Comitetului pentru investiții fără a urma procedura prevăzută la prezentul alineat.
            
            
               Experții trebuie să aibă un nivel înalt de experiență relevantă pe piață în ceea ce privește structurarea și finanțarea proiectelor ori finanțarea IMM-urilor sau a întreprinderilor corporative.
            
            
               Componența Comitetului pentru investiții asigură o cunoaștere extinsă a sectoarelor acoperite de componentele de politică menționate la articolul 7 alineatul (1) și o cunoaștere extinsă a piețelor geografice din Uniune și asigură echilibrul de gen, per ansamblu, în cadrul Comitetului pentru investiții.
            
            
               Cinci membri ai Comitetului pentru investiții sunt membri permanenți ai fiecăreia dintre cele cinci configurații ale Comitetului pentru investiții. Cel puțin unul dintre membrii permanenți trebuie să aibă experiență în investiții sustenabile. În plus, fiecare din cele cinci configurații va avea doi experți cu experiență în investiții în sectoarele acoperite de respectiva componentă de politică. Comitetul director distribuie membrii Comitetului pentru investiții în configurația sau configurațiile adecvate. Comitetul pentru investiții alege un președinte din rândul membrilor săi permanenți.
            
            
               3.
                     Atunci când participă la activitățile Comitetului pentru investiții, membrii acestuia își îndeplinesc atribuțiile în mod imparțial și în interesul exclusiv al Fondului InvestEU. Aceștia nu solicită și nu acceptă instrucțiuni de la partenerii de implementare, de la instituțiile Uniunii, de la statele membre sau de la vreun alt organism public sau privat.
            
            
               CV-urile și declarațiile de interese ale fiecărui membru al Comitetului pentru investiții sunt făcute publice și sunt actualizate în mod constant. Fiecare membru al comitetului pentru investiții comunică fără întârziere Comisiei și Comitetului director toate informațiile necesare pentru confirmarea continuă a absenței oricărui conflict de interese.
            
            
               Comitetul director poate recomanda Comisiei să înlăture un membru din funcțiile sale, dacă acesta nu respectă cerințele prevăzute în prezentul alineat sau din alte motive bine întemeiate.
            
         
         
            
               4.
                     Atunci când acționează în conformitate cu prezentul articol, Comitetul pentru investiții este asistat de un secretariat. Secretariatul este independent și răspunde în fața președintelui Comitetului pentru investiții. Din punct de vedere administrativ, secretariatul este situat în cadrul Comisiei. Regulamentul de procedură al secretariatului asigură confidențialitatea schimburilor de informații și de documente între partenerii de implementare și organismele de conducere respective. Grupul BEI își poate prezenta propunerile de operațiuni de finanțare și de investiții direct Comitetului pentru investiții și le notifică secretariatului. 
            
            
               Documentația care trebuie furnizată de către partenerii de implementare cuprinde un formular de cerere standardizat, tabloul de bord menționat la articolul 21 și orice alt document pe care Comitetul pentru investiții îl consideră relevant, în special o descriere a tipului de disfuncționalitate a pieței sau de situație de investiții sub nivelul optim și o descriere a modului în care acestea vor fi atenuate prin operațiunea de finanțare sau de investiții în cauză, precum și o evaluare fiabilă a operațiunii care să demonstreze adiționalitatea operațiunii de finanțare sau de investiții. Secretariatul verifică dacă documentația furnizată de partenerii de implementare, alții decât grupul BEI, este completă. Comitetul pentru investiții poate solicita clarificări din partea partenerului de implementare în cauză în legătură cu o propunere de operațiune de investiție sau de finanțare, inclusiv solicitând prezența directă a unui reprezentant al partenerului de implementare în cauză în timpul discuției privind operațiunea menționată anterior. Nicio evaluare a proiectului realizată de un partener de implementare nu impune Comitetului pentru investiții obligații în ceea ce privește acordarea acoperirii prin garanția UE pentru o operațiune de finanțare sau de investiții.
            
            
               Comitetul pentru investiții utilizează la evaluarea și verificarea propunerilor de operațiuni financiare și de investiții tabloul de bord menționat la articolul 21. 
            
            
               5.
                     Concluziile Comitetului pentru investiții se adoptă cu majoritatea simplă a tuturor membrilor, cu condiția ca această majoritate simplă să includă cel puțin unul dintre membrii nepermanenți ai configurației aferente componentei de politică în cadrul căreia se face propunerea. În caz de egalitate, președintele Comitetului pentru investiții are votul decisiv.
            
            
               Concluziile Comitetului pentru investiții care aprobă acoperirea prin garanția UE pentru o operațiune de finanțare sau de investiții sunt puse la dispoziția publicului și includ motivația aprobării și informații cu privire la operațiune, în special descrierea acesteia, identitatea promotorilor sau a intermediarilor financiari și obiectivele operațiunii. Concluziile fac referire și la evaluarea globală care se bazează pe tabloul de bord.
            
            
               Tabloul de bord relevant este pus la dispoziția publicului după semnarea unei operațiuni sau a unui subproiect de finanțare sau de investiții, dacă este cazul.
            
            
               Informațiile care urmează să fie puse la dispoziția publicului în temeiul celui de al doilea și al treilea paragraf nu conțin informații sensibile din punct de vedere comercial sau date cu caracter personal care nu trebuie să fie divulgate în conformitate cu normele Uniunii privind protecția datelor. Comisia înaintează Parlamentului European și Consiliului, la cerere, părți sensibile din punct de vedere comercial ale concluziilor Comitetului pentru investiții, sub rezerva unor cerințe de confidențialitate stricte.
            
            
               De două ori pe an, Comitetul pentru investiții transmite Parlamentului European și Consiliului o listă cu toate concluziile sale din ultimele șase luni, precum și tablourile de bord aferente publicate. Transmiterea include deciziile de respingere a utilizării garanției UE și se face cu respectarea unor cerințe stricte de confidențialitate.
            
            
               Secretariatul Comitetului pentru investiții pune la dispoziția partenerului de implementare vizat, în timp util, concluziile Comitetului pentru investiții.
            
            
               Secretariatul Comitetului pentru investiții înregistrează într-un registru central toate informațiile referitoare la propunerile de operațiuni de finanțare și de investiții furnizate Comitetului pentru investiții și concluziile Comitetului pentru investiții cu privire la propunerile respective.
            
            
               6.
                     În cazul în care Comitetului pentru investiții i se solicită să aprobe utilizarea garanției UE pentru o operațiune de finanțare sau de investiții care reprezintă o facilitate, un program sau o structură care are subproiecte subiacente, această aprobare cuprinde subproiectele subiacente respective, cu excepția cazului în care Comitetul pentru investiții decide să își rezerve dreptul de a le aproba separat. Comitetul pentru investiții nu are dreptul de a aproba separat subproiecte cu o valoare mai mică de 3 000 000 EUR.
            
            
               7.
                     Comitetul pentru investiții poate, dacă consideră necesar, să prezinte Comisiei orice problemă operațională legată de aplicarea sau interpretarea orientărilor în materie de investiții.
            
            
               8.
                     Începând de la data constituirii sale, Comitetul pentru investiții este, de asemenea, responsabil de aprobarea utilizării garanției UE în temeiul Regulamentului (UE) 2015/1017 pentru perioada de investiții rămasă în temeiul regulamentului respectiv. Propunerile sunt evaluate în conformitate cu criteriile stabilite în respectivul regulament. Configurațiile Comitetului pentru investiții responsabile de componenta pentru infrastructură sustenabilă și de componenta pentru investiții europene strategice evaluează propunerile respective. Articolul 22 nu se aplică acestor transmiteri.
            
            
            
               CAPITOLUL VI
            
            
               Platforma de consiliere InvestEU
            
            
               Articolul 24
            
            
               Platforma de consiliere InvestEU
            
            
            
               1.
                     Comisia instituie Platforma de consiliere InvestEU. Platforma de consiliere InvestEU oferă consiliere pentru identificarea, pregătirea, dezvoltarea, structurarea, contractarea prin achiziții publice și implementarea proiectelor de investiții și pentru a mări capacitatea promotorilor de proiecte și a intermediarilor financiari de a implementa operațiuni de finanțare și de investiții. Sprijinul acordat de aceasta poate avea drept obiect orice etapă a ciclului de viață al unui proiect sau a finanțării unei entități sprijinite.
            
         
         
            
               
                  Comisia încheie acorduri de consiliere cu grupul BEI și cu alți potențiali parteneri de consiliere și îi însărcinează să ofere consiliere, astfel cum se menționează la primul paragraf, precum și serviciile menționate la alineatul (2). Comisia poate, de asemenea, să implementeze inițiative de consiliere, inclusiv prin intermediul contractării de prestatori externi de servicii. Comisia instituie un punct central de acces la Platforma de consiliere InvestEU și repartizează cererile de consiliere inițiativei de consiliere adecvate. Comisia, grupul BEI și ceilalți parteneri de consiliere cooperează îndeaproape pentru a asigura eficiența, sinergiile și acoperirea geografică efectivă a sprijinului în întreaga Uniune, ținând seama în mod corespunzător de structurile și activitățile existente. 
               
               
                  Inițiativele de consiliere sunt disponibile ca o subcomponentă în cadrul fiecărei componente de politică menționate la articolul 7 alineatul (1), care acoperă sectoarele din componenta de politică respectivă. În plus, inițiativele de consiliere sunt disponibile în cadrul unei subcomponente transsectoriale. 
               
            
            
               2.
                     Platforma de consiliere InvestEU trebuie, în special:
            
            
               (a)
                     să furnizeze un punct central de acces, gestionat și găzduit de Comisie, pentru autoritățile publice și promotorii de proiecte, pentru asistența în materie de dezvoltare a proiectelor oferită în cadrul Platformei de consiliere InvestEU;
            
            
               (b)
                     să disemineze către autoritățile publice și promotorii de proiecte toate informațiile suplimentare disponibile cu privire la orientările în materie de investiții, inclusiv informații cu privire la aplicarea și interpretarea acestora furnizate de către Comisie;
            
            
               (c)
                     dacă este cazul, să acorde asistență promotorilor de proiecte pentru dezvoltarea proiectelor lor astfel încât să îndeplinească obiectivele prevăzute la articolele 3 și 7 și criteriile de eligibilitate prevăzute la articolul 13 și să faciliteze dezvoltarea de proiecte importante de interes european comun și de agregatori pentru proiectele de dimensiuni mici, inclusiv prin intermediul platformelor de investiții menționate la litera (f) de la prezentul alineat, cu condiția ca această asistență să nu aducă atingere concluziilor Comitetului pentru investiții în ceea ce privește acoperirea garanției UE cu privire la astfel de proiecte;
            
            
               (d)
                     să sprijine acțiunile și valorificarea cunoștințelor locale pentru a facilita utilizarea sprijinului din partea Fondului InvestEU în întreaga Uniune și să contribuie activ, în măsura posibilului, la îndeplinirea obiectivului de diversificare sectorială și geografică a Fondului InvestEU, prin sprijinirea partenerilor de implementare în ceea ce privește inițierea și dezvoltarea de potențiale operațiuni de finanțare și de investiții;
            
            
               (e)
                     să faciliteze instituirea de platforme de colaborare pentru schimburile inter pares și punerea în comun de date, know-how și bune practici, în sprijinul dezvoltării rezervei de proiecte și a sectorului în cauză;
            
            
               (f)
                     să furnizeze consiliere proactivă privind instituirea de platforme de investiții, inclusiv platforme de investiții transfrontaliere și macroregionale, precum și platforme de investiții care grupează tematic sau pe regiuni proiecte de dimensiuni mici și medii din unul sau mai multe state membre;
            
            
               (g)
                     să sprijine utilizarea combinată cu granturi sau instrumente financiare finanțate de la bugetul Uniunii sau din alte surse, pentru a spori sinergiile și complementaritatea dintre instrumentele Uniunii și pentru a maximiza efectul de levier și impactul Programului InvestEU;
            
            
               (h)
                     să sprijine acțiunile de consolidare a capacităților menite să dezvolte capacitățile, competențele și procesele organizaționale și să accelereze pregătirea investițională a organizațiilor, pentru ca autoritățile publice și promotorii de proiecte să creeze rezerve de proiecte de investiții, să dezvolte mecanisme de finanțare și platforme de investiții și să gestioneze proiectele, iar intermediarii financiari să implementeze operațiuni de finanțare și de investiții în beneficiul entităților care se confruntă cu dificultăți în obținerea accesului la finanțare, inclusiv prin sprijinirea dezvoltării capacității de evaluare a riscurilor sau a cunoștințelor sectoriale specifice;
            
            
               (i)
                     să furnizeze consiliere pentru întreprinderile nou-înființate, în special atunci când acestea încearcă să își protejeze investițiile în cercetare și inovare prin obținerea de titluri de proprietate intelectuală, cum ar fi brevetele.
            
            
               3.
                     Platforma de consiliere InvestEU este disponibilă pentru promotorii de proiecte publici și privați, inclusiv pentru IMM-uri și întreprinderile nou-înființate, pentru autoritățile publice și băncile sau instituțiile naționale de promovare și pentru intermediarii financiari și alți intermediari.
            
            
               4.
                     Comisia încheie un acord de consiliere cu fiecare partener de consiliere cu privire la implementarea uneia sau mai multor inițiative de consiliere. Pentru serviciile menționate la alineatul (2) pot fi percepute comisioane care să acopere o parte din costurile furnizării acestor servicii, cu excepția serviciilor furnizate promotorilor publici de proiecte și organizațiilor non-profit, care sunt gratuite dacă sunt justificate. Comisioanele percepute IMM-urilor pentru serviciile menționate la alineatul (2) sunt limitate la o treime din costul prestării acestor servicii. 
            
            
               5.
                     Pentru a atinge obiectivul menționat la alineatul (1) și pentru a facilita acordarea de consiliere, Platforma de consiliere InvestEU se bazează pe cunoștințele de specialitate ale Comisiei, grupului BEI și altor parteneri de consiliere.
            
            
               6.
                     Fiecare inițiativă de consiliere include un mecanism de repartizare a costurilor între Comisie și partenerul de consiliere, cu excepția cazului în care Comisia este de acord să acopere toate costurile inițiativei de consiliere în situații bine justificate în care particularitățile inițiativei de consiliere impun acest lucru și se asigură un tratament coerent și echitabil al partenerilor de consiliere.
            
            
               7.
                     Platforma de consiliere InvestEU are o prezență locală, acolo unde este necesar. Prezența locală este instituită în special în statele membre sau în regiunile care se confruntă cu dificultăți la dezvoltarea proiectelor din cadrul Fondului InvestEU. Platforma de consiliere InvestEU contribuie la transferul de cunoștințe la nivel regional și local, în vederea constituirii de cunoștințe de specialitate și a unei capacități regionale și locale pentru a se putea furniza consilierea menționată la alineatul (1), inclusiv sprijinul pentru implementarea și gestionarea proiectelor de mici dimensiuni.
            
            
               8.
                     Pentru a furniza consilierea menționată la alineatul (1) și pentru a facilita furnizarea acesteia la nivel local, Platforma de consiliere InvestEU cooperează, acolo unde este posibil, cu băncile sau instituțiile naționale de promovare și se bazează pe cunoștințele de specialitate ale acestora. După caz, acordurile de cooperare cu băncile sau instituțiile naționale de promovare sunt încheiate în cadrul Platformei de consiliere InvestEU, cu cel puțin o bancă sau instituție națională de promovare pentru fiecare stat membru.
            
            
               9.
                     Partenerii de implementare propun, după caz, promotorilor de proiecte care solicită finanțare, în special în cazul proiectelor de mici dimensiuni, să solicite sprijinul Platformei de consiliere InvestEU pentru proiectele lor, în scopul de a îmbunătăți, după caz, pregătirea proiectelor respective și de a permite evaluarea posibilității de a grupa proiectele.
            
            
               Partenerii de implementare și de consiliere îi informează, de asemenea, pe promotorii de proiecte, după caz, cu privire la posibilitatea de a-și înscrie proiectele în Portalul InvestEU menționat la articolul 25.
            
         
         
            
               CAPITOLUL VII
            
            
               Portalul InvestEU
            
            
            
               Articolul 25
            
            
               Portalul InvestEU
            
            
            
               1.
                     Comisia instituie Portalul InvestEU. Portalul InvestEU este o bază de date ușor de accesat și de utilizat care furnizează informații relevante pentru fiecare proiect.
            
            
               2.
                     Portalul InvestEU oferă un canal promotorilor de proiecte, cu scopul ca aceștia să facă vizibile pentru investitori proiectele pentru care caută finanțare. Includerea proiectelor în Portalul InvestEU nu aduce atingere deciziilor cu privire la proiectele finale selectate pentru sprijin în temeiul prezentului regulament, din partea oricărui alt instrument al Uniunii ori deciziilor cu privire la finanțarea publică.
            
            
               3.
                     Numai proiectele compatibile cu legislația și politicile Uniunii pot fi înscrise în Portalul InvestEU. 
            
            
               4.
                     Comisia transmite proiectele care îndeplinesc condițiile prevăzute la alineatul (3) partenerilor de implementare relevanți. După caz și în situația în care există o inițiativă de consiliere, Comisia transmite aceste proiecte, de asemenea, Platformei de consiliere InvestEU.
            
            
               5.
                     Partenerii de implementare examinează proiectele care se încadrează în domeniul lor geografic și de activitate.
            
            
            
               CAPITOLUL VIII
            
            
               RESPONSABILITATE, monitorizare și raportare, evaluare și control
            
            
               Articolul 26
            
            
               Responsabilitate
            
            
            
               1.
                     La cererea Parlamentului European sau a Consiliului, președintele Comitetului director raportează instituției respective cu privire la performanța Fondului InvestEU, inclusiv prin participarea la o audiere în fața Parlamentului European.
            
            
               2.
                     Președintele Comitetului director răspunde verbal sau în scris la întrebările cu privire la Fondul InvestEU adresate de către Parlamentul European sau Consiliu, în termen de cel mult cinci săptămâni de la data primirii întrebărilor. 
            
            
               Articolul 27
            
         
         
            
               Monitorizare și raportare
            
            
            
               1.
                     Indicatorii pentru raportările privind progresul Programului InvestEU în vederea îndeplinirii obiectivelor generale și specifice stabilite la articolul 3 figurează în anexa III.
            
            
               2.
                     Sistemele de raportare cu privire la performanță garantează că datele referitoare la monitorizarea implementării și a rezultatelor sunt colectate în mod eficient, cu eficacitate și la timp și că datele respective permit o monitorizare adecvată a riscurilor și a portofoliului de garanții. În acest scop, partenerilor de implementare, partenerilor de consiliere și altor destinatari ai fondurilor Uniunii li se impun cerințe de raportare proporționale, după caz.
            
            
               3.
                     Comisia raportează cu privire la implementarea Programului InvestEU în conformitate cu articolele 241 și 250 din Regulamentul financiar. În conformitate cu articolul 41 alineatul (5) din Regulamentul financiar, raportul anual oferă informații cu privire la nivelul de implementare a programului în raport cu obiectivele sale și cu indicatorii de performanță. În acest scop, fiecare partener de implementare furnizează anual informațiile necesare pentru a permite Comisiei să își respecte obligațiile de raportare, inclusiv informații privind funcționarea garanției UE.
            
            
               4.
                     Fiecare partener de implementare prezintă Comisiei, o dată la șase luni, un raport privind operațiunile de finanțare și de investiții care fac obiectul prezentului regulament, împărțite, după caz, în compartimentul pentru UE și compartimentul pentru statele membre. Fiecare partener de implementare comunică, de asemenea, statului membru al cărui compartiment îl implementează informații cu privire la compartimentul pentru statele membre. Raportul include o evaluare a respectării cerințelor privind utilizarea garanției UE, precum și a respectării principalilor indicatori de performanță stabiliți în anexa III la prezentul regulament. Raportul include, de asemenea, date operaționale, statistice, financiare și contabile privind fiecare operațiune de finanțare și de investiții, precum și o estimare a fluxurilor de numerar preconizate, la nivel de compartiment, de componentă de politică și la nivelul Fondului InvestEU. O dată pe an, raportul grupului BEI și, după caz, al altor parteneri de implementare include și informații privind obstacolele pentru investiții întâlnite în cursul operațiunilor de finanțare și de investiții care fac obiectul prezentului regulament. Rapoartele conțin informațiile pe care partenerii de implementare trebuie să le furnizeze în conformitate cu articolul 155 alineatul (1) litera (a) din Regulamentul financiar.
            
            
               5.
                     Pentru a se asigura evaluarea eficace a progreselor înregistrate de Programul InvestEU în direcția îndeplinirii obiectivelor sale, Comisia este împuternicită să adopte acte delegate în conformitate cu articolul 33 pentru a modifica prezentul regulament prin revizuirea sau completarea indicatorilor stabiliți în anexa III, în cazul în care se consideră necesar, și a dispozițiilor privind instituirea unui cadru de monitorizare și de evaluare.
            
            
            
               Articolul 28
            
            
               Evaluarea 
            
            
            
               1.
                     Evaluările Programului InvestEU se realizează astfel încât să contribuie la procesul decizional în timp util.
            
            
               2.
                     Până la 30 septembrie 2024, Comisia prezintă Parlamentului European și Consiliului un raport de evaluare intermediară independent în ceea ce privește Programul InvestEU, în special privind utilizarea garanției UE, îndeplinirea obligațiilor grupului BEI instituite în temeiul articolului 10 alineatul (1) literele (b) și (c), alocarea garanției UE prevăzută la articolul 12 alineatele (4) și (5), implementarea Platformei de consiliere InvestEU, alocarea bugetară prevăzută la articolul 10 alineatul (1) litera (d) punctul (i) și la articolul 7 alineatul (6). Evaluarea evidențiază în special modul în care includerea partenerilor de implementare și a partenerilor de consiliere în implementarea Programului InvestEU a contribuit la realizarea obiectivelor Programului InvestEU și a obiectivelor de politică ale UE, mai ales în ceea ce privește valoarea adăugată și echilibrul geografic și sectorial al operațiunilor de finanțare și de investiții sprijinite. Aceasta vizează și efectuarea evaluării sustenabilității în temeiul articolului 7 alineatul (3) și accentul pus pe IMM-uri în cadrul componentei de politică pentru IMM-uri menționată la articolul 7 alineatul (1) litera (c).
            
            
               3.
                     La încheierea implementării Programului InvestEU, cel târziu la patru ani de la sfârșitul perioadei indicate la articolul 1 alineatul (3), Comisia prezintă Parlamentului European și Consiliului un raport independent de evaluare finală a Programului InvestEU, în special în ceea ce privește utilizarea garanției UE.
            
            
               4.
                     Comisia comunică concluziile evaluărilor, însoțite de observațiile sale, Parlamentului European, Consiliului, Comitetului Economic și Social European și Comitetului Regiunilor. 
            
            
               5.
                     Partenerii de implementare și partenerii de consiliere contribuie cu informațiile necesare, pe care le furnizează Comisiei, pentru efectuarea evaluărilor menționate la alineatele (2) și (3).
            
            
               6.
                     În conformitate cu articolul 211 alineatul (1) din Regulamentul financiar, Comisia include o dată la trei ani în raportul anual menționat la articolul 250 din Regulamentul financiar o revizuire a caracterului adecvat al ratei de provizionare prevăzute la articolul 4 alineatul (1) din prezentul regulament, în raport cu profilul real de risc al operațiunilor de finanțare și de investiții acoperite de garanția UE. Comisia este împuternicită să adopte acte delegate în conformitate cu articolul 33 din prezentul regulament în vederea modificării prezentului regulament prin ajustarea ratei de provizionare prevăzute la articolul 4 alineatul (1) din prezentul regulament cu până la 15 %, pe baza revizuirii respective.
            
            
               Articolul 29
            
            
               Audituri 
            
            
         
         
            
               Auditurile privind utilizarea finanțării din partea Uniunii efectuate de persoane sau entități, inclusiv de alte persoane sau entități decât cele mandatate de instituțiile sau organismele Uniunii, constituie baza asigurării globale prevăzute la articolul 127 din Regulamentul financiar.
            
            
            
               Articolul 30
            
            
               Protejarea intereselor financiare ale Uniunii
            
            
            
               În cazul în care o țară terță participă la Programul InvestEU printr-o decizie adoptată în temeiul unui acord internațional sau în temeiul oricărui alt instrument juridic, țara terță acordă drepturile și accesul necesar pentru ca ordonatorul de credite responsabil, Oficiul European de Luptă Antifraudă (OLAF) și Curtea de Conturi Europeană să își exercite pe deplin competențele. În cazul OLAF, aceste drepturi includ dreptul de a efectua investigații, inclusiv verificări și inspecții la fața locului, prevăzute în Regulamentul (UE, Euratom) nr. 883/2013 al Parlamentului European și al Consiliului privind investigațiile efectuate de Oficiul European de Luptă Antifraudă (OLAF).
            
            
            
               CAPITOLUL IX
            
            
               Transparență și vizibilitate 
            
            
               Articolul 31
            
            
               Informare, comunicare și publicitate
            
            
            
               1.
                     Partenerii de implementare și partenerii de consiliere menționează originea și asigură vizibilitatea finanțării din partea Uniunii (în special atunci când promovează acțiunile și rezultatele acestora), oferind informații coerente, concrete și specifice, adresate unor categorii de public diverse, printre care mass-media și publicul larg. 
            
            
               Aplicarea cerințelor prevăzute la primul paragraf pentru proiectele din sectorul apărării și cel spațial trebuie să respecte toate obligațiile în materie de confidențialitate sau de păstrare a secretului profesional.
            
            
               2.
                     Partenerii de implementare și partenerii de consiliere informează destinatarii finali, inclusiv IMM-urile, despre existența sprijinului în cadrul Programului InvestEU sau obligă alți intermediari financiari să informeze acești destinatari finali cu privire la sprijinul respectiv, asigurându-se că informațiile respective sunt vizibile în acordul relevant prin care se oferă sprijin din partea Programului InvestEU, în special în cazul IMM-urilor, pentru a crește gradul de informare publică și vizibilitatea. 
            
            
               3.
                     Comisia pune în aplicare acțiuni de informare și comunicare privind Programul InvestEU și privind acțiunile și rezultatele acestuia. Resursele financiare alocate Programului InvestEU contribuie, de asemenea, la comunicarea instituțională a priorităților politice ale Uniunii, în măsura în care aceste priorități au legătură cu obiectivele prevăzute la articolul 3.
            
            
            
               CAPITOLUL X
            
            
               DISPOZIȚII TRANZITORII ȘI FINALE
            
            
               Articolul 32
            
         
         
            
               Participarea la o majorare de capital a Fondului European de Investiții
            
            
            
               Uniunea subscrie acțiuni cu ocazia viitoarelor majorări de capital ale Fondului European de Investiții, astfel încât cota sa relativă din capital să rămână la nivelul actual. Subscrierea acțiunilor și plata unui cuantum de până la 900 000 000 EUR pentru partea vărsată se realizează în conformitate cu termenele și condițiile care vor fi aprobate de către adunarea generală a fondului.
            
            
               Articolul 33
            
            
               Exercitarea competențelor delegate
            
            
            
               1.
                     Competența de a adopta acte delegate este conferită Comisiei în condițiile prevăzute în prezentul articol. În cazul în care actele delegate se referă la activități care urmează să fie desfășurate de către grupul BEI și alți parteneri de implementare sau care îi implică pe aceștia, Comisia se consultă cu grupul BEI și cu alți potențiali parteneri de implementare înainte de elaborarea actelor delegate respective.
            
            
               2.
                     Competența de a adopta acte delegate menționată la articolul 7 alineatul (7), la articolul 21 alineatul (4), la articolul 27 alineatul (5) și la articolul 28 alineatul (6) se conferă Comisiei până la 31 decembrie 2028. Comisia elaborează un raport privind delegarea de competențe cu cel puțin nouă luni înainte de încheierea perioadei de cinci ani. Delegarea de competențe se prelungește tacit cu perioade de timp identice, cu excepția cazului în care Parlamentul European sau Consiliul se opune prelungirii respective cu cel puțin trei luni înainte de încheierea fiecărei perioade.
            
            
               3.
                     Delegarea de competențe menționată la articolul 7 alineatul (7), la articolul 21 alineatul (4), la articolul 27 alineatul (5) și la articolul 28 alineatul (6) poate fi revocată oricând de Parlamentul European sau de Consiliu. O decizie de revocare pune capăt delegării de competențe specificate în respectiva decizie. Decizia produce efecte din ziua următoare datei publicării în Jurnalul Oficial al Uniunii Europene sau la o dată ulterioară menționată în decizie. Decizia nu aduce atingere validității actelor delegate care sunt deja în vigoare.
            
            
               4.
                     Înainte de adoptarea unui act delegat, Comisia consultă experții desemnați de fiecare stat membru în conformitate cu principiile prevăzute în Acordul interinstituțional din 13 aprilie 2016 privind o mai bună legiferare.
            
            
               5.
                     De îndată ce adoptă un act delegat, Comisia îl notifică simultan Parlamentului European și Consiliului.
            
            
               6.
                     Un act delegat adoptat în temeiul articolului 7 alineatul (7), al articolului 21 alineatul (4), al articolului 27 alineatul (5) și al articolului 28 alineatul (6) intră în vigoare numai în cazul în care nici Parlamentul European, nici Consiliul nu au formulat obiecții în termen de două luni de la notificarea actului către Parlamentul European și către Consiliu sau în cazul în care, înainte de expirarea termenului respectiv, Parlamentul European și Consiliul au informat Comisia că nu vor formula obiecții. Termenul respectiv se prelungește cu două luni la inițiativa Parlamentului European sau a Consiliului.
            
            
            
               Articolul 34
            
            
               Dispoziții tranzitorii
            
            
            
               1.
                     Prin derogare de la primul și ultimul paragraf de la articolul 209 alineatul (3) din Regulamentul financiar, veniturile, rambursările și recuperările aferente instrumentelor financiare stabilite prin programele menționate în anexa IV la prezentul regulament pot fi utilizate pentru provizionarea garanției UE în temeiul prezentului regulament, ținând seama de articolul [4] din Regulamentul [facilitate de împrumut pentru sectorul public].
            
            
               2.
                     Prin derogare de la articolul 213 alineatul (4) litera (a) din Regulamentul financiar, orice surplus de provizioane pentru garanția UE stabilită prin Regulamentul (UE) 2015/1017 poate fi utilizat pentru provizionarea garanției UE în temeiul prezentului regulament, ținând seama de articolul [4] din [Regulamentul] [facilitate de împrumut pentru sectorul public].
            
            
               3.
                     Cuantumul de 33 000 440 000 EUR (în prețuri curente) menționat la articolul 3 alineatul (2) litera (c) punctul (i) din Regulamentul [EURI] se utilizează:
            
            
               (a)pentru provizionarea garanției UE în temeiul prezentului regulament cu un cuantum de 32 800 000 000 EUR (în prețuri curente), în plus față de resursele menționate la articolul 211 alineatul (4) primul paragraf din Regulamentul financiar, 
            
         
         
            
               (b)pentru implementarea măsurilor prevăzute în capitolele V și VI și a măsurilor menționate la articolul 2 alineatul (2) a doua teză din Regulamentul [EURI], sub rezerva articolului 4 alineatul (4) și alineatul (8) din regulamentul respectiv, cu un cuantum de 200 440 000 EUR (în prețuri curente).
            
            
               Acest cuantum constituie venit alocat extern în conformitate cu articolul 21 alineatul (5) din Regulamentul financiar.
            
            
            
               Articolul 35
            
            
               Intrare în vigoare
            
            
            
               Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene. 
            
            
               Acesta se aplică de la 1 ianuarie 2021.
            
            
               Prezentul regulament este obligatoriu în toate elementele sale și se aplică direct în toate statele membre.
            
            
               Adoptat la Bruxelles,
            
            
               
                  Pentru Parlamentul European
                        Pentru Consiliu
               
               
                  Președintele
                        Președintele
               
            
            
               FIȘĂ FINANCIARĂ LEGISLATIVĂ
            
            
               Cuprins
            
            
               1.CADRUL PROPUNERII/INIȚIATIVEI
            
            
               1.1.Titlul propunerii/inițiativei
            
            
               1.2.Domeniul (domeniile) de politică vizat(e) (Clusterul de programe)
            
            
               1.3.Obiectul propunerii/inițiativei
            
            
               1.4.Motivele propunerii/inițiativei
            
            
               1.4.1.Cerința (cerințele) care trebuie îndeplinită (îndeplinite) pe termen scurt sau lung, inclusiv un calendar detaliat pentru punerea în aplicare a inițiativei
            
         
         
            
               1.4.2.Valoarea adăugată a intervenției Uniunii (aceasta poate rezulta din diferiți factori, de exemplu mai buna coordonare, securitatea juridică, o mai mare eficacitate sau complementaritate). În sensul prezentului punct, „valoarea adăugată a intervenției Uniunii” este valoarea ce rezultă din intervenția Uniunii care depășește valoarea ce ar fi fost obținută dacă ar fi acționat doar statele membre.
            
            
               1.4.3.Învățăminte desprinse din experiențele anterioare similare
            
            
               1.4.4.Compatibilitatea și posibila sinergie cu alte instrumente corespunzătoare
            
            
               1.5.Durata și impactul financiar
            
            
               1.6.Modul (modurile) de gestiune preconizat(e)
            
            
               2.MĂSURI DE GESTIUNE
            
            
               2.1.Dispoziții în materie de monitorizare și de raportare
            
            
               2.2.Sistemul (sistemele) de gestiune și de control
            
            
               2.2.1.Justificarea modului (modurilor) de gestiune, a mecanismului (mecanismelor) de punere în aplicare a finanțării, a modalităților de plată și a strategiei de control propuse
            
            
               2.2.2.Informații privind riscurile identificate și sistemul (sistemele) de control intern instituit(e) pentru atenuarea lor
            
            
               2.2.3.Estimarea și justificarea raportului cost-eficacitate al controalelor (raportul dintre costurile controalelor și valoarea fondurilor aferente gestionate) și evaluarea nivelurilor preconizate ale riscurilor de eroare (la plată și la închidere)
            
            
               2.3.Măsuri de prevenire a fraudelor și a neregulilor
            
            
               3.IMPACTUL FINANCIAR ESTIMAT AL PROPUNERII/INIȚIATIVEI
            
            
               3.1.Rubrica din cadrul financiar multianual și linia (liniile) bugetară (bugetare) de cheltuieli propusă (propuse)
            
            
               3.2.Impactul estimat asupra cheltuielilor
            
            
               3.2.1.Sinteza impactului estimat asupra cheltuielilor
            
            
               3.2.2.Sinteza impactului estimat asupra creditelor cu caracter administrativ
            
            
               3.3.Impactul estimat asupra veniturilor
            
            
            
               FIȘĂ FINANCIARĂ LEGISLATIVĂ
            
         
         
            
               1.CADRUL PROPUNERII/INIȚIATIVEI 
            
            
               1.1.Titlul propunerii/inițiativei 
            
            
               
                  Propunere modificată de
               
               
                  REGULAMENT AL PARLAMENTULUI EUROPEAN ȘI AL CONSILIULUI de instituire a Programului InvestEU 
               
            
            
               1.2.Domeniul (domeniile) de politică vizat(e) (Clusterul de programe)
            
            
               
                  Investiții europene strategice
               
            
            
               1.3.Obiectul propunerii/inițiativei 
            
            
               ◻ o acțiune nouă 
            
            
               ◻ o acțiune nouă întreprinsă ca urmare a unui proiect-pilot/a unei acțiuni pregătitoare
                  46
                
            
            
               ◻ prelungirea unei acțiuni existente 
            
            
               x o fuziune sau o redirecționare a uneia sau mai multor acțiuni către o altă/o nouă acțiune 
            
            
               1.4.Motivele propunerii/inițiativei 
            
            
               1.4.1.Cerința (cerințele) care trebuie îndeplinită (îndeplinite) pe termen scurt sau lung, inclusiv un calendar detaliat pentru punerea în aplicare a inițiativei
            
            
               
                  Programul InvestEU este unic prin caracterul său adecvat pentru a oferi finanțare pe termen lung și a sprijini politicile Uniunii pentru redresarea în urma unei crize economice profunde. Acest lucru a fost confirmat de experiența dobândită în ceea ce privește implementarea Fondului european pentru investiții strategice (FEIS) și a instrumentelor financiare – precursorii InvestEU – ca urmare a crizei financiare anterioare.
               
               
                  În contextul crizei actuale, alocarea pe piață a resurselor nu este pe deplin eficientă, iar riscul perceput afectează în mod semnificativ fluxul de investiții private. În aceste circumstanțe, caracteristica esențială a InvestEU, și anume reducerea riscurilor aferente proiectelor pentru a atrage finanțare privată, este deosebit de valoroasă și trebuie valorificată. Un Program InvestEU consolidat va fi în măsură să ofere un sprijin esențial întreprinderilor aflate în faza de redresare și, în același timp, în conformitate cu obiectivele sale inițiale, va asigura un accent puternic al investitorilor pe prioritățile de politică ale Uniunii pe termen mediu și lung, cum ar fi Pactul verde european, Planul de investiții al Pactului verde european și Strategia privind conturarea viitorului digital al Europei. Programul va spori capacitatea de asumare a riscurilor a Grupului Băncii Europene de Investiții (BEI) și a băncilor și instituțiilor naționale de promovare, precum și a altor parteneri de implementare în sprijinul redresării economice, în condițiile actuale, în care aceștia se confruntă cu presiuni sporite asupra capacității de a-și asuma riscuri. 
               
            
            
               1.4.2.Valoarea adăugată a intervenției Uniunii (aceasta poate rezulta din diferiți factori, de exemplu mai buna coordonare, securitatea juridică, o mai mare eficacitate sau complementaritate). În sensul prezentului punct, „valoarea adăugată a intervenției Uniunii” este valoarea ce rezultă din intervenția Uniunii care depășește valoarea ce ar fi fost obținută dacă ar fi acționat doar statele membre.
            
            
               
                  Propunerea este coerentă cu propunerea inițială privind InvestEU, pe care o consolidează în vederea sprijinirii redresării după criza economică provocată de epidemia de COVID-19. În plus, propunerea este complementară Instrumentului de sprijin pentru solvabilitate din cadrul FEIS. Instrumentul de sprijin pentru solvabilitate este destinat să ofere sprijin pentru nevoile în materie de solvabilitate rezultate din contracția economică determinată de pandemia de COVID-19 pentru societățile cele mai afectate, cu scopul reconstruirii poziției de capital, în timp ce InvestEU se va concentra asupra investițiilor pe termen lung pentru a sprijini obiectivele de politică ale UE, inclusiv autonomia strategică și reziliența economiei europene. 
               
               
                  Noua componentă pentru investiții europene strategice va avea o abordare mai bine țintită și orientată spre viitor decât Instrumentul de sprijin pentru solvabilitate și va sprijini proiectele și întreprinderile care sunt relevante pentru realizarea sau menținerea autonomiei strategice în lanțurile valorice esențiale din cadrul pieței unice, prin sprijinirea extinderii proiectelor din Uniune și prin consolidarea fondurilor proprii și a finanțării pe termen lung a societăților din Uniune, ca alternativă la preluarea de către societăți din afara UE. Întreprinderile strategice care desfășoară activități transfrontaliere vor fi, de asemenea, sprijinite. 
               
               
                  Inițiativa ar urma să contribuie la mobilizarea de fonduri pentru proiecte în valoare de peste 1 mie de miliarde EUR. Acest lucru ar trebui să contribuie la remedierea disfuncționalităților pieței și să ofere acces la finanțare entităților care, altfel, nu ar fi găsit finanțare în condiții rezonabile, sporind astfel nivelul global al investițiilor în Uniune și, prin urmare, creșterea economică și ocuparea forței de muncă.
               
            
            
               1.4.3.Învățăminte desprinse din experiențele anterioare similare
            
         
         
            
               
                  FEIS s-a dovedit relevant pentru remedierea lacunelor de pe piețele de investiții și a situațiilor de investiții suboptime în urma crizei economice. Întrucât lacunele de pe piețele de investiții persistă, este necesar un sprijin pentru investiții mai orientat spre politici pentru a viza situațiile de investiții suboptime specifice. 
               
               
                  Garanția bugetară acordată în cadrul FEIS și-a demonstrat eficiența în ceea ce privește creșterea impactului resurselor bugetare limitate. 
               
               
                  S-a constatat că sprijinul FEIS și o serie de instrumente financiare gestionate la nivel central se suprapun în mai multe domenii. Integrarea tuturor programelor de investiții viitoare ale Uniunii într-un fond unic vizează simplificarea, creșterea flexibilității și eliminarea potențialelor suprapuneri ale instrumentelor similare de sprijin pentru investiții ale UE. 
               
               
                  Serviciile de consiliere și asistența tehnică sunt extrem de necesare pentru a îmbunătăți capacitatea statelor membre și a promotorilor de proiecte de a iniția, de a dezvolta și de a implementa proiecte de investiții. Pentru perioada 2021-2027, se propune integrarea inițiativelor de asistență tehnică gestionate la nivel central pentru sprijinirea proiectelor de investiții în cadrul InvestEU.
               
               
                  O garanție bugetară care să ofere partenerilor de implementare capacitatea de a-și asuma riscuri pentru a finanța investiții în Uniune, pornind de la succesul FEIS și al instrumentelor financiare, permite continuarea fără probleme a sprijinului pentru investiții începând cu 2021. 
               
            
            
               1.4.4.Compatibilitatea și posibila sinergie cu alte instrumente corespunzătoare
            
            
               
                  Fondul InvestEU cuprinde un sprijin rambursabil din partea Uniunii pentru operațiuni de finanțare și de investiții constând în asigurarea capacității de asumare a riscurilor prin intermediul unei garanții bugetare acordate partenerilor de implementare în principalele domenii de politică internă. Astfel, întregul sprijin de acest tip este oferit printr-un instrument unic, pentru a spori efectul de levier, a optimiza provizionarea, a evita eventualele suprapuneri și a spori vizibilitatea acțiunii Uniunii. Acolo unde este cazul, sunt posibile combinații cu finanțarea prin granturi (finanțare mixtă), pentru a crea sinergii, de exemplu în sectorul transporturilor, al cercetării și în sectorul digital.
               
               
                  Majorarea propusă a componentelor inițiale ale InvestEU și adăugarea unei a cincea componente sunt în concordanță cu politicile relevante ale Uniunii, cum ar fi Pactul verde european, Planul de investiții al Pactului verde european, Strategia privind conturarea viitorului digital al Europei, Noua strategie industrială pentru Europa, uniunea piețelor de capital și alte politici și programe ale UE relevante pentru autonomia strategică și reziliența Uniunii, cum ar fi Fondul european de apărare, Regulamentul UE privind spațiul, misiunile, parteneriatele europene și Consiliul european pentru inovare din cadrul programului Orizont Europa și Regulamentul privind examinarea investițiilor străine directe. 
               
               
                  Un compartiment pentru statele membre le va permite acestora să utilizeze fondurile disponibile în cadrul fondurilor de coeziune într-un mod atractiv și simplificat.
               
               
            
            
               1.5.Durata și impactul financiar 
            
            
               x durată limitată 
            
            
               –x
                     în vigoare de la 1.1.2021 până la 31.12.2027 
            
            
               –Impact financiar din 2021 până în 2027 pentru creditele de angajament și din 2021 până în 2030 pentru creditele de plată pentru provizionarea garanției UE 
            
            
               ◻ durată nelimitată
            
            
               –punere în aplicare cu o perioadă de creștere în intensitate din AAAA până în AAAA,
            
            
               –urmată de o perioadă de funcționare la capacitate maximă.
            
            
               1.6.Modul (modurile) de gestiune preconizat(e)
                  47
               
            
            
               x Gestiune directă asigurată de către Comisie
            
            
               –x prin intermediul departamentelor sale, inclusiv al personalului din delegațiile Uniunii; 
            
         
         
            
               –◻
                     prin intermediul agențiilor executive 
            
            
               ◻ Gestiune partajată cu statele membre 
            
            
               x Gestiune indirectă, cu delegarea sarcinilor de execuție bugetară:
            
            
               –◻ țărilor terțe sau organismelor pe care le-au desemnat acestea;
            
            
               –x organizațiilor internaționale și agențiilor acestora (a se preciza);
            
            
               –x BEI și Fondului european de investiții;
            
            
               –◻ organismelor menționate la articolele 70 și 71 din Regulamentul financiar;
            
            
               –x organismelor de drept public;
            
            
               –x organismelor de drept privat cu misiune de serviciu public, cu condiția să prezinte garanții financiare adecvate;
            
            
               –x organismelor de drept privat dintr-un stat membru care sunt responsabile cu punerea în aplicare a unui parteneriat public-privat și care prezintă garanții financiare adecvate;
            
            
               –◻ persoanelor cărora li se încredințează executarea unor acțiuni specifice în cadrul PESC, în temeiul titlului V din TUE, și care sunt identificate în actul de bază relevant.
            
            
               Observații
            
            
               
                  Partenerii de implementare vor fi selectați de Comisie pe baza criteriilor stabilite în propunerea legislativă. Aceștia pot proveni din toate sau o parte dintre categoriile de mai sus. 
               
               
                  Gestiunea directă poate viza parțial implementarea Platformei de consiliere InvestEU și a Portalului InvestEU.
               
            
            
               2.MĂSURI DE GESTIUNE 
            
            
               2.1.Dispoziții în materie de monitorizare și de raportare 
            
            
               
                  Partenerii de implementare raportează Comisiei în mod regulat, în conformitate cu Regulamentul financiar. În ceea ce privește monitorizarea, aceștia aplică normele și procedurile proprii care au fost evaluate în conformitate cu articolul 154 din Regulamentul financiar ca îndeplinind cerințele prevăzute la articolul respectiv. Comisia va monitoriza performanța pentru fiecare componentă de politică.
               
            
            
               2.2.Sistemul (sistemele) de gestiune și de control 
            
            
               2.2.1.Justificarea modului (modurilor) de gestiune, a mecanismului (mecanismelor) de punere în aplicare a finanțării, a modalităților de plată și a strategiei de control propuse
            
            
               
                  Fondul InvestEU (garanția UE) va fi implementat prin gestiune indirectă prin intermediul partenerilor de implementare, care, ca regulă generală, contribuie și la sprijinul care urmează să fie acordat destinatarilor finali. 
               
            
         
         
            
               
                  Partenerii de implementare vor fi Grupul BEI, instituțiile financiare internaționale, băncile și instituțiile naționale de promovare și alți intermediari financiari care sunt organisme ale Uniunii, reglementate și/sau aflate sub supravegherea sectorului bancar. Operațiunile care beneficiază de sprijinul garanției UE sunt în continuare operațiuni aprobate de organele de conducere ale partenerilor de implementare, care vor trebui să aplice cadrul lor de diligență și control pentru aceste operațiuni. Partenerii de implementare vor transmite Comisiei situațiile financiare auditate.
               
               
                  Comisia va încheia acordurile de garantare cu partenerii de implementare. Platforma de consiliere InvestEU va fi implementată prin gestiune indirectă sau directă, în funcție de tipul de asistență. 
               
               
                  Impactul global al Programului InvestEU (inclusiv creșterea propusă) va face obiectul unor evaluări, astfel cum se subliniază în propunerea inițială. Regulamentul propus definește indicatori-cheie de performanță. Acordurile de garantare vor include indicatori specifici, în funcție de produsele financiare care urmează să fie utilizate. 
               
               
                  Vor fi solicitate rapoarte armonizate din partea partenerilor de implementare, în conformitate cu Regulamentul financiar.
               
            
            
               2.2.2.Informații privind riscurile identificate și sistemul (sistemele) de control intern instituit(e) pentru atenuarea lor
            
            
               
                  Riscul pentru bugetul Uniunii este legat de garanția bugetară furnizată de Uniune partenerilor de implementare pentru operațiunile lor de finanțare și de investiții. Garanția UE este o garanție irevocabilă, la prima cerere, de obicei pe bază de portofoliu, pentru operațiunile acoperite. Bugetul Uniunii și partenerul de implementare împart remunerația aferentă riscului obținută din operațiuni pe baza riscurilor asumate de fiecare parte. 
               
               
                  Garanția UE este limitată la 75 153 850 000 EUR. 
               
               
                  Rubrica bugetară („p.m.”) corespunzătoare garanției bugetare pentru partenerul de implementare va fi activată numai în cazul unei cereri efective de executare a garanției care nu poate fi acoperită în întregime de provizionare (finanțată cu cel puțin 33 800 000 000 EUR în mod progresiv până la sfârșitul anului 2030). Rata de provizionare de 45 % se bazează pe experiența anterioară cu FEIS și instrumentele financiare. Aceasta reprezintă o medie ponderată a unei rate de provizionare noționale de 40 % pentru cele patru componente propuse inițial de Comisie și a unei rate de provizionare noționale de 52 % pentru componenta nou propusă pentru investiții europene strategice. Aceasta din urmă este ușor mai ridicată din cauza riscului perceput al anumitor sectoare care urmează să fie sprijinite în cadrul celei de a cincea componente și a naturii produselor financiare care urmează să fie implementate.
               
               
                  Datoria contingentă aferentă compartimentului pentru statele membre va fi acoperită printr-o garanție reciprocă din partea fiecărui stat membru în cauză. 
               
               
                  Operațiunile de finanțare și de investiții în contextul InvestEU se desfășoară în conformitate cu regulamentul de procedură standard al partenerilor de implementare și cu bunele practici bancare. Partenerii de implementare selectați și Comisia încheie un acord de garantare care stabilește dispozițiile și procedurile detaliate referitoare la implementarea Fondului InvestEU.
               
               
                  Caracterul adecvat al normelor și procedurilor partenerilor de implementare și aplicarea acestora vor fi controlate de Comisie prin evaluarea bazată pe piloni, în conformitate cu Regulamentul financiar. În plus, întrucât partenerul de implementare suportă, în general, o parte din risc, interesele Uniunii și ale partenerului de implementare sunt aliniate, ceea ce reduce riscul pentru buget.
               
               
                  Va fi instituită o structură specifică de guvernanță pentru a acorda garanția UE („Comitetul pentru investiții”).
               
               
                  Comisia va primi situații financiare auditate anuale care vor acoperi operațiunile partenerilor de implementare.
               
            
            
               2.2.3.Estimarea și justificarea raportului cost-eficacitate al controalelor (raportul dintre costurile controalelor și valoarea fondurilor aferente gestionate) și evaluarea nivelurilor preconizate ale riscurilor de eroare (la plată și la închidere) 
            
            
               
                  UE garantează operațiunile desfășurate de entitățile cărora le-a fost încredințată execuția în conformitate cu normele și procedurile acestora, inclusiv cu cadrul lor de control intern. Pentru bugetul UE ar putea apărea costuri numai în legătură cu anumite cerințe impuse de UE, în plus față de cadrul de control intern al entităților cărora le-a fost încredințată execuția, care nu pot fi cuantificate încă.
               
            
            
               2.3.Măsuri de prevenire a fraudelor și a neregulilor 
            
            
               
                  Partenerii de implementare selectați vor fi fost supuși evaluării bazate pe piloni prevăzute la articolul 154 din Regulamentul financiar, care asigură o calitate solidă a controlului intern și sisteme de audit extern independente. În plus, aceștia vor trebui să îndeplinească cerințele prevăzute în titlul X din Regulamentul financiar. Fiind instituții financiare, partenerii de implementare vor dispune de cadre de control intern. Partenerii de implementare vor asigura procedurile de diligență, monitorizare și control al operațiunilor de finanțare sau de investiții sprijinite de garanția UE. Pe lângă aceasta, articolul 29 din regulamentul propus prevede că auditurile privind utilizarea finanțării din partea Uniunii efectuate de către persoane sau entități, inclusiv de alte entități decât cele mandatate de instituțiile sau organismele Uniunii, constituie baza asigurării globale prevăzute la articolul 127 din Regulamentul financiar. 
               
            
            
               3.IMPACTUL FINANCIAR ESTIMAT AL PROPUNERII/INIȚIATIVEI 
            
            
               3.1.Rubrica din cadrul financiar multianual și linia (liniile) bugetară (bugetare) de cheltuieli propusă (propuse) 
            
            
                     
                        Rubrica din cadrul financiar multianual
                     
                  
                  
                     
                        Linia bugetară
                     
                  
                  
                     
                        Tipul de 
                        cheltuieli
                     
                  
                  
                     
                        Contribuție 
                     
                  
               
                     
                  
                  
                     
                        Număr 
                        Rubrica 1
                     
                  
                  
                     
                        Dif./ Nedif.
                           48
                        
                     
                  
                  
                     
                        din partea țărilor AELS
                           49
                        
                     
                     
                  
                  
                     
                        din partea țărilor candidate
                           50
                        
                     
                     
                  
                  
                     
                        din partea țărilor terțe
                     
                  
                  
                     
                        în sensul articolului [21 alineatul (2) litera (b)] din Regulamentul financiar 
                     
                  
               
                     
                        1
                     
                  
                  
                     
                        02.0101 Cheltuieli de sprijin pentru InvestEU
                     
                  
                  
                     
                        Nedif.
                     
                  
                  
                     
                        DA
                     
                  
                  
                     
                        DA
                     
                  
                  
                     
                        DA
                     
                  
                  
                     
                        NU
                     
                  
               
                     
                        1
                     
                  
                  
                     
                        02.0201 Garanția pentru InvestEU
                     
                  
                  
                     
                        Dif.
                     
                  
                  
                     
                        DA
                     
                  
                  
                     
                        DA
                     
                  
                  
                     
                        DA
                     
                  
                  
                     
                        NU
                     
                  
               
                     
                        1
                     
                  
                  
                     
                        02.0202 Garanția InvestEU — Provizionarea Fondului comun de provizionare
                     
                  
                  
                     
                        Dif.
                     
                  
                  
                     
                        DA
                     
                  
                  
                     
                        DA
                     
                  
                  
                     
                        DA
                     
                  
                  
                     
                        NU
                     
                  
               
                     
                        1
                     
                  
                  
                     
                        02.0203 Platforma de consiliere InvestEU, Portalul InvestEU și măsurile de însoțire
                     
                  
                  
                     
                        Dif.
                     
                  
                  
                     
                        DA
                     
                  
                  
                     
                        DA
                     
                  
                  
                     
                        DA
                     
                  
                  
                     
                        NU
                     
                  
               
         
            
               3.2.Impactul estimat asupra cheltuielilor 
            
            
               3.2.1.Sinteza impactului estimat asupra cheltuielilor 
            
            
               milioane EUR (cu trei zecimale)
            
            
                     
                        Rubrica din cadrul financiar 
                        multianual 
                     
                  
                  
                     
                        <... >
                     
                  
                  
                     
                        Rubrica 1
                     
                  
               
            
                     
                  
                  
                     
                        2021
                     
                  
                  
                     
                        2022
                     
                  
                  
                     
                        2023
                     
                  
                  
                     
                        2024
                     
                  
                  
                     
                        2025
                     
                  
                  
                     
                        2026
                     
                  
                  
                     
                        2027
                     
                  
                  
                     
                        După 2027
                     
                  
                  
                     
                        TOTAL
                     
                  
               
                     
                        02.0201 Garanția pentru InvestEU
                     
                  
                  
                     
                        Angajamente
                     
                  
                  
                     
                        (1)
                     
                  
                  
                     
                        p.m.
                     
                  
                  
                     
                        p.m.
                     
                  
                  
                     
                        p.m.
                     
                  
                  
                     
                        p.m.
                     
                  
                  
                     
                        p.m.
                     
                  
                  
                     
                        p.m.
                     
                  
                  
                     
                        p.m.
                     
                  
                  
                     
                  
                  
                     
                  
               
                     
                  
                  
                     
                        Plăți
                     
                  
                  
                     
                        (2)
                     
                  
                  
                     
                        p.m.
                     
                  
                  
                     
                        p.m.
                     
                  
                  
                     
                        p.m.
                     
                  
                  
                     
                        p.m.
                     
                  
                  
                     
                        p.m.
                     
                  
                  
                     
                        p.m.
                     
                  
                  
                     
                        p.m.
                     
                  
                  
                     
                  
                  
                     
                  
               
                     
                        02.0202 Garanția InvestEU — Provizionarea Fondului comun de provizionare 
                     
                  
                  
                     
                        Angajamente
                     
                  
                  
                     
                        (1)
                     
                  
                  
                     
                        404,322
                     
                  
                  
                     
                        412,872
                     
                  
                  
                     
                        11,604
                     
                  
                  
                     
                        13,371
                     
                  
                  
                     
                        17,673
                     
                  
                  
                     
                        19,511
                     
                  
                  
                     
                        20,646
                     
                  
                  
                     
                  
                  
                     
                        900,000
                     
                  
               
                     
                  
                  
                     
                        Plăți
                     
                  
                  
                     
                        (2)
                     
                  
                  
                     
                        200,036
                     
                  
                  
                     
                        415,183
                     
                  
                  
                     
                        204,374
                     
                  
                  
                     
                        48,920
                     
                  
                  
                     
                        7,059
                     
                  
                  
                     
                        11,396
                     
                  
                  
                     
                        13,032
                     
                  
                  
                     
                  
                  
                     
                        900,000
                     
                  
               
                     
                        02.0203 Platforma de consiliere InvestEU, Portalul InvestEU și măsurile de însoțire
                     
                  
                  
                     
                        Angajamente
                     
                  
                  
                     
                        (1)
                     
                  
                  
                     
                        72,658
                     
                  
                  
                     
                        73,658
                     
                  
                  
                     
                        76,158
                     
                  
                  
                     
                        76,158
                     
                  
                  
                     
                        73,658
                     
                  
                  
                     
                        73,658
                     
                  
                  
                     
                        74,397
                     
                  
                  
                     
                  
                  
                     
                        520,345
                     
                  
               
                     
                  
                  
                     
                        Plăți
                     
                  
                  
                     
                        (2)
                     
                  
                  
                     
                        38,172
                     
                  
                  
                     
                        66,572
                     
                  
                  
                     
                        82,772
                     
                  
                  
                     
                        84,772
                     
                  
                  
                     
                        84,272
                     
                  
                  
                     
                        81,772
                     
                  
                  
                     
                        82,011
                     
                  
                  
                     
                  
                  
                     
                        520,345
                     
                  
               
                     
                        02.0101 Cheltuieli de sprijin pentru InvestEU
                     
                  
                  
                     
                        Angajamente = Plăți
                     
                  
                  
                     
                        (3)
                     
                  
                  
                     
                        0,564
                     
                  
                  
                     
                        0,564
                     
                  
                  
                     
                        0,564
                     
                  
                  
                     
                        0,564
                     
                  
                  
                     
                        0,564
                     
                  
                  
                     
                        0,564
                     
                  
                  
                     
                        0,564
                     
                  
                  
                     
                  
                  
                     
                        3,948
                     
                  
               
                     
                        TOTAL credite pentru pachetul financiar al programului
                     
                  
                  
                     
                        Angajamente
                     
                  
                  
                     
                        =1+3
                     
                  
                  
                     
                        477,544
                     
                  
                  
                     
                        487,094
                     
                  
                  
                     
                        88,326
                     
                  
                  
                     
                        90,093
                     
                  
                  
                     
                        91,895
                     
                  
                  
                     
                        93,733
                     
                  
                  
                     
                        95,607
                     
                  
                  
                     
                  
                  
                     
                        1 424,293
                     
                  
               
                     
                  
                  
                     
                        Plăți
                     
                  
                  
                     
                        =2+3
                     
                  
                  
                     
                        238,772
                     
                  
                  
                     
                        482,319
                     
                  
                  
                     
                        287,710
                     
                  
                  
                     
                        134,256
                     
                  
                  
                     
                        91,895
                     
                  
                  
                     
                        93,733
                     
                  
                  
                     
                        95,607
                     
                  
                  
                     
                  
                  
                     
                        1 424,293
                     
                  
               
            
               În plus față de pachetul financiar definit în tabelele de mai sus, suma de 33 000,440 milioane EUR (în prețuri curente) va fi disponibilă sub formă de venituri alocate externe, în sensul articolului 21 alineatul (5) din Regulamentul financiar, ca finanțare din Instrumentul de redresare al Uniunii Europene. Din această sumă, până la 8,960 milioane EUR pot fi destinate cheltuielilor administrative, inclusiv cheltuielilor cu personalul extern.
            
            
               O sumă specifică de 191 milioane EUR va fi necesară pentru a acoperi serviciile de consiliere, asistența tehnică și alte măsuri însoțitoare. 
            
            
               Defalcarea orientativă a cheltuielilor din veniturile alocate externe este următoarea: 
            
            
            
                     
                        InvestEU
                     
                  
                  
                     
                  
                  
                     
                  
                  
                     
                        2021
                     
                  
                  
                     
                        2022
                     
                  
                  
                     
                        2023
                     
                  
                  
                     
                        2024
                     
                  
                  
                     
                        2025
                     
                  
                  
                     
                        2026
                     
                  
                  
                     
                        2027
                     
                  
                  
                     
                        După 2027
                     
                  
                  
                     
                        TOTAL
                     
                  
               
                     
                        Cheltuieli operaționale din veniturile alocate externe din EURI
                     
                  
                  
                     
                        Angajamente
                     
                  
                  
                     
                        (1)
                     
                  
                  
                     
                        9 643,720
                     
                  
                  
                     
                        9 836,720
                     
                  
                  
                     
                        6 688,720
                     
                  
                  
                     
                        6 822,320
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                        32 991,480
                     
                  
               
                     
                  
                  
                     
                        Plăți
                     
                  
                  
                     
                        (2)
                     
                  
                  
                     
                        817,000
                     
                  
                  
                     
                        6 040,913
                     
                  
                  
                     
                        6 042,912
                     
                  
                  
                     
                        6 042,913
                     
                  
                  
                     
                        6 042,913
                     
                  
                  
                     
                        4 409,913
                     
                  
                  
                     
                        3 592,913
                     
                  
                  
                     
                  
                  
                     
                        32 991,480
                     
                  
               
                     
                        Cheltuieli de sprijin administrativ din veniturile alocate externe din EURI
                     
                  
                  
                     
                        Angajamente = Plăți
                     
                  
                  
                     
                        (3)
                     
                  
                  
                     
                        1,280
                     
                  
                  
                     
                        1,280
                     
                  
                  
                     
                        1,280
                     
                  
                  
                     
                        1,280
                     
                  
                  
                     
                        1,280
                     
                  
                  
                     
                        1,280
                     
                  
                  
                     
                        1,280
                     
                  
                  
                     
                  
                  
                     
                        8,960
                     
                  
               
                     
                        Total venituri alocate externe
                     
                  
                  
                     
                        Angajamente
                     
                  
                  
                     
                        =1+3
                     
                  
                  
                     
                        9 645,000
                     
                  
                  
                     
                        9 838,000
                     
                  
                  
                     
                        6 690,000
                     
                  
                  
                     
                        6 823,600
                     
                  
                  
                     
                        1,280
                     
                  
                  
                     
                        1,280
                     
                  
                  
                     
                        1,280
                     
                  
                  
                     
                  
                  
                     
                        33 000,440
                     
                  
               
                     
                  
                  
                     
                        Plăți
                     
                  
                  
                     
                        =2+3
                     
                  
                  
                     
                        818,280
                     
                  
                  
                     
                        6 044,193
                     
                  
                  
                     
                        6 044,193
                     
                  
                  
                     
                        6 044,193
                     
                  
                  
                     
                        6 044,193
                     
                  
                  
                     
                        4 411,193
                     
                  
                  
                     
                        3 594,193
                     
                  
                  
                     
                  
                  
                     
                        33 000,440
                     
                  
               
            
                     
                        Rubrica din cadrul financiar 
                        multianual 
                     
                  
                  
                     
                        7
                     
                  
                  
                     
                        „Cheltuieli administrative”
                     
                  
               
               
            
            
               milioane EUR (cu trei zecimale)
            
            
                     
                  
                  
                     
                        2021
                     
                  
                  
                     
                        2022
                     
                  
                  
                     
                        2023
                     
                  
                  
                     
                        2024
                     
                  
                  
                     
                        2025
                     
                  
                  
                     
                        2026
                     
                  
                  
                     
                        2027
                     
                  
                  
                     
                        După 2027
                     
                  
                  
                     
                        TOTAL
                     
                  
               
                     
                        Resurse umane 
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
               
                     
                        Alte cheltuieli administrative 
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
               
                     
                        TOTAL credite la RUBRICA 7 din cadrul financiar multianual
                     
                  
                  
                     
                        (Total angajamente = Total plăți)
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
               
               milioane EUR (cu trei zecimale)
            
            
                     
                  
                  
                     
                  
                  
                     
                  
                  
                     
                        2021
                     
                  
                  
                     
                        2022
                     
                  
                  
                     
                        2023
                     
                  
                  
                     
                        2024
                     
                  
                  
                     
                        2025
                     
                  
                  
                     
                        2026
                     
                  
                  
                     
                        2027
                     
                  
                  
                     
                        După 2027
                     
                  
                  
                     
                        TOTAL
                     
                  
               
                     
                        TOTAL credite 
                        în RUBRICILE 
                        din cadrul financiar multianual 
                     
                  
                  
                     
                        Angajamente
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
               
                     
                  
                  
                     
                        Plăți
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
               
         
            
            
               3.2.2.Sinteza impactului estimat asupra creditelor cu caracter administrativ
            
            
               –◻
                     Propunerea/inițiativa nu implică utilizarea de credite cu caracter administrativ 
            
            
               –x Propunerea/inițiativa implică utilizarea de credite cu caracter administrativ, conform explicațiilor de mai jos:
            
            
               milioane EUR (cu trei zecimale)
            
            
                     
                        Ani
                     
                  
                  
                     
                        2021
                     
                  
                  
                     
                        2022
                     
                  
                  
                     
                        2023
                     
                  
                  
                     
                        2024
                     
                  
                  
                     
                        2025
                     
                  
                  
                     
                        2026
                     
                  
                  
                     
                        2027
                     
                  
                  
                     
                        TOTAL
                     
                  
               
            
                     
                        RUBRICA 7 
                        din cadrul financiar multianual
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
               
                     
                        Resurse umane 
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
               
                     
                        Alte cheltuieli administrative 
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
               
                     
                        Subtotal RUBRICA 7 
                        din cadrul financiar multianual 
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
               
            
                     
                        În afara RUBRICII 7 
                        din cadrul financiar multianual 
                     
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
               
                     
                        Resurse umane
                           51
                         
                     
                  
                  
                     
                        1,280
                     
                  
                  
                     
                        1,280
                     
                  
                  
                     
                        1,280
                     
                  
                  
                     
                        1,280
                     
                  
                  
                     
                        1,280
                     
                  
                  
                     
                        1,280
                     
                  
                  
                     
                        1,280
                     
                  
                  
                     
                        8,960
                     
                  
               
                     
                        Alte cheltuieli 
                        cu caracter administrativ
                           52
                        
                     
                  
                  
                     
                        0,564
                     
                  
                  
                     
                        0,564
                     
                  
                  
                     
                        0,564
                     
                  
                  
                     
                        0,564
                     
                  
                  
                     
                        0,564
                     
                  
                  
                     
                        0,564
                     
                  
                  
                     
                        0,564
                     
                  
                  
                     
                        3,948
                     
                  
               
                     
                        Subtotal 
                        în afara RUBRICII 7 
                        din cadrul financiar multianual 
                     
                  
                  
                     
                        1,844
                     
                  
                  
                     
                        1,844
                     
                  
                  
                     
                        1,844
                     
                  
                  
                     
                        1,844
                     
                  
                  
                     
                        1,844
                     
                  
                  
                     
                        1,844
                     
                  
                  
                     
                        1,844
                     
                  
                  
                     
                        12,908
                     
                  
               
            
                     
                        TOTAL
                     
                  
                  
                     
                        1,844
                     
                  
                  
                     
                        1,844
                     
                  
                  
                     
                        1,844
                     
                  
                  
                     
                        1,844
                     
                  
                  
                     
                        1,844
                     
                  
                  
                     
                        1,844
                     
                  
                  
                     
                        1,844
                     
                  
                  
                     
                        12,908
                     
                  
               
            
               Necesarul de credite pentru resursele umane și pentru alte cheltuieli cu caracter administrativ va fi acoperit de creditele direcției generale (DG) respective care sunt deja alocate pentru gestionarea acțiunii și/sau au fost redistribuite intern în cadrul DG-ului respectiv, completate, după caz, cu resurse suplimentare care ar putea fi alocate DG-ului care gestionează acțiunea în cadrul procedurii anuale de alocare și ținând seama de constrângerile bugetare.
            
            
               
            
               3.2.2.1.Necesarul de resurse umane estimat
            
            
               –◻
                     Propunerea/inițiativa nu implică utilizarea de resurse umane. 
            
            
               –x
                     Propunerea/inițiativa implică utilizarea de resurse umane, conform explicațiilor de mai jos:
            
            
               Estimări în echivalent normă întreagă
            
            
                     
                        Ani
                     
                  
                  
                     
                        2021
                     
                  
                  
                     
                        2022
                     
                  
                  
                     
                        2023
                     
                  
                  
                     
                        2024
                     
                  
                  
                     
                        2025
                     
                  
                  
                     
                        2026
                     
                  
                  
                     
                        2027
                     
                  
               
                     
                        •Posturi din schema de personal (funcționari și agenți temporari)
                     
                  
               
                     
                        La sediu și în reprezentanțele Comisiei
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
               
                     
                        În delegații
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
               
                     
                        Cercetare
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
               
                     
                        • Personal extern (în echivalent normă întreagă: ENI) - AC, AL, END, INT și JED 
                           53
                        
                     
                     
                        Rubrica 7
                     
                  
               
                     
                        Finanțare de la RUBRICA 7 din cadrul financiar multianual 
                     
                  
                  
                     
                        - la sediu
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
               
                     
                  
                  
                     
                        - în delegații 
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
               
                     
                        Finanțare din pachetul financiar al programului 
                           54
                        
                     
                  
                  
                     
                        - la sediu
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
               
                     
                  
                  
                     
                        - în delegații 
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
               
                     
                        Cercetare
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
               
                     
                        Altele (venituri alocate)
                     
                  
                  
                     
                        16
                     
                  
                  
                     
                        16
                     
                  
                  
                     
                        16
                     
                  
                  
                     
                        16
                     
                  
                  
                     
                        16
                     
                  
                  
                     
                        16
                     
                  
                  
                     
                        16
                     
                  
               
                     
                        TOTAL
                     
                  
                  
                     
                        16
                     
                  
                  
                     
                        16
                     
                  
                  
                     
                        16
                     
                  
                  
                     
                        16
                     
                  
                  
                     
                        16
                     
                  
                  
                     
                        16
                     
                  
                  
                     
                        16
                     
                  
               
         
            
               DG ECFIN este domeniul de politică sau titlul din buget în cauză.
            
            
               Necesarul de resurse umane va fi asigurat din efectivele de personal ale DG-ului în cauză alocate deja pentru gestionarea acțiunii și/sau redistribuite intern în cadrul DG-ului, completate, după caz, cu resurse suplimentare ce ar putea fi acordate DG-ului care gestionează acțiunea în cadrul procedurii anuale de alocare și ținând seama de constrângerile bugetare. Personalul extern suplimentar va fi finanțat exclusiv din veniturile alocate.
            
            
               Descrierea sarcinilor care trebuie efectuate:
            
            
                     
                        Funcționari și personal temporar
                     
                  
                  
                     
                        Front office (elaborarea de documente de politică și de orientare, pregătirea și negocierea acordurilor de garantare și consiliere, marketing, monitorizare operațională și raportare, gestionarea asistenței tehnice și a serviciilor de consiliere);
                     
                     
                        Secretariatul Fondului InvestEU (primirea și distribuirea propunerilor de la partenerii de implementare, legătura cu partenerii de implementare, secretariatul Comitetului pentru investiții, al Comitetului consultativ și al Comitetului director, coordonarea internă a Comisiei, pregătirea documentelor de politică, definirea poziției Comisiei, raportare);
                     
                     
                        Back office (monitorizarea și urmărirea programului, inclusiv cererile de executare a garanției, raportarea operațională și financiară și alte activități de gestionare a garanțiilor; monitorizarea și raportarea cu privire la serviciile de consiliere și asistență tehnică);
                     
                     
                        Risc (monitorizarea profilului de risc de credit al portofoliilor de operațiuni în cadrul garanției UE, evaluare și raportare);
                     
                  
               
                     
                        Personal extern
                     
                  
                  
                     
                        Back office (monitorizarea și urmărirea programului, inclusiv cererile de executare a garanției, raportarea operațională și financiară și alte activități de gestionare a garanțiilor; monitorizarea și raportarea cu privire la serviciile de consiliere și asistență tehnică);
                     
                     
                        Secretariatul Fondului InvestEU.
                     
                     
                  
               
            
               3.3.Impactul estimat asupra veniturilor 
            
            
               –◻
                     Propunerea/inițiativa nu are impact financiar asupra veniturilor.
            
            
               –x
                     Propunerea/inițiativa are următorul impact financiar:
            
            
               –◻
                     asupra resurselor proprii 
            
            
               –x
                     asupra altor venituri
            
            
               vă rugăm să precizați dacă veniturile sunt alocate unor linii de cheltuieli x
            
            
               milioane EUR (cu trei zecimale)
            
            
                     
                        Linia bugetară pentru venituri:
                     
                  
                  
                     
                        Impactul propunerii/inițiativei
                           55
                        
                     
                  
               
                     
                  
                  
                     
                        2021
                     
                  
                  
                     
                        2022
                     
                  
                  
                     
                        2023
                     
                  
                  
                     
                        2024
                     
                  
                  
                     
                        2025
                     
                  
                  
                     
                        2026
                     
                  
                  
                     
                        2027
                     
                  
               
                     
                        6 4 1 (Contribuții de la instrumente financiare — Venituri alocate)
                     
                  
                  
                     
                        250,000
                     
                  
                  
                     
                        100,000
                     
                  
                  
                     
                        100,000
                     
                  
                  
                     
                        250,000
                     
                  
                  
                     
                        100,000
                     
                  
                  
                     
                        100,000
                     
                  
                  
                     
                        100,000
                     
                  
               
               În conformitate cu articolul 28 alineatul (1) din propunere, veniturile, rambursările și recuperările vor fi alocate următoarei linii bugetare de cheltuieli: 02.02.02 Provizionarea garanției InvestEU + 02.02.03 Platforma de consiliere InvestEU, Portalul InvestEU și măsurile de însoțire.
            
            
               Alte observații (de exemplu, metoda/formula utilizată pentru calcularea impactului asupra veniturilor sau orice alte informații): Veniturile alocate din partea InvestEU vor fi alocate în primul rând pentru a acoperi comisioanele. 
            
            
               [Aceste venituri nu se referă la veniturile generate în temeiul propunerii de regulament EURI]. 
            
            
         
         
            
                  
                     (1)
                  
                        COM (2018)439.
               
               
                  
                     (2)
                  
                        2018/229 (COD).
               
               
                  
                     (3)
                  
                        COM(2020)102.
               
               
                  
                     (4)
                  
                        Mai exact, aceștia trebuie să aibă sediul social într-un stat membru și să fie activi în Uniune, în sensul că au activități semnificative în ceea ce privește personalul, producția, cercetarea și dezvoltarea sau alte activități economice în Uniune. 
               
               
                  
                     (5)
                  
                        COM(2020)102.
               
               
                  
                     (6)
                  
                        SWD(2018)316 final.
               
               
                  
                     (7)
                  
                        http://eur-lex.europa.eu/legal-content/EN/TXT/HTML/?uri=CELEX:52016SC0297&from=EN
               
               
                  
                     (8)
                  
                        https://www.eca.europa.eu/Lists/News/NEWS1611_11/OP16_02_RO.pdf
               
               
                  
                     (9)
                  
                        http://www.eib.org/infocentre/publications/all/evaluation-of-the-functioning-of-the-efsi.htm
               
               
                  
                     (10)
                  
                        https://ec.europa.eu/commission/publications/independent-evaluation-investment-plan_en
               
               
                  
                     (11)
                  
                        http://ec.europa.eu/transparency/regdoc/rep/1/2016/RO/COM-2016-764-F1-RO-MAIN.PDF
               
               
                  
                     (12)
                  
                        https://www.eca.europa.eu/ro/Pages/DocItem.aspx?did=44174
               
               
                  
                     (13)
                  
                        Aceasta a reprezentat o subparte a consultării publice privind investițiile, cercetarea și inovarea, IMM-urile și piața unică.https://ec.europa.eu/info/consultations/public-consultation-eu-funds-area-investment-research-innovation-smes-and-single-market_ro
               
               
                  
                     (14)
                  
                        https://ec.europa.eu/info/sites/info/files/economy-finance/efsi_evaluation_-_final_report.pdf
               
               
                  
                     (15)
                  
                        JO L 169, 1.7.2015, p. 1.
               
               
                  
                     (16)
                  
                        SWD(2018) 314 final.
               
               
                  
                     (17)
                  
                        
                  https://ec.europa.eu/transparency/regdoc/rep/2/2018/EN/SEC-2018-293-1-EN-MAIN-PART-1.PDF
               
               
                  
                     (18)
                  
                        SWD(2018)314 final.
               
               
                  
                     (19)
                  
                        COM(2020)442 final.
               
               
                  
                     (20)
                  
                        Acord interinstituțional între Parlamentul European, Consiliul Uniunii Europene și Comisia Europeană privind o mai bună legiferare din 13 aprilie 2016 (JO L 123, 12.5.2016, p. 1).
               
               
                  
                     (21)
                  
                        Regulamentul (UE) 2015/1017 al Parlamentului European și al Consiliului din 25 iunie 2015 privind Fondul european pentru investiții strategice, Platforma europeană de consiliere în materie de investiții și Portalul european de proiecte de investiții și de modificare a Regulamentelor (UE) nr. 1291/2013 și (UE) nr. 1316/2013 – Fondul european pentru investiții strategice (JO L 169, 1.7.2015, p. 1).
               
               
                  
                     (22)
                  
                        JO C […], […], p. […].
               
               
                  
                     (23)
                  
                        JO C […], […], p. […].
               
               
                  
                     (24)
                  
                        JO L 282, 19.10.2016, p. 4.
               
               
                  
                     (25)
                  
                        COM(2018) 353.
               
               
                  
                     (26)
                  
                        JO L 309, 13.12.1993, p. 3.
               
               
                  
                     (27)
                  
                        Directiva (UE) 2016/2284 a Parlamentului European și a Consiliului din 14 decembrie 2016 privind reducerea emisiilor naționale de anumiți poluanți atmosferici, de modificare a Directivei 2003/35/CE și de abrogare a Directivei 2001/81/CE (JO L 344, 17.12.2016, p. 1).
               
               
                  
                     (28)
                  
                        Directiva (UE) 2018/2001 a Parlamentului European și a Consiliului din 11 decembrie 2018 privind promovarea utilizării energiei din surse regenerabile (JO L 328, 21.12.2018, p. 82).
               
               
                  
                     (29)
                  
                        Regulamentul (UE) 2018/1999 al Parlamentului European și al Consiliului din 11 decembrie 2018 privind guvernanța uniunii energetice și a acțiunilor climatice, de modificare a Regulamentelor (CE) nr. 663/2009 și (CE) nr. 715/2009 ale Parlamentului European și ale Consiliului, a Directivelor 94/22/CE, 98/70/CE, 2009/31/CE, 2009/73/CE, 2010/31/UE, 2012/27/UE și 2013/30/UE ale Parlamentului European și ale Consiliului, a Directivelor 2009/119/CE și (UE) 2015/652 ale Consiliului și de abrogare a Regulamentului (UE) nr. 525/2013 al Parlamentului European și al Consiliului (JO L 328, 21.12.2018, p. 1).
               
               
                  
                     (30)
                  
                  
                        Regulamentul (UE, Euratom) 2018/1046 al Parlamentului European și al Consiliului din 18 iulie 2018 privind normele financiare aplicabile bugetului general al Uniunii, de modificare a Regulamentelor (UE) nr. 1296/2013, (UE) nr. 1301/2013, (UE) nr. 1303/2013, (UE) nr. 1304/2013, (UE) nr. 1309/2013, (UE) nr. 1316/2013, (UE) nr. 223/2014, (UE) nr. 283/2014 și a Deciziei nr. 541/2014/UE și de abrogare a Regulamentului (UE, Euratom) nr. 966/2012 (JO L 193, 30.7.2018, p. 1). 
                  
               
               
                  
                     (31)
                  
                        COM(2018)323 final.
               
               
                  
                     (32)
                  
                        Regulamentul (CE) nr. 1466/97 al Consiliului din 7 iulie 1997 privind consolidarea supravegherii pozițiilor bugetare și supravegherea și coordonarea politicilor economice, (JO L 209, 2.8.1997, p. 1).
               
               
                  
                     (33)
                  
                        Regulamentul (CE) nr. 1467/97 al Consiliului din 7 iulie 1997 privind accelerarea și clarificarea aplicării procedurii de deficit excesiv (JO L 209, 2.8.1997, p. 6).
               
               
                  
                     (34)
                  
                        Regulamentul (UE) 2015/1017 al Parlamentului European și al Consiliului din 25 iunie 2015 privind Fondul european pentru investiții strategice, Platforma europeană de consiliere în materie de investiții și Portalul european de proiecte de investiții și de modificare a Regulamentelor (UE) nr. 1291/2013 și (UE) nr. 1316/2013 – Fondul european pentru investiții strategice (JO L 169, 1.7.2015, p. 1).
               
               
                  
                     (35)
                  
                        JO L 123, 12.5.2016, p. 1.
               
               
                  
                     (36)
                  
                        Regulamentul (UE, Euratom) nr. 883/2013 al Parlamentului European și al Consiliului din 11 septembrie 2013 privind investigațiile efectuate de Oficiul European de Luptă Antifraudă (OLAF) și de abrogare a Regulamentului (CE) nr. 1073/1999 al Parlamentului European și al Consiliului și a Regulamentului (Euratom) nr. 1074/1999 al Consiliului (JO L 248, 18.9.2013, p. 1).
               
               
                  
                     (37)
                  
                        Regulamentul (CE, Euratom) nr. 2988/95 al Consiliului din 18 decembrie 1995 privind protecția intereselor financiare ale Comunităților Europene (JO L 312, 23.12.1995, p. 1.)
               
               
                  
                     (38)
                  
                        Regulamentul (Euratom, CE) nr. 2185/96 al Consiliului din 11 noiembrie 1996 privind controalele și inspecțiile la fața locului efectuate de Comisie în scopul protejării intereselor financiare ale Comunităților Europene împotriva fraudei și a altor abateri (JO L 292, 15.11.1996, p. 2).
               
               
                  
                     (39)
                  
                        Regulamentul (UE) 2017/1939 al Consiliului din 12 octombrie 2017 de punere în aplicare a unei forme de cooperare consolidată în ceea ce privește instituirea Parchetului European (EPPO) (JO L 283, 31.10.2017, p. 1).
               
               
                  
                     (40)
                  
                        Directiva (UE) 2017/1371 a Parlamentului European și a Consiliului din 5 iulie 2017 privind combaterea fraudelor îndreptate împotriva intereselor financiare ale Uniunii prin mijloace de drept penal (JO L 198, 28.7.2017, p. 29).
               
               
                  
                     (41)
                  
                        SEC(2018)310; SWD(2018)337.
               
               
                  
                     (42)
                  
                        COM(2020)22 final.
               
               
                  
                     (43)
                  
                        Recomandarea 2003/361/CE a Comisiei din 6 mai 2003 privind definirea microîntreprinderilor și a întreprinderilor mici și mijlocii (JO L 124, 20.5.2003, p. 36).
               
               
                  
                     (44)
                  
                        Astfel cum se menționează la articolul 58 alineatul (2) litera (a) sau (b) din Regulamentul financiar.
               
               
                  
                     (45)
                  
                        Explicații detaliate privind modurile de gestiune, precum și trimiterile la Regulamentul financiar sunt disponibile pe site-ul BudgWeb: 
                  https://myintracomm.ec.europa.eu/budgweb/EN/man/budgmanag/Pages/budgmanag.aspx
                   
               
               
                  
                     (46)
                  
                        Dif. = credite diferențiate / Nedif. = credite nediferențiate.
               
               
                  
                     (47)
                  
                        AELS: Asociația Europeană a Liberului Schimb. 
               
               
                  
                     (48)
                  
                        Țările candidate și, după caz, candidații potențiali din Balcanii de Vest.
               
               
                  
                     (49)
                  
                        Venituri alocate externe
               
               
                  
                     (50)
                  
                        Asistență tehnică și/sau administrativă și cheltuieli de sprijin pentru punerea în aplicare a programelor și/sau a acțiunilor UE (fostele linii „BA”), cercetare indirectă și cercetare directă.
               
               
                  
                     (51)
                  
                        AC= agent contractual; AL= agent local; END = expert național detașat; INT = personal pus la dispoziție de agenți de muncă temporară; JPD = tânăr profesionist în delegații. 
               
               
                  
                     (52)
                  
                        Subplafonul pentru personal extern acoperit din creditele operaționale (fostele linii „BA”).
               
               
                  
                     (53)
                  
                        În ceea ce privește resursele proprii tradiționale (taxe vamale, cotizații pentru zahăr), sumele indicate trebuie să fie sume nete, și anume sumele brute după deducerea unei cote de 20 % pentru costurile de colectare.
               
            
      
    ---documentbreak--- 
      
         
               COMISIA EUROPEANĂ
            Bruxelles, 29.5.2020
            COM(2020) 403 final
            ANEXĂ
            la
            Propunerea de REGULAMENT AL PARLAMENTULUI EUROPEAN ȘI AL CONSILIULUI
            de instituire a Programului InvestEU
            
               
         
         
            
               ANEXA II 
                  Domenii eligibile pentru operațiuni de finanțare și de investiții
            
            
            
               Operațiunile de finanțare și de investiții din cadrul altor componente decât componenta pentru investiții europene strategice se pot încadra în unul sau mai multe dintre domeniile următoare:
            
            
               Operațiunile de finanțare și de investiții din cadrul componentei pentru investiții europene strategice se încadrează în domeniile prevăzute la articolul 7 alineatul (1) litera (e). Acestea pot include, în special, proiecte importante de interes european comun.
            
            
               1.
                     Dezvoltarea sectorului energetic în conformitate cu prioritățile uniunii energetice, inclusiv privind securitatea aprovizionării cu energie, cu tranziția la energie ecologică și cu angajamentele asumate în cadrul Agendei 2030 pentru dezvoltare durabilă și al Acordului de la Paris privind schimbările climatice, în special prin:
            
            
               (a)
                     extinderea producerii, a furnizării sau a utilizării de energie din surse regenerabile curată și durabilă, precum și a altor surse și soluții de energie sigure și durabile, cu emisii scăzute sau zero;
            
            
               (b)
                     eficiența energetică și reducerea consumului de energie (cu un accent deosebit asupra reducerii cererii prin managementul cererii de energie și reabilitarea clădirilor);
            
            
               (c)
                     dezvoltarea și modernizarea infrastructurilor energetice și transformarea acestora în infrastructuri inteligente, în special, dar nu exclusiv, la nivelul transportului și distribuției, precum și la cel al tehnologiilor de stocare, al interconectării rețelelor de electricitate între statele membre și al rețelelor inteligente;
            
            
               (d)
                     dezvoltarea unor sisteme inovatoare de încălzire cu emisii zero și cu emisii scăzute și producerea combinată de energie electrică și termică;
            
            
               (e)
                     producerea și furnizarea de combustibili sintetici durabili provenind din surse regenerabile/neutre din punctul de vedere al emisiilor de carbon și din alte surse sigure și durabile cu emisii scăzute sau zero, biocombustibili, biomasă și combustibili alternativi, inclusiv combustibili pentru toate modurile de transport, în conformitate cu obiectivele Directivei 2018/2001 a Parlamentului European și a Consiliului
                  1
                și
            
            
               (f)
                     infrastructura pentru captarea și stocarea carbonului în procese industriale, în centrale de bioenergie și în unități de producție în vederea efectuării tranziției energetice.
            
            
               2.
                     Dezvoltarea unor infrastructuri de transport și a unor soluții de mobilitate durabile și sigure, dar și a unor echipamente și tehnologii inovatoare conforme cu prioritățile Uniunii în materie de transport și cu angajamentele asumate în cadrul Acordului de la Paris privind schimbările climatice, în special prin:
            
            
               (a)
                     proiecte care sprijină dezvoltarea infrastructurii rețelei transeuropene de transport (TEN-T), inclusiv întreținerea și siguranța infrastructurii, nodurile urbane ale TEN-T, porturile maritime și interioare, aeroporturile, terminalele multimodale și conectarea acestor terminale multimodale la rețelele TEN-T și aplicațiile telematice menționate în Regulamentul (UE) nr. 1315/2013 al Parlamentului European și al Consiliului
                  2
               ;
            
            
               (b)
                     proiecte de infrastructură TEN-T care prevăd utilizarea a cel puțin două moduri de transport diferite, în special terminale multimodale de marfă și noduri de transport de călători;
            
            
               (c)
                     proiecte de mobilitate urbană inteligentă și durabilă care vizează moduri de transport urban cu emisii scăzute, incluzând căile navigabile interioare și soluții inovatoare de mobilitate, accesibilitatea nediscriminatorie, reducerea poluării atmosferice și acustice, consumul de energie, rețelele orașelor inteligente, menținerea sau creșterea nivelului de siguranță și reducerea frecvenței accidentelor, inclusiv pentru cicliști și pietoni;
            
            
               (d)
                     sprijinirea reînnoirii și modernizării activelor mobile din domeniul transporturilor, în vederea implementării unor soluții de mobilitate cu emisii scăzute sau zero, inclusiv prin utilizarea combustibililor alternativi în vehiculele din toate modurile de transport;
            
            
               (e)
                     infrastructura feroviară, alte proiecte feroviare, infrastructura căilor navigabile interioare, proiecte de transport public, porturile maritime și autostrăzile maritime;
            
            
               (f)
                     infrastructura pentru combustibili alternativi pentru toate modurile de transport, inclusiv infrastructura pentru încărcare cu energie electrică;
            
            
               (g)
                     alte proiecte de mobilitate urbană inteligentă și durabilă, care vizează:
            
         
         
            
               (i)
                     siguranța rutieră;
            
            
               (ii)
                     accesibilitatea;
            
            
               (iii)
                     reducerea emisiilor sau
            
            
               (iv)
                     dezvoltarea și implementarea unor noi tehnologii și servicii de transport, cum ar fi serviciile legate de modurile de transport conectate și autonome sau sistemele integrate de emitere a biletelor și
            
            
               (h)
                     proiecte de menținere sau de modernizare a infrastructurii de transport existente, inclusiv a autostrăzilor TEN-T, în cazul în care este necesară modernizarea acestora, de menținere sau de îmbunătățire a siguranței rutiere, de dezvoltare a serviciilor pentru sistemele de transport inteligente (STI) sau de garantare a integrității și standardelor infrastructurii, de dezvoltare a unor zone și facilități de parcare sigure, a unor stații de reîncărcare electrică și a unor stații de alimentare cu combustibili alternativi.
            
            
               3.
                     Mediu și resurse, în special cu privire la:
            
            
               (a)
                     infrastructura de alimentare cu apă, inclusiv cu apă potabilă și pentru salubritate, precum și eficiența rețelelor, reducerea scurgerilor, infrastructura pentru colectarea și epurarea apelor uzate, infrastructura din zonele de coastă și alte infrastructuri verzi având legătură cu apa;
            
            
               (b)
                     infrastructura de gestionare a deșeurilor;
            
            
               (c)
                     proiecte și întreprinderi în domeniul gestionării resurselor de mediu și al tehnologiilor durabile;
            
            
               (d)
                     consolidarea și refacerea ecosistemelor și a serviciilor aferente, inclusiv prin sprijinirea naturii și a biodiversității prin proiecte de infrastructură verde și albastră;
            
            
               (e)
                     dezvoltare urbană, rurală și costieră durabilă;
            
            
               (f)
                     acțiuni din domeniul schimbărilor climatice, adaptare la schimbările climatice și atenuarea acestora, inclusiv reducerea riscului de dezastre produse de pericole naturale;
            
            
               (g)
                     proiecte și întreprinderi care pun în aplicare economia circulară prin integrarea aspectelor care țin de eficiența utilizării resurselor în producție și în ciclul de viață al produselor, inclusiv prin furnizarea durabilă de materii prime principale și secundare;
            
            
               (h)
                     decarbonizarea industriilor mari consumatoare de energie și reducerea substanțială a emisiilor acestora, inclusiv demonstrarea unor tehnologii inovatoare cu emisii scăzute și implementarea acestora;
            
            
               (i)
                     decarbonizarea producției de energie și a lanțului de distribuție prin eliminarea treptată a utilizării cărbunelui și petrolului și
            
            
               (j)
                     proiecte care promovează patrimoniul cultural durabil.
            
            
               4.
                     Dezvoltarea unei infrastructuri pentru conectivitatea digitală, în special prin proiecte care sprijină implementarea de rețele digitale cu capacitate foarte mare, conectivitatea 5G și care ameliorează accesul și conectivitatea digitală, în special în zonele rurale și în regiunile periferice.
            
            
               5.
                     Cercetare, dezvoltare și inovare, în special prin:
            
            
               (a)
                     proiecte de cercetare și inovare care contribuie la îndeplinirea obiectivelor programului Orizont Europa, inclusiv infrastructura de cercetare și sprijinul acordat mediului academic;
            
            
               (b)
                     proiecte corporative, inclusiv de formare și de încurajare a creării de clustere și rețele de întreprinderi;
            
         
         
            
               (c)
                     proiecte și programe demonstrative, precum și implementarea infrastructurilor, tehnologiilor și proceselor conexe;
            
            
               (d)
                     proiecte de colaborare în cercetare și inovare care implică mediul academic, organizațiile de cercetare și inovare și industria; parteneriatele public-privat și organizațiile societății civile;
            
            
               (e)
                     transferul de cunoștințe și tehnologie;
            
            
               (f)
                     cercetarea în domeniul tehnologiilor generice esențiale (TGE) și al aplicațiilor lor industriale, inclusiv al materialelor noi și avansate și
            
            
               (g)
                     noi produse medicale eficiente și accesibile, inclusiv produse farmaceutice, dispozitive medicale, metode de diagnosticare și produse medicinale terapeutice avansate, noi agenți antimicrobieni și procese de dezvoltare inovatoare care să evite utilizarea testării pe animale.
            
            
               6.
                     Dezvoltarea, utilizarea și expansiunea tehnologiilor și serviciilor digitale, mai ales a tehnologiilor și serviciilor digitale care contribuie la obiectivele programului Europa Digitală, în special prin: 
            
            
               (a)
                     inteligența artificială;
            
            
               (b)
                     tehnologiile cuantice;
            
            
               (c)
                     infrastructuri de securitate cibernetică și de protecție a rețelelor;
            
            
               (d)
                     internetul obiectelor;
            
            
               (e)
                     blockchain și alte tehnologii ale registrelor distribuite;
            
            
               (f)
                     competențe digitale avansate;
            
            
               (g)
                     robotică și automatizare;
            
            
               (h)
                     fotonică și 
            
            
               (i)
                     alte tehnologii și servicii digitale avansate care contribuie la digitalizarea industriei din Uniune și la integrarea tehnologiilor, serviciilor și competențelor digitale în sectorul transporturilor din Uniune.
            
            
               7.
                     Furnizarea de sprijin financiar pentru entități cu până la 499 de angajați, cu un accent deosebit pe IMM-uri și întreprinderi mici cu capitalizare medie, în special prin:
            
            
               (a)
                     punerea la dispoziție de capital circulant și de investiții;
            
            
               (b)
                     furnizarea de finanțare de risc, de la stadiile incipiente până la stadiile de extindere, cu scopul de a asigura o poziție de lider tehnologic în sectoarele inovatoare și durabile, inclusiv intensificarea digitalizării acestora și creșterea capacităților de inovare, și de a le asigura competitivitatea pe plan mondial;
            
            
               (c)
                     acordarea de finanțare pentru achiziționarea unei întreprinderi de către angajați sau a unei participații la o întreprindere de către angajați.
            
            
               8.
                     Sectoarele culturale și creative, patrimoniul cultural, media, sectorul audiovizual, jurnalismul și presa, în special, dar nu numai, prin dezvoltarea unor noi tehnologii, utilizarea tehnologiilor digitale și gestionarea tehnologică a drepturilor de proprietate intelectuală.
            
         
         
            
               9.
                     Turismul.
            
            
               10. 
                     Reabilitarea siturilor industriale (inclusiv a siturilor contaminate) și restaurarea a astfel de situri în vederea unei utilizări durabile.
            
            
               11.
                     Agricultura, silvicultura, pescuitul, acvacultura durabile și alte elemente ale bioeconomiei durabile în sens mai larg.
            
            
               12.
                     Investițiile sociale, inclusiv cele care sprijină punerea în aplicare a Pilonului european al drepturilor sociale, în special prin:
            
            
               (a)
                     microfinanțare, finanțare pentru întreprinderile sociale, etice și economia socială;
            
            
               (b)
                     cererea și oferta de competențe;
            
            
               (c)
                     educație, formare și servicii conexe, inclusiv pentru adulți;
            
            
               (d)
                     infrastructura socială, în special
            
            
               (i)
                     educație și formare incluzivă, inclusiv educația și îngrijirea timpurie, împreună cu infrastructura și facilitățile educaționale aferente, structuri alternative de îngrijire a copiilor, locuințe pentru studenți și echipamente digitale, care să fie accesibile tuturor;
            
            
               (ii)
                     locuințe sociale accesibile
                  3
               ;
            
            
               (iii)
                     asistență medicală și îngrijire pe termen lung, inclusiv clinici, spitale, asistență medicală primară, servicii la domiciliu și îngrijire în comunitate;
            
            
               (e)
                     inovare socială, inclusiv soluții și scheme sociale inovatoare care vizează promovarea impactului și a rezultatelor sociale în domeniile menționate la punctul 12;
            
            
               (f)
                     activități culturale cu un obiectiv social;
            
            
               (g)
                     măsuri de promovare a egalității de gen;
            
            
               (h)
                     integrarea persoanelor vulnerabile, inclusiv a resortisanților țărilor terțe;
            
            
               (i)
                     soluții inovatoare în domeniul sănătății, inclusiv e-sănătate, servicii de sănătate și noi modele de îngrijire;
            
            
               (j)
                     incluziunea persoanelor cu handicap și accesibilitatea pentru acestea.
            
            
               13.
                     Dezvoltarea industriei de apărare, pentru a contribui la autonomia strategică a Uniunii, în special prin sprijinul acordat pentru:
            
            
               (a)
                     lanțul de aprovizionare din industria de apărare a Uniunii, în special prin sprijinul financiar acordat IMM-urilor și întreprinderilor cu capitalizare medie;
            
            
               (b)
                     întreprinderi care participă la proiecte inovatoare revoluționare în sectorul apărării și în cel al tehnologiilor cu dublă utilizare strâns legate de acest sector;  
            
         
         
            
               (c)
                     lanțul de aprovizionare din sectorul apărării în cazul participării la proiecte colaborative de cercetare și dezvoltare în domeniul apărării, inclusiv la proiecte sprijinite prin Fondul european de apărare;
            
            
               (d)
                     infrastructura pentru cercetare și formare în domeniul apărării.
            
            
               14.
                     Spațiu, în special în legătură cu dezvoltarea sectorului spațial în conformitate cu obiectivele Strategiei spațiale:
            
            
               (a)
                     de a maximiza beneficiile pentru societatea și economia din Uniune;
            
            
               (b)
                     de a promova competitivitatea sistemelor și a tehnologiilor spațiale, abordând în special vulnerabilitatea lanțurilor de aprovizionare;
            
            
               (c)
                     de a susține antreprenoriatul în domeniul spațial, inclusiv dezvoltarea în aval;
            
            
               (d)
                     de a promova autonomia Uniunii, în vederea siguranței și securității accesului în spațiu, inclusiv aspectele referitoare la dubla utilizare.
            
            
               15.
                     Mările și oceanele, prin dezvoltarea de proiecte și întreprinderi care țin de economia albastră și de principiile de finanțare ale economiei albastre durabile, în special prin intermediul antreprenoriatului și industriei maritime, al energiei marine din surse regenerabile și al economiei circulare.
            
         
         
            
                  
                     (1)
                  
                        Directiva (UE) 2018/2001 a Parlamentului European și a Consiliului din 11 decembrie 2018 privind promovarea utilizării energiei din surse regenerabile (JO L 328, 21.12.2018, p. 82).
               
               
                  
                     (2)
                  
                        Regulamentul (UE) nr. 1315/2013 al Parlamentului European și al Consiliului din 11 decembrie 2013 privind orientările Uniunii pentru dezvoltarea rețelei transeuropene de transport și de abrogare a Deciziei nr. 661/2010/UE (JO L 348, 20.12.2013, p. 1).
               
               
                  
                     (3)
                  
                        Locuințele sociale accesibile trebuie înțelese ca fiind destinate persoanelor defavorizate sau grupurilor dezavantajate din punct de vedere social, care, din cauza constrângerilor de solvabilitate, trăiesc în condiții precare de locuit sau nu pot obține locuințe în condiții de piață.
               
            
      
    ---documentbreak--- NA ---documentbreak--- 
      
         
               COMISIA EUROPEANĂ
            Bruxelles, 29.5.2020
            COM(2020) 403 final
            ANEXĂ
            la
            Propunerea de REGULAMENT AL PARLAMENTULUI EUROPEAN ȘI AL CONSILIULUI
            de instituire a Programului InvestEU
            
               
         
         
            
               ANEXA III 
                  Indicatori-cheie de performanță
            
            
            
               1. Volumul finanțării sprijinite de Fondul InvestEU (defalcată pe componente de politică)
            
            
               1.1 Volumul operațiunilor semnate
            
            
               1.2 Investițiile mobilizate
            
            
               1.3 Cuantumul finanțărilor private mobilizate
            
            
               1.4 Efectul de levier și efectul multiplicator obținute
            
            
               2. Acoperirea geografică a finanțării sprijinite de Fondul InvestEU [defalcată pe componente de politică, țară și regiune la nivelul clasificării comune a unităților teritoriale de statistică (NUTS) 2]
            
            
               2.1 Numărul de țări (state membre și țări terțe) vizate de operațiuni
            
            
               2.2 Numărul de regiuni vizate de operațiuni
            
            
               2.3 Volumul de operațiuni pe țară (stat membru și țară terță) și pe regiune
            
            
               3.  Impactul finanțării acordate prin Fondul InvestEU
            
            
               3.1 Numărul de locuri de muncă create sau sprijinite
            
            
               3.2 Investiții în sprijinul obiectivelor climatice și, dacă este cazul, defalcate pe componente de politică
            
            
               3.3 Investiții în sprijinul digitalizării
            
            
               3.4. Investiții în sprijinul tranziției industriale
            
            
               4. Infrastructură sustenabilă 
            
            
               4.1 Energie: capacitatea suplimentară instalată (în MW) de generare a energiei din surse regenerabile și din alte surse sigure și sustenabile cu emisii scăzute sau zero
            
            
               4.2 Energie: numărul de gospodării și de spații publice și comerciale cu o clasificare mai bună a consumului de energie
            
         
         
            
               4.3 Energie: economiile de energie estimate generate de proiecte (în kW/oră)
            
            
               4.4 Energie: emisiile anuale de gaze cu efect de seră reduse/evitate în tone de echivalent CO2 
            
            
               4.5 Energie: volumul investițiilor în dezvoltarea și modernizarea infrastructurii energetice sustenabile și transformarea acesteia într-o infrastructură inteligentă
            
            
               4.6 Sectorul digital: numărul suplimentar de gospodării, întreprinderi sau clădiri publice cu acces la internet în bandă largă de cel puțin 100 Mbps, cu posibilitatea trecerii la viteze exprimate în gigabiți, sau numărul de puncte de acces WiFi create
            
            
               4.7 Transporturi: investiții mobilizate, în special în TEN-T 
            
            
               – numărul de proiecte pentru legături transfrontaliere și legături care lipsesc (inclusiv proiecte legate de nodurile urbane, conexiunile feroviare transfrontaliere regionale, platformele multimodale, porturile maritime, porturile interioare, conexiunile către aeroporturi și terminalele feroviar-rutiere din rețeaua centrală și globală TEN-T)
            
            
               – numărul de proiecte care contribuie la digitalizarea transporturilor, în special prin implementarea Sistemului european de management al traficului feroviar (ERTMS), a Sistemului de informații fluviale (RIS), a Sistemului de transport inteligent (STI), a sistemului de monitorizare și informare privind traficul navelor maritime (VTMIS)/serviciilor maritime electronice și a Programului de cercetare privind managementul traficului aerian în cerul unic european (SESAR)
            
            
               – numărul de puncte de alimentare cu combustibili alternativi construite sau modernizate
            
            
               – numărul de proiecte care contribuie la siguranța transporturilor
            
            
               4.8 Mediu: investiții care contribuie la implementarea planurilor și a programelor impuse de acquis-ul Uniunii referitor la calitatea aerului, apă, deșeuri și natură
            
            
               5. Cercetare, inovare și digitalizare 
            
            
               5.1 Contribuția la obiectivul de 3 % din PIB-ul Uniunii investit în cercetare, dezvoltare și inovare 
            
            
               5.2 Numărul de întreprinderi care beneficiază de sprijin și derulează proiecte de cercetare și inovare, defalcate pe dimensiune
            
            
               6. IMM-uri
            
            
               6.1 Numărul de întreprinderi care beneficiază de sprijin, defalcate pe dimensiune (microîntreprinderi, întreprinderi mici, întreprinderi mijlocii și întreprinderi mici cu capitalizare medie)
            
            
               6.2 Numărul de întreprinderi care beneficiază de sprijin, defalcate pe stadiul de dezvoltare (faza inițială, faza de creștere/extindere)
            
            
               6.3 Numărul de întreprinderi care beneficiază de sprijin, defalcate pe stat membru și pe regiune la nivelul NUTS 2
            
            
               6.4 Numărul de întreprinderi care beneficiază de sprijin, defalcate pe sectoare și cod NACE (nomenclatorul statistic al activităților economice din Uniunea Europeană)
            
            
               6.5 Procentul din volumul de investiții direcționat către IMM-uri în cadrul componentei pentru IMM-uri
            
            
               7. Investiții sociale și competențe 
            
         
         
            
               7.1 Infrastructuri sociale: capacitatea și accesul la infrastructurile sociale care beneficiază de sprijin, defalcate pe sectoare: locuințe, educație, sănătate, altele
            
            
               7.2 Microfinanțare și finanțarea întreprinderilor sociale:  numărul de destinatari ai microfinanțării și de întreprinderi sociale care beneficiază de sprijin
            
            
               7.3 Competențe: numărul de persoane care dobândesc competențe noi sau ale căror competențe sunt validate și certificate: calificări obținute în cadrul sistemelor formale de educație și formare
            
            
               8. Investiții europene strategice 
            
            
               8.1 Numărul și volumul operațiunilor care contribuie la furnizarea infrastructurii critice, defalcate pe infrastructură fizică și pe bunuri și servicii asociate, dacă este cazul 
            
            
               8.2 Capacitatea suplimentară a infrastructurii critice, defalcată pe domenii, dacă este cazul
            
            
               8.3 Numărul și volumul operațiunilor care contribuie la dezvoltarea unor tehnologii și factori de producție critici pentru securitatea Uniunii și a statelor sale membre, precum și a produselor cu dublă utilizare 
            
            
               8.4 Numărul de întreprinderi care beneficiază de sprijin, defalcate pe dimensiune, și care dezvoltă și produc tehnologii și factori de producție critici pentru securitatea Uniunii și a statelor sale membre, precum și produse cu dublă utilizare
            
            
               8.5 Numărul și volumul operațiunilor care contribuie la furnizarea, fabricarea și stocarea factorilor de producție critici, inclusiv a materialelor pentru asistența medicală critică 
            
            
               8.6 Factori de producție critici suplimentari, inclusiv materiale pentru asistența medicală critică, a căror furnizare, producție și stocare beneficiază de sprijin, defalcați pe tip, dacă este cazul
            
            
               8.7 Numărul și volumul operațiunilor de sprijinire a tehnologiilor generice și digitale esențiale care prezintă o importanță strategică pentru viitorul industrial al Uniunii.
            
         
         
      
    ---documentbreak--- NA ---documentbreak--- NA ---documentbreak--- 
      
         
               COMISIA EUROPEANĂ
            Bruxelles, 29.5.2020
            COM(2020) 403 final
            ANEXĂ
            la
            Propunerea de REGULAMENT AL PARLAMENTULUI EUROPEAN ȘI AL CONSILIULUI
            de instituire a Programului InvestEU
            
               
         
         
            
               ANEXA V 
               Disfuncționalități ale pieței, situații de investiții sub nivelul optim, adiționalitate și activități excluse
            
            
            
               A.
                     Disfuncționalități ale pieței, situații de investiții sub nivelul optim și adiționalitate
            
            
               În conformitate cu articolul 209 din Regulamentul financiar, garanția UE vizează disfuncționalitățile pieței sau situațiile de investiții sub nivelul optim [articolul 209 alineatul (2) litera (a)] și asigură adiționalitatea evitând să se substituie sprijinului și investițiilor care pot veni din alte surse publice sau private [articolul 209 alineatul (2) litera (b)].
            
            
               Pentru a se conforma articolului 209 alineatul (2) literele (a) și (b) din Regulamentul financiar, operațiunile de finanțare și de investiții care beneficiază de garanția UE îndeplinesc cerințele prevăzute la punctele 1 și 2 de mai jos:
            
            
               1. Disfuncționalități ale pieței și situații de investiții sub nivelul optim
            
            
               Pentru a remedia disfuncționalitățile pieței sau situațiile de investiții sub nivelul optim, astfel cum sunt menționate la articolul 209 alineatul (2) litera (a) din Regulamentul financiar, investițiile vizate de operațiunile de finanțare și de investiții includ unul dintre următoarele elemente:
            
            
               (a)
                     caracterul de bun public pentru care operatorul sau întreprinderea nu poate obține suficiente beneficii financiare (cum ar fi educația și competențele, serviciile medicale și accesibilitatea, securitatea și apărarea, infrastructurile disponibile gratuit sau la un preț neglijabil);
            
            
               (b)
                     externalități pe care operatorul sau întreprinderea nu reușește în general să le internalizeze, precum investițiile în C&D, eficiența energetică, clima sau protecția mediului;
            
            
               (c)
                     asimetriile de informare, în special în cazul IMM-urilor și al întreprinderilor mici cu capitalizare medie, inclusiv nivelurile de risc mai ridicate la care sunt expuse întreprinderile în faze timpurii, întreprinderile cu active în majoritate necorporale sau cu garanții insuficiente ori întreprinderile axate pe activități cu risc mai ridicat;
            
            
               (d)
                     proiecte de infrastructură transfrontaliere și servicii sau fonduri conexe care investesc la nivel transfrontalier pentru a combate fragmentarea pieței interne și a îmbunătăți coordonarea în cadrul pieței interne;
            
            
               (e)
                     expunerea la niveluri mai ridicate de risc în anumite sectoare, țări sau regiuni, depășind nivelurile pe care actorii financiari privați sunt capabili sau dispuși să le accepte, inclusiv în situațiile în care investiția nu ar fi fost efectuată deloc sau nu ar fi fost efectuată în aceeași măsură, ca urmare a noutății sale sau a riscurilor asociate cu inovația ori cu o tehnologie netestată;
            
            
               (f)
                     în cazul sprijinului pentru operațiuni de finanțare sau de investiții în cadrul componentei pentru investiții europene strategice, investiția nu ar fi fost efectuată deloc sau nu ar fi fost efectuată în aceeași măsură prin finanțare pe piață de către entitățile stabilite și care își desfășoară activitate în Uniune din cauza dificultăților de a internaliza beneficiile furnizate în interes strategic european;
            
            
               (g)
                     disfuncționalități noi sau complexe ale pieței sau situații de investiții sub nivelul optim, în conformitate cu articolul 8 alineatul (1) litera (a) punctul (iii) din prezentul regulament.
            
            
            
               2. Adiționalitate
            
            
               Operațiunile de finanțare și de investiții respectă ambele aspecte ale adiționalității, în conformitate cu articolul 209 alineatul (2) litera (b) din Regulamentul financiar. Aceasta presupune că operațiunile nu ar fi fost efectuate deloc sau nu ar fi fost efectuate în aceeași măsură din alte surse publice sau private fără sprijinul Fondului InvestEU. În sensul prezentului regulament, aceste operațiuni se interpretează ca operațiuni de finanțare și de investiții care trebuie să îndeplinească următoarele două criterii:
            
            
               (1)
                     Pentru a fi considerat adițional față de sursele private menționate la articolul 209 alineatul (2) litera (b) din Regulamentul financiar, Fondul InvestEU sprijină operațiunile de finanțare și de investiții ale partenerilor de implementare vizând investiții care, datorită caracteristicilor lor (bunuri publice, externalități, asimetrii de informare, considerente de coeziune socioeconomică sau altele), nu pot genera un randament financiar suficient la nivel de piață sau sunt percepute ca fiind prea riscante (în comparație cu nivelurile de risc pe care entitățile private relevante sunt dispuse să le accepte). Din cauza respectivelor caracteristici, astfel de operațiuni de finanțare și de investiții nu pot avea acces la finanțare pe piață în condiții rezonabile în ceea ce privește prețurile, cerințele de garanții, tipul de finanțare, durata finanțării oferite sau alte condiții și nu ar fi efectuate în Uniune deloc, sau nu în aceeași măsură, fără sprijin public.
            
            
               (2)
                     Pentru a fi considerat adițional față de sprijinul provenit din alte surse publice, menționate la articolul 209 alineatul (2) litera (b) din Regulamentul financiar, Fondul InvestEU sprijină numai operațiunile de finanțare și de investiții pentru care se aplică următoarele condiții: 
            
         
         
            
               (a)
                     
                     operațiunile de finanțare sau de investiții nu ar fi fost efectuate deloc sau nu ar fi fost efectuate în aceeași măsură de către partenerul de implementare fără sprijinul Fondului InvestEU și
            
            
               (b)
                     
                     operațiunile de finanțare sau de investiții nu ar fi fost efectuate deloc sau nu ar fi fost efectuate în aceeași măsură în Uniune în cadrul altor instrumente publice existente, cum ar fi instrumentele financiare în gestiune partajată care funcționează la nivel regional și național, deși utilizarea complementară a InvestEU și a altor surse publice trebuie să fie posibilă, în special atunci când se poate obține valoare adăugată a Uniunii și atunci când poate fi optimizată utilizarea surselor publice pentru o îndeplinire eficientă a obiectivelor de politică.
            
            
               (3)
                     Operațiunile de finanțare sau de investiții în cadrul componentei pentru investiții europene strategice pot fi, de asemenea, considerate adiționale dacă respectivele operațiuni nu ar fi fost efectuate deloc sau nu ar fi fost efectuate în aceeași măsură de către alte entități private și publice stabilite și care își desfășoară activitatea în Uniune fără sprijinul Fondului InvestEU.
            
            
               Pentru a demonstra că operațiunile de finanțare și de investiții care beneficiază de garanția UE sunt adiționale față de piața existentă și de alte tipuri de sprijin public, partenerii de implementare trebuie să ofere informații care să demonstreze cel puțin una dintre următoarele caracteristici:
            
            
               (a)
                     sprijin acordat prin poziții subordonate în raport cu alți creditori publici sau privați sau în cadrul structurii de finanțare;
            
            
               (b)
                     sprijin acordat prin capital propriu și cvasicapital sau prin împrumuturi cu scadențe lungi, prețuri, cerințe de garanție sau alte condiții care nu sunt disponibile în mod suficient pe piață sau din alte surse publice; 
            
            
               (c)
                     sprijin pentru operațiunile care prezintă un profil de risc mai ridicat decât riscul general acceptat în activitățile standard ale partenerului de implementare sau sprijin acordat partenerilor de implementare pentru a-și depăși propria capacitate de sprijin pentru astfel de operațiuni;
            
            
               (d)
                     participarea la mecanisme de partajare a riscurilor vizând domenii de politică care expun partenerul de implementare la niveluri de risc mai ridicate în comparație cu nivelurile general acceptate de partenerul de implementare sau pe care actorii financiari privați sunt capabili sau dispuși să le accepte;
            
            
               (e)
                     sprijin care catalizează/atrage finanțare privată sau publică suplimentară și care este complementar altor surse private și comerciale, în special din partea categoriilor de investitori care au în mod tradițional aversiune la risc sau din partea investitorilor instituționali, ca urmare a efectului de semnalizare pe care îl are sprijinul acordat în cadrul Fondului InvestEU;
            
            
               (f)
                     sprijin acordat prin produse financiare care nu sunt disponibile sau nu sunt oferite la un nivel suficient în țările sau regiunile vizate, din cauza faptului că piețele lipsesc, nu sunt suficient dezvoltate sau sunt incomplete.
            
            
               În cazul operațiunilor de finanțare și de investiții intermediate, în special în ceea ce privește sprijinul acordat IMM-urilor, adiționalitatea se verifică la nivelul intermediarului mai curând decât la nivelul destinatarului final. Se consideră că există adiționalitate atunci când Fondul InvestEU sprijină un intermediar financiar să instituie un nou portofoliu, cu un nivel mai ridicat de risc, sau să mărească volumul activităților care prezintă deja un risc ridicat, în comparație cu nivelurile de risc pe care actorii financiari privați și publici sunt, la momentul respectiv, capabili sau dispuși să le accepte în țările sau regiunile vizate.
            
            
               Garanția UE nu se acordă pentru sprijinirea operațiunilor de refinanțare (cum ar fi înlocuirea acordurilor de împrumut existente sau a altor forme de sprijin financiar pentru proiecte care s-au materializat deja parțial sau integral), decât în circumstanțe excepționale specifice, justificate corespunzător, în care se demonstrează că operațiunea aflată sub garanția UE va permite o nouă investiție, într-un domeniu eligibil pentru operațiuni de finanțare și de investiții în temeiul anexei II, a unei sume adiționale față de volumul de activitate obișnuit al partenerului de implementare sau al intermediarului financiar, cel puțin echivalentă cu valoarea operațiunii care îndeplinește criteriile de eligibilitate stabilite în prezentul regulament. Aceste operațiuni de refinanțare trebuie să respecte cerințele stabilite în secțiunea A din prezenta anexă referitoare la disfuncționalitatea pieței, la situațiile de investiții suboptime și la adiționalitate.
            
            
               B.
                     Activități excluse
            
            
               Fondul InvestEU nu sprijină:
            
            
               (1)
                     activități care limitează drepturile și libertățile individuale sau care încalcă drepturile omului;
            
            
               (2)
                     în domeniul activităților de apărare, utilizarea, dezvoltarea sau fabricarea de produse și tehnologii care sunt interzise de dreptul internațional aplicabil;
            
            
               (3)
                     produse și activități legate de tutun (producție, distribuție, prelucrare și comercializare);
            
            
               (4)
                     activități excluse de la finanțare în temeiul articolului [X] din Regulamentul privind [Orizont Europa]
                  1
               : cercetarea privind clonarea umană în scop de reproducere; activități care urmăresc să modifice moștenirea genetică a ființelor umane și care ar putea face ca aceste modificări să devină ereditare și activități de creare de embrioni umani exclusiv pentru cercetare sau pentru obținerea de celule stem, inclusiv prin transferul nucleului celulelor somatice;
            
            
               (5)
                     jocuri de noroc (activități de producție, concepție, distribuție, procesare, comerț sau activități legate de software);
            
            
               (6)
                     comerțul cu sex și infrastructura, serviciile și mijloacele de informare în masă legate de acesta;
            
         
         
            
               (7)
                     activități care utilizează animale vii în scopuri experimentale și științifice, în măsura în care nu poate fi garantată respectarea Convenției europene privind protecția animalelor vertebrate utilizate în scopuri experimentale sau în alte scopuri științifice
                  2
               ;
            
            
               (8)
                     activități de dezvoltare imobiliară, precum activitățile care au unicul scop de a renova și a reînchiria sau a revinde clădiri existente, precum și de a construi noi proiecte; cu toate acestea, sunt eligibile activitățile din sectorul imobiliar care sunt legate de obiectivele specifice ale Programului InvestEU precizate la articolul 3 alineatul (2) și de domeniile eligibile pentru operațiuni de finanțare și de investiții în temeiul anexei II, cum ar fi investițiile în proiecte de eficiență energetică sau în locuințe sociale;
            
            
               (9)
                     activități financiare precum achiziționarea sau tranzacționarea de instrumente financiare. Sunt excluse în special intervențiile care vizează preluarea în scopul dezmembrării de active sau capitalul de înlocuire destinat dezmembrării de active;
            
            
               (10)
                     activități interzise de legislația națională aplicabilă;
            
            
               (11)
                     dezafectarea, exploatarea, adaptarea sau construirea de centrale nucleare;
            
            
               (12)
                     investiții legate de minerit sau de extracție, prelucrare, distribuție, depozitare sau ardere a combustibililor fosili solizi și a petrolului, precum și investiții legate de extracția gazelor naturale. Această excludere nu se aplică:
            
            
               (a) 
                     proiectelor pentru care nu există o tehnologie alternativă viabilă;
            
            
               (b) proiectelor legate de prevenirea și controlul poluării;
            
            
               (c) 
                     proiectelor care dispun de instalații de captare și stocare a carbonului sau de instalații de captare și utilizare a carbonului; proiectelor industriale sau de cercetare care conduc la reduceri substanțiale ale emisiilor de gaze cu efect de seră față de indicele sau indicii de referință aplicabili ai sistemului UE de comercializare a certificatelor de emisii;
            
            
               (13)
                     investiții în instalații pentru eliminarea deșeurilor în depozitele de deșeuri. Această excludere nu se aplică investițiilor în:
            
            
               (a)
                     instalații de depozitare a deșeurilor in situ care reprezintă un element auxiliar al unui proiect de investiții industrial sau de minerit și în cazul cărora s-a demonstrat că depozitarea deșeurilor reprezintă singura opțiune viabilă de tratare a deșeurilor industriale sau miniere produse de însăși activitatea în cauză;
            
            
               (b)
                     instalațiile existente de depozitare a deșeurilor pentru a asigura utilizarea gazului de depozit și pentru a promova exploatarea depozitelor de deșeuri și reprocesarea deșeurilor miniere;
            
            
               (14)
                     investiții în instalațiile de tratare mecano-biologică (TMB). Această excludere nu se aplică investițiilor în modernizarea instalațiilor de TMB existente pentru valorificarea energetică a deșeurilor sau pentru operațiuni de reciclare a deșeurilor separate, cum ar fi compostarea sau digestia anaerobă;
            
            
               (15)
                     investiții în incineratoare pentru tratarea deșeurilor. Această excludere nu se aplică investițiilor în:
            
            
               (a)
                     instalații dedicate exclusiv tratării deșeurilor nereciclabile periculoase;
            
            
               (b)
                     instalațiile existente, unde investiția vizează creșterea eficienței energetice, captarea gazelor de eșapament în vederea depozitării sau utilizării ori recuperarea materialelor din cenușa de incinerare, cu condiția ca aceste investiții să nu conducă la o creștere a capacității de prelucrare a deșeurilor a instalației.
            
            
               Partenerii de implementare rămân responsabili de asigurarea conformității operațiunilor de finanțare și de investiții cu criteriile de excludere stabilite în prezenta anexă, în momentul semnării, de monitorizarea conformității pe durata implementării proiectului și de luarea măsurilor de remediere adecvate, dacă este cazul. 
            
         
         
            
                  
                     (1)
                  
                        Articolul 14 din Propunerea de REGULAMENT AL PARLAMENTULUI EUROPEAN ȘI AL CONSILIULUI de instituire a programului-cadru pentru cercetare și inovare Orizont Europa și de stabilire a normelor sale de participare și de diseminare 2018/0224(COD).
               
               
                  
                     (2)
                  
                        JO L 222, 24.8.1999, p. 31.
               
            
      
    ---documentbreak--- NA ---documentbreak--- NA ---documentbreak--- NA ---documentbreak--- 
      
         
               COMISIA EUROPEANĂ
            Bruxelles, 29.5.2020
            COM(2020) 403 final
            ANEXĂ
            la
            Propunerea de REGULAMENT AL PARLAMENTULUI EUROPEAN ȘI AL CONSILIULUI
            de instituire a Programului InvestEU
            
               
         
         
            
               ANEXA I 
                  Cuantumurile garanției UE pentru fiecare obiectiv specific
            
            
               Distribuția orientativă, menționată la articolul 4 alineatul (2) al cincilea paragraf, pentru operațiuni financiare și de investiții este următoarea:
            
            
               (a)
                     până la 20 051 970 000 EUR pentru obiectivele menționate la articolul 3 alineatul (2) litera (a);
            
            
               (b)
                     până la 10 166 620 000 EUR pentru obiectivele menționate la articolul 3 alineatul (2) litera (b);
            
            
               (c)
                     până la 10 166 620 000 EUR pentru obiectivele menționate la articolul 3 alineatul (2) litera (c);
            
            
               (d)
                     până la 3 614 800 000 EUR pentru obiectivele menționate la articolul 3 alineatul (2) litera (d);
            
            
               (e)
                     până la 31 153 850 000 EUR pentru obiectivele menționate la articolul 3 alineatul (2) litera (e).
            
            
            
            
            
            
            
            
            
            
            
            
            
         
         
      
    ---documentbreak--- NA ---documentbreak--- NA ---documentbreak--- NA ---documentbreak--- NA ---documentbreak--- 
      
         
               COMISIA EUROPEANĂ
            Bruxelles, 29.5.2020
            COM(2020) 403 final
            ANEXĂ
            la
            Propunerea de REGULAMENT AL PARLAMENTULUI EUROPEAN ȘI AL CONSILIULUI
            de instituire a Programului InvestEU
            
               
         
         
            
               ANEXA IV 
                  Programul InvestEU - instrumente precedente
            
            
                  
            
            
               A. Instrumente de capital:
            
            
               
                     Mecanismul european pentru tehnologii (ETF98): Decizia 98/347/CE a Consiliului din 19 mai 1998 privind măsurile de asistență financiară pentru întreprinderile mici și mijlocii (IMM-uri) inovatoare și creatoare de locuri de muncă – Inițiativa pentru creștere economică și ocuparea forței de muncă (JO L 155, 29.5.1998, p. 43).
            
            
               
                     Proiectul pilot de transfer de tehnologie: Decizie a Comisiei de adoptare a unei decizii de finanțare complementară privind finanțarea acțiunilor din cadrul activității „Piața internă a bunurilor și politicile sectoriale” a Direcției Generale Întreprinderi și Industrie pentru 2007 și de adoptare a unei decizii-cadru privind finanțarea acțiunii pregătitoare „Asumarea de către UE a rolului său într-o lume globalizată” și a patru proiecte-pilot „Erasmus pentru tineri antreprenori”, „Măsuri de promovare a cooperării și a parteneriatelor între microîntreprinderi și întreprinderi mici și mijlocii”, „Transferul tehnologic” și „Destinații europene de excelență” ale Direcției Generale Întreprinderi și Industrie pentru 2007. 
            
            
               
                     Mecanismul european pentru tehnologii (ETF01): Decizia 2000/819/CE a Consiliului din 20 decembrie 2000 privind programul multianual pentru întreprinderi și antreprenoriat, în special pentru întreprinderile mici și mijlocii (IMM-uri) (2001-2005) (JO L 333, 29.12.2000, p. 84).
            
            
               
                      Programul pentru inovație și competitivitate — Instrumentul financiar destinat IMM-urilor cu o rată mare de creștere și capacitate de inovare (CIP GIF): Decizia nr. 1639/2006/CE a Parlamentului European și a Consiliului din 24 octombrie 2006 de instituire a unui program-cadru pentru inovație și competitivitate (2007 - 2013) (JO L 310, 9.11.2006, p. 15).
            
            
               
                     Mecanismul pentru interconectarea Europei (MIE): Regulamentul (UE) nr. 1316/2013 al Parlamentului European și al Consiliului din 11 decembrie 2013 de instituire a Mecanismului pentru Interconectarea Europei, de modificare a Regulamentului (UE) nr. 913/2010 și de abrogare a Regulamentelor (CE) nr. 680/2007 și (CE) nr. 67/2010 (JO L 348, 20.12.2013, p. 129), astfel cum a fost modificat de Regulamentul (UE) 2015/1017 al Parlamentului European și al Consiliului din 25 iunie 2015 privind Fondul european pentru investiții strategice, Platforma europeană de consiliere în materie de investiții și Portalul european pentru proiecte de investiții și de modificare a Regulamentelor (UE) nr. 1291/2013 și (UE) nr. 1316/2013 – Fondul european pentru investiții strategice (JO L 169, 1.7.2015, p. 1).
            
            
               
                     Mecanismul de capitaluri proprii pentru creștere din cadrul programului COSME (COSME EFG): Regulamentul (UE) nr. 1287/2013 al Parlamentului European și al Consiliului din 11 decembrie 2013 de instituire a unui program pentru competitivitatea întreprinderilor și a întreprinderilor mici și mijlocii (COSME) (2014 – 2020) și de abrogare a Deciziei nr. 1639/2006/CE (JO L 347, 20.12.2013, p. 33).
            
            
               
                     InnovFin pentru capitaluri proprii:
            
            
               –
                     Regulamentul (UE) nr. 1291/2013 al Parlamentului European și al Consiliului din 11 decembrie 2013 de instituire a Programului-cadru pentru cercetare și inovare (2014-2020) – Orizont 2020 și de abrogare a Deciziei nr. 1982/2006/CE (JO L 347, 20.12.2013, p. 104);
            
            
               –
                     Regulamentul (UE) nr. 1290/2013 al Parlamentului European și al Consiliului din 11 decembrie 2013 de stabilire a normelor de participare și diseminare pentru „Programul-cadru pentru cercetare și inovare (2014-2020) – Orizont 2020” și de abrogare a Regulamentului (CE) nr. 1906/2006 (JO L 347, 20.12.2013, p. 81);
            
            
               –
                     Decizia 2013/743/UE a Consiliului din 3 decembrie 2013 de instituire a programului specific de punere în aplicare a Programului-cadru pentru cercetare și inovare (2014-2020) - Orizont 2020 și de abrogare a Deciziilor 2006/971/CE, 2006/972/CE, 2006/973/CE, 2006/974/CE și 2006/975/CE (JO L 347, 20.12.2013, p. 965).
            
            
               
                     Componenta investițională din cadrul EaSI dedicată consolidării capacităților: Regulamentul (UE) nr. 1296/2013 al Parlamentului European și al Consiliului din 11 decembrie 2013 privind Programul Uniunii Europene pentru ocuparea forței de muncă și inovare socială („EaSI”) și de modificare a Deciziei nr. 283/2010/UE de instituire a unui instrument european de microfinanțare Progress pentru ocuparea forței de muncă și incluziune socială (JO L 347, 20.12.2013, p. 238).
            
            
               B. Instrumente de garantare:
            
            
               
                     Fondul de garantare pentru IMM-uri '98 (SMEG98): Decizia 98/347/CE a Consiliului din 19 mai 1998 privind măsurile de asistență financiară pentru întreprinderile mici și mijlocii (IMM-uri) inovatoare și creatoare de locuri de muncă – Inițiativa pentru creștere economică și ocuparea forței de muncă (JO L 155, 29.5.1998, p. 43).
            
            
               
                     Fondul de garantare pentru IMM-uri '01 (SMEG01): Decizia 2000/819/CE a Consiliului din 20 decembrie 2000 privind programul multianual pentru întreprinderi și antreprenoriat, în special pentru întreprinderile mici și mijlocii (IMM-uri) (2001-2005) (JO L 333, 29.12.2000, p. 84).
            
            
               
                      Programul pentru inovație și competitivitate — Fondul de garantare pentru IMM-uri '07 (CIP SMEG07): Decizia nr. 1639/2006/CE a Parlamentului European și a Consiliului din 24 octombrie 2006 de instituire a unui program-cadru pentru inovație și competitivitate (2007 - 2013) (JO L 310, 9.11.2006, p. 15).
            
            
               
                     Instrumentul european de microfinanțare Progress – Garanție (EPMF-G): Decizia nr. 283/2010/UE a Parlamentului European și a Consiliului din 25 martie 2010 de instituire a unui instrument european de microfinanțare Progress pentru ocuparea forței de muncă și incluziune socială (JO L 87, 7.4.2010, p. 1).
            
         
         
            
               
                     Instrumentul de partajare a riscurilor (RSI) din cadrul Mecanismului de finanțare cu partajarea riscurilor:
            
            
               –
                     Decizia nr. 1982/2006/CE a Parlamentului European și a Consiliului din 18 decembrie 2006 privind al șaptelea program-cadru al Comunității Europene pentru activități de cercetare, de dezvoltare tehnologică și demonstrative (2007-2013) Declarațiile Comisiei (JO L 412, 30.12.2006, p. 1).
            
            
               –
                     Decizia 2006/971/CE a Consiliului din 19 decembrie 2006 privind programul specific „Cooperare” de punere în aplicare a celui de-al șaptelea Program-cadru al Comunității Europene pentru activități de cercetare, de dezvoltare tehnologică și demonstrative (2007-2013) (JO L 400, 30.12.2006, p. 86).
            
            
               –
                     Decizia 2006/974/CE a Consiliului din 19 decembrie 2006 privind programul specific „Capacități” de punere în aplicare a celui de-al șaptelea Program-cadru al Comunității Europene pentru activități de cercetare, de dezvoltare tehnologică și demonstrative (2007-2013) (JO L 400, 30.12.2006, p. 299).
            
            
               
                     Instrumentul de garantare EaSI: Regulamentul (UE) nr. 1296/2013 al Parlamentului European și al Consiliului din 11 decembrie 2013 privind Programul Uniunii Europene pentru ocuparea forței de muncă și inovare socială („EaSI”) și de modificare a Deciziei nr. 283/2010/UE de instituire a unui instrument european de microfinanțare Progress pentru ocuparea forței de muncă și incluziune socială (JO L 347, 20.12.2013, p. 238).
            
            
               
                     Mecanismul de garantare a împrumuturilor din cadrul COSME (COSME LGF): Regulamentul (UE) nr. 1287/2013 al Parlamentului European și al Consiliului din 11 decembrie 2013 de instituire a unui program pentru competitivitatea întreprinderilor și a întreprinderilor mici și mijlocii (COSME) (2014 – 2020) și de abrogare a Deciziei nr. 1639/2006/CE (JO L 347, 20.12.2013, p. 33).
            
            
               
                     InnovFin pentru datorii:
            
            
               –
                     Regulamentul (UE) nr. 1290/2013 al Parlamentului European și al Consiliului din 11 decembrie 2013 de stabilire a normelor de participare și diseminare pentru „Programul-cadru pentru cercetare și inovare (2014-2020) – Orizont 2020” și de abrogare a Regulamentului (CE) nr. 1906/2006 (JO L 347, 20.12.2013, p. 81).
            
            
               –
                     Regulamentul (UE) nr. 1291/2013 al Parlamentului European și al Consiliului din 11 decembrie 2013 de instituire a Programului-cadru pentru cercetare și inovare (2014-2020) – Orizont 2020 și de abrogare a Deciziei nr. 1982/2006/CE (JO L 347, 20.12.2013, p. 104).
            
            
               –
                     Decizia 2013/743/UE a Consiliului din 3 decembrie 2013 de instituire a programului specific de punere în aplicare a Programului-cadru pentru cercetare și inovare (2014-2020) - Orizont 2020 și de abrogare a Deciziilor 2006/971/CE, 2006/972/CE, 2006/973/CE, 2006/974/CE și 2006/975/CE (JO L 347, 20.12.2013, p. 965).
            
            
               
                     Mecanismul de garantare pentru sectoarele culturale și creative (CCS GF): Regulamentul (UE) nr. 1295/2013 al Parlamentului European și al Consiliului din 11 decembrie 2013 privind instituirea programului „Europa creativă” (2014-2020) și de abrogare a Deciziilor nr. 1718/2006/CE, nr. 1855/2006/CE și nr. 1041/2009/CE (JO L 347, 20.12.2013, p. 221).
            
            
               
                     Mecanismul de garantare a împrumuturilor pentru studenți (SLGF): Regulamentul (UE) nr. 1288/2013 al Parlamentului European și al Consiliului din 11 decembrie 2013 de instituire a acțiunii „Erasmus +”: programul Uniunii pentru educație, formare, tineret și sport și de abrogare a Deciziilor nr. 1719/2006/CE, nr. 1720/2006/CE și nr. 1298/2008/CE (JO L 347, 20.12.2013, p. 50).
            
            
               
                     Instrumentul de finanțare privată pentru eficiența energetică (PF4EE): Regulamentul (UE) nr. 1293/2013 al Parlamentului European și al Consiliului din 11 decembrie 2013 privind instituirea unui program pentru mediu și politici climatice (LIFE) și de abrogare a Regulamentului (CE) nr. 614/2007 (JO L 347, 20.12.2013, p. 185).
            
            
               C. Instrumente de partajare a riscurilor:
            
            
               
                     Mecanismul de finanțare cu partajarea riscurilor (RSFF): Decizia nr. 1982/2006/CE a Parlamentului European și a Consiliului din 18 decembrie 2006 privind al șaptelea program-cadru al Comunității Europene pentru activități de cercetare, de dezvoltare tehnologică și demonstrative (2007-2013) Declarațiile Comisiei (JO L 412, 30.12.2006, p. 1).
            
            
               
                     InnovFin:
            
            
               –
                     Regulamentul (UE) nr. 1291/2013 al Parlamentului European și al Consiliului din 11 decembrie 2013 de instituire a Programului-cadru pentru cercetare și inovare (2014-2020) – Orizont 2020 și de abrogare a Deciziei nr. 1982/2006/CE (JO L 347, 20.12.2013, p. 104).
            
            
               –
                     Regulamentul (UE) nr. 1290/2013 al Parlamentului European și al Consiliului din 11 decembrie 2013 de stabilire a normelor de participare și diseminare pentru „Programul-cadru pentru cercetare și inovare (2014-2020) – Orizont 2020” și de abrogare a Regulamentului (CE) nr. 1906/2006 (JO L 347, 20.12.2013, p. 81).
            
            
               
                     Instrumentul de datorie al Mecanismului pentru interconectarea Europei (CEF DI): Regulamentul (UE) nr. 1316/2013 al Parlamentului European și al Consiliului din 11 decembrie 2013 de instituire a Mecanismului pentru Interconectarea Europei, de modificare a Regulamentului (UE) nr. 913/2010 și de abrogare a Regulamentului (CE) nr. 680/2007 și (CE) nr. 67/2010 (JO L 348, 20.12.2013, p. 129).
            
            
               
                     Mecanismul de finanțare a capitalului natural (NCFF): Regulamentul (UE) nr. 1293/2013 al Parlamentului European și al Consiliului din 11 decembrie 2013 privind instituirea unui program pentru mediu și politici climatice (LIFE) și de abrogare a Regulamentului (CE) nr. 614/2007 (JO L 347, 20.12.2013, p. 185).
            
         
         
            
               D. Vehicule de investiții specializate:
            
            
               
                     Instrumentul european de microfinanțare Progress – Fonds commun de placements – fonds d'investissement spécialisé (EPMF FCP-FIS): Decizia nr. 283/2010/UE a Parlamentului European și a Consiliului din 25 martie 2010 de instituire a unui instrument european de microfinanțare Progress pentru ocuparea forței de muncă și incluziune socială (JO L 87, 7.4.2010, p. 1).
            
            
               
                     Marguerite:
            
            
               –
                     Regulamentul (CE) nr. 680/2007 al Parlamentului European și al Consiliului din 20 iunie 2007 de stabilire a normelor generale pentru acordarea asistenței financiare comunitare în domeniul rețelelor transeuropene de transport și energetice (JO L 162, 22.6.2007, p. 1).
            
            
               –
                     Decizia Comisiei din 25 februarie 2010 privind participarea Uniunii Europene la Fondul european 2020 pentru energie, schimbări climatice și infrastructură (Fondul Marguerite) 
            
            
               
                     Fondul european pentru eficiență energetică (EEEF): Regulamentul (UE) nr. 1233/2010 al Parlamentului European și al Consiliului din 15 decembrie 2010 de modificare a Regulamentului (CE) nr. 663/2009 de stabilire a unui program de ajutor pentru redresare economică prin acordarea de asistență financiară comunitară pentru proiecte în domeniul energiei (JO L 346, 30.12.2010, p. 5).